
hadihajók rákényszerítették a félfeudális 

felvirágzó , japán csodát". Mindvégig élve- 
zetes, szellemes stílusban olvashatunk a 
modern Japán kialakulásának különböző 
társadalmi és történelmi stádiumairól: az 
ország államilag vezérelt gazdasági meg- 
erősödéséről a XIX. század végén, a nagy- 
hatalmak közé kerüléséről a Kína és Orosz- 
ország elleni háborúval, veszélyes ideológiai 


homogenizálódásáról az 1920-as és 30-as 
években, Japán kelet-ázsiai küldetéstudatá- 
nak kialakulásáról, arról, hogy mindez mi- 
képpen vezetett második világháborús 
részvételéhez, és végül arról, hogy a ka- 
tasztrofális vereség után hogyan volt képes 
az új japán vezetés amerikai irányítással 
hátat fordítani ennek a száz esztendőnek, és 
felépíteni egy versenyképes, nyugati típusú 
demokráciát. 

Előszó: A tokiói olimpia 


1964-ben Japán újra kilépett a világba. Végre lezárult a 
háború utáni időszak, amelyet nyomor, megaláztatás és — 
1952-ig — szövetséges megszállás jellemzett, kezdetüket 
vették a gazdasági csoda évei. Hivatalos, politikai értelem- 
ben Japán szuverén nemzetként már 1951 szeptemberében 
csatlakozott ismét a világhoz, miután Josida Sigeru minisz- 
terelnök aláírta a San Franciscó-i békeszerződést hazája 
volt ellenségeivel, bár Kínával és a Szovjetunióval még 
nem. 1964 ősze azonban a tokiói olimpiával a háború utáni 
Japán békés, demokratikus újjászületésének nagyszabású, 
szertartásos megünneplése volt. Japán, ez a csúfos veresé- 
get szenvedett nemzet visszanyerte tekintélyét. A lázas 
építkezés esztendei után Tokió műútjai, stadionjai, szál- 
lodái, magasvasút- és csatornahálózata, metróvonalai ké- 
szen álltak, hogy a szeretet, béke és sport látványos kaval- 
kádjával fogadják a világot. 

Aki október 10-én délután a Tange Kenzó tervezte ha- 
talmas, új stadionban ült, és látta kilencvennégy nemzet 
sportolóinak bevonulását, cowboykalapos amerikaiakat és 
piros blézeres japánokat, Hirohito császárt, amint uralko- 
dói páholyából békésen integet a világnak, majd nyolcezer 
fehér békegalamb kel szárnyra a verőfényes, kék ég felé, 
bizonyára úgy érezte, hihetetlenül hosszú idő telt el azóta, 
hogy Japán 1933-ban kilépett a Népszövetségből, 1940- 

ben pedig azért csatlakozott a tengelyhatalmakhoz, mert 
azt remélte, Hitlerrel és Mussolinivel feloszthatja a világot. 
Mandzsúria, Nanking, Pearl Harbor, Bataan, Okinava és 
Manila — mindez mintha feledésbe merült volna, miközben 
japánok milliói nap nap után rövid költeményekben adtak 
hangot örömteli érzéseiknek az újságok hasábjain. Egy 
derék állampolgár így juttatta kifejezésre érzelmeit: 


Egy, aztán még egy, kilencvennégy lobogó. 
Némelyik tán harcmezőn találkozott már. 


A vers nem annyira irodalmi értéke révén; mint inkább a 
tán szócska különös alkalmazása miatt figyelemre méltó. 
Ám miként Edward Seidensticker — akitől idézek — megfo- 
galmazta, ez ,a dolgok megszépítésére irányuló japán 
hajlam tünete" lehet. 

1964-re a háborús szenvedés legfőbb japán szimbólu- 
mává, ebből következően a japán békemozgalom jelképé- 
vé vált a hirosimai bombatámadás. Japán békevágyára, s 
talán az önsajnálat rohamában az ország múltbeli szen- 
vedéseire emlékeztetendő, az olimpiai láng meggyújtására 
kiválasztott fiatalember éppen Hirosimában született, 
méghozzá azon a napon, amelyen az atombomba eltörölte 
a várost a föld színéről. A láng föllobbanásának pillana- 
tában a japán önvédelmi erők sugárhajtású vadászgépei 
süvítettek Tokió fölé, azzal az abszolút békés szándékkal, 
hogy kirajzolják az égen az olimpiai öt karikát. 

A vendéglátók lenyűgözték a világot szívélyes modo- 
rukkal és hatékony szervezésükkel. A legcsekélyebb hiba 
sem csúszhatott be. Ráadásul rengeteg érmet sikerült sze- 
rezniük: tizenhat aranyat, ezt csak az Egyesült Államok és 

a Szovjetunió múlta felül. A japánok komolyan vették 
sporteredményeiket, talán a kelleténél komolyabban. Két 
japán sportoló, aki nem tudott megfelelni a nagyközönség 
várakozásainak — a maratonista Cubuja Kókicsi és egy Joda 
Ikuko nevű gátfutónő —, később öngyilkosságot követett el. 
Szegény Cubuja különösen megalázó helyzetet élt át, 
miután másodikként ért a stadionba, majd az elszörnyedt 
hazai nézők szeme láttára már-már a célvonalnál előzte 
meg egy angol. Bronzérme nem nyújtott vigaszt. 

A japánok számára, akik mindig is határozottan tudatá- 
ban voltak a nemzetek rangsorában elfoglalt helyüknek, a 
sportgyőzelmek is enyhítették a háborús vereség emlékét. 
Az 1950-es években egy Rikidózan nevű díjbirkózó sike- 
rei gyógyírként szolgáltak a sebzett japán büszkeségre. 
Viadalai gondosan kidolgozott sémát követtek. Nagyobb 
testű, gyakran nyugati ellenfeleivel szemben, akik tisztes- 
ségtelenül verekedtek, Riki rendre alulmaradt az első 
menetekben. Ám azután a japán hősben a Fudzsi-hegy 
lelkesítő látványától fokról fokra fölgerjedt a jogos harag, 
és végül kisebb termete dacára legyűrte a tagbaszakadt, 
szőke bitangot. 

Csakhogy Rikidózannal akadt némi gond. Először is 
Koreában született, ezt hivatalból titkolták, sokakat meg is 
tévesztettek, de nem mindenkit. Azonkívül a pankráció, 
bármilyen szórakoztató is, nem dicsekedhetett a párharc 
hagyományosabb formái, így a szumó, a kendó vagy a 
dzsúdó nimbuszával. Mi több, Rikidózan az olimpia esz- 
tendejében már nem is léphetett szorítóba. Egy évvel 
azelőtt egy tokiói éjszakai bárban agyonszúrta egy 
gengszter. Eljött az ideje, hogy a japánok tradicionálisabb 

műfajban vitézkedjenek. A Japán Olimpiai Bizottság tehát 
élt előjogával, és új olimpiai sportággá tette a cselgáncsot. 

Amellett, hogy a japánok érmekre számíthattak ősho- 
nos küzdősportjukban, a dzsúdó további előnnyel is ke- 
csegtetett: demonstrálhatta az ész hatalmát a nyers erő 
felett. A dzsúdó nem termetről, izomkötegekről szólt, 
hanem valami sokkal, de sokkal kifinomultabb, majdhogy- 
nem átszellemült dologról. Az ellenfél legyőzéséhez 
türelem, gyors észjárás és nagyfokú önfegyelem kellett. 
Egy csenevész férfi megverhetett egy nála robusztusabbat 
az ellenfél saját tömegének felhasználásával. A cselgáncs a 
birkózástól vagy az ökölvívástól eltérően -olyan szellemi 
készségeket követelt, amelyek messze meghaladhatták a 
küzdelem durvább formáihoz szokott nyugatiak képessé- 
geit. Másként szólva a dzsúdó a japán kultúra, a japán 
szellem felsőbbrendűségét fitogtathatta. 

Ennek érvényre juttatása végett a japánok a megszokott 
nehéz-, közép- és könnyűsúly mellett bevezettek egy nyílt 
súlycsoportot is. Ebbe termetétől függetlenül bárki bene- 
vezhetett. A japánok aranyérem-esélyes favoritja e kate- 
góriában Kaminaka Akio, egy tapasztalt bajnok volt, japán 
mércével jól megtermett, de nem olyan nagydarab, mint a 
holland bajnok, Anton Geesink, a 198 cm magas, 121 kilós 
óriás. Mindegy, akkor is biztosra vették, hogy Kaminaga 
lepipálja a hollandot. És ez fölér majd azzal, mintha száz 
Rikidózan győzne a profi birkózás szőke csirkefogói ellen. 

Az összecsapásra október 23-án, a játékok utolsó nap- 
ján került sor. Tizenhétezren zsúfolódtak be a Tokió köz- 
pontjában épült harcművészeti csarnokba, hogy láthassák, 
amint Kaminaga fölteszi a koronát Japán olimpiájára. A szi- 
getország minden kisebb-nagyobb városában, falujában 

tömegek gyűltek az üzletek kirakatai elé, hogy televízión 
kövessék az eseményt. Ezt senki sem akarta elmulasztani. 
Milliók szurkoltak Kaminagának, akinek széles vállain most 
a japán büszkeség nyugodott. Ezen a napon nem ülésezett 
a parlament. Hazafias érzelmű főnökök gondoskodtak 
arról, hogy cégüknél minden emeletre jusson legalább egy 
tévékészülék. Az olvasók Kaminagát dicsőítő verseket 
küldtek az újságoknak. Úgy hírlett, maga a császár is 
megtekinti a mérkőzést. 

A japán és a holland tíz percen át döntetlenre álltak. 
Kaminaga támadott, Geesink kivédte a rohamokat. Mind- 
ketten a másik lábát lesték, próbálták kitalálni a következő 
lépést, mintha valamiféle fizikai sakkjátszmát folytatná- 
nak. Aztán hirtelen Geesink lecsapott. Ilyen testes férfihoz 
képest meglepő gyorsasággal lebirkózta és a szőnyeghez 
szegezte Kaminagát. A japán bajnok kapálódzott, próbált 
fogást találni. Vaskos combjával újra meg újra a tatamit 
csapkodta, mint egy partra vetett hal. Végül a mérkőzés- 
vezető jelezte, hogy letelt a harminc másodperc. Geesink 
győzött. 

Először csend támadt, majd itt-ott keserves zokogás hal- 
latszott. A megaláztatás szinte elviselhetetlen volt. A japán 
virtus ismét vizsgázott a nyugati erőfölénnyel szemben, és 
ismét könnyűnek találtatott. Ekkor azonban rendkívüli 
dolog történt. A győzelmet követő pillanatokban holland 
szurkolók próbáltak a szőnyegre rohanni, hogy köszöntsék 
a hőst. Ám Geesink rögtön fölemelte a kezét, megállította 
őket, és Kaminaga felé fordult, hogy előírásosan megha- 
joljon. A japán közönség talpra ugrott, megtapsolta a 
tiszteletadás hagyományőrző gesztusát. És sohasem felej- 
tette el ezt Geesinknek. A behemót holland győztest, aki 

Tokióban megmutatta a japánoknak, mire képes ész és erő, 
ettől fogva mindig hősként kezelték Japánban. 

Túláradó önbizalom, fanatizmus, fájó kisebbrendűségi 
érzés, olykor a nemzeti rang megszállott előtérbe helye- 
zése — mindez szerepet játszott Japán újkori történetében, 
mint látni fogjuk. Kiemelkedik azonban egy tulajdonság, 
amely minden másnál jobban szolgálta Japánt: méltóság- 
gal a lehető legtöbbet tudta kihozni vereségeiből. 


1. A fekete hajók 


Amikor Matthew Calbraith Perry sorhajókapitány (az , Öreg 
Matt") 1853. július 8-án négy gondosan fölfegyverzett fre- 
gattal bevitorlázott az Edói-öbölbe, hogy teljesítse külde- 
tését, megnyissa a japán kikötőket az amerikai hajók előtt, 
megbocsátható módon vélte tudatlannak a japánokat. Ez a 
nép akkor már nagyjából kétszáz éve a világ legtöbb orszá- 
gától elzárkózva élt. A japán uralkodók külföldi agresszió- 
tól tartva, és azon félelmükben, hogy az európai hittérítők 
által terjesztett kereszténység engedetlenné teszi alattva- 
lóikat, törvényen kívül helyezték Krisztus vallását, kitolon- 
colták az összes papot és az idegenek zömét, és megtiltot- 
ták a japánoknak, hogy külföldre utazzanak. Aki dacolni 
mert ezekkel a rendelkezésekkel, arra kivégzés várt, rend- 
szerint egészen kegyetlen formában. Nem sokan mertek. 
Kínával és Koreával tovább folyt a kereskedelem, de az 
európaiak japáni jelenléte az 1630-as évektől maroknyi 
holland kalmárra korlátozódott, akik Nagaszaki partjainál 
egy mesterséges szigetecskére szorítva unatkoztak. 

Az újkori történelem egyik legrendkívülibb konfrontá- 
ciója alakult ki. Perry négy , gonosz fekete hajója" ágyú- 
lövéseivel vészjósló üdvözletet mennydörgött a japán par- 
tok felé. A japánok pedig karddal és régimódi muskétával 
a kezükben sorakoztak föl a partszegélyen. Perry sorha- 
jókapitány ragaszkodott ahhoz, hogy csakis a japán kor- 

mány legmagasabb rangú képviselőivel tárgyal, bár nem- 
igen tudta, kik azok. Ismereteiben meglehetősen egybe- 
mosódott a császár, ez a pompával övezett, mégis erőtlen 
alak, és a sógun. A császár a japán kulturális folytonosság 
jelképeként élt a régi uralkodói székvárosban, Kiotóban, 
szertartási, vallási feladatokat látott el, miközben a sógun, 
a szamuráj generalisszimusz Edóból, a mai Tokióból ural- 
ta az országot. 1603 óta valamennyi sógun a Tokugava- 
nemzetséghez tartozott, innen kapta nevét kormányzatuk, a 
Tokugava-bakufu (sógunátus), másként Edo-bakufu. 

Perrynek azonban sejtelme sem volt minderről, egyre 
csak azt hajtogatta, hogy az Amerikai Egyesült Államok 
elnökétől, Millard Fillmore-tól hozott levelét, amely a ja- 
pán kikötők kereskedelmi célú igénybevételének jogát 
követeli, egyenesen a császárhoz vigyék, aki, még ha ez a 
levél egyáltalán eljut hozzá, akkor sem tudta volna, mit 
kezdjen vele. 

A japánokkal nehézkesen zajlott az érintkezés, mivel 
tolmácsaik egyetlen európai nyelvet ismertek: a hollandot. 
Miután a portugál misszionáriusokat a tizenhetedik 
században kitiltották Japánból, az európaiak közül csak a 
holland kereskedők maradhattak, akiket a hit terjesztésénél 
jobban érdekelt a pénz. A japán tisztségviselők, bár az 
amerikai fegyverzet fölkeltette a kíváncsiságukat, és Perry 
zászlóshajója fedélzetén örömest iszogatták a cukrozott 
brandyt, azt az utasítást kapták, hogy szólítsák föl távozás- 
ra a , virágos zászlójú ördögöket". Kitartottak amellett, 
hogy külföldiek csak Nagaszakiban üzletelhetnek. Perry 
azonban ágyúi erejében bízva nem tágított. Samuel Wells 
Williams tiszteletes, a hivatalos amerikai tolmács, aki cse- 
kély japán nyelvtudással bírt, naplójában azt írta, hogy , az 

egyetemes jenki nemzet. .. fölkavarta a [japán] fásultságot 
és régi keletű tudatlanságot". 

Amikor Perryt hosszas morfondírozás után — amely alatt 
a japánok udvarias köntörfalazással és egyéb időhúzási 
taktikával viszonozták a sorhajókapitány erélyes viselke- 
dését — végül partra engedték, a két fél tőle telhető fel- 
lengzősködéssel igyekezett elkápráztatni egymást. A flot- 
taparancsnok két legdaliásabb fekete testőrével az oldalán 
lépkedett. A japánok a legfinomabb selyembe öltöztek. 
Ajándékok cseréltek gazdát: az amerikaiak drága broká- 
tokat, porcelántálakat, lakkdobozkákat, legyezőket és más 
kézművesremekeket, a japánok távírót és vasútmodellt kap- 
tak. A japánok szumóbirkózókat hoztak, és biztatták Perryt, 
hogy bokszoljon a gyomrukba. Sok-sok pohárköszöntőt 
mondtak, és az egyik japán tisztségviselő jelentős mennyi- 
ségű whisky meg pezsgő elfogyasztása után átölelte a 
sorhajókapitányt, majd a beszeszelt állapotban a népek 
barátságát ünneplő japán férfiak módján fölkiáltott: — Nip- 
pon és Amerika egy szív! 

Williams, a hidegvérű protestáns lelkész följegyezte, 
hogy ez csakugyan , különös elegye" Keletnek és Nyugat- 
nak, , vasutak, távíró, ökölvívók és művelt sportemberek... 
borotvált fők és hálóköntösök, zárt sorokban gyakorlatozó 
muskétások, szoknyás, sarus, két kardot viselő katonák tel- 
jes összevisszaságban, mint valami csürhe — mindez és még 
sok egyéb, jelezvén a különbséget civilizációnk és szoká- 
saink meg e világtól elzárt pogányokéi között". A japánok 
ajándékai nyilvánvalóan , részlegesen fölvilágosodott 
népről" tanúskodtak, míg az amerikaiakéi , egy fejlettebb 
civilizáció... tudományának és vállalkozó szellemének 
sikerét" mutatták. 

Húsz évvel később sok japán vélekedett ugyanígy, mint- 
ha az , egyetemes" Nyugat derített volna fényt egy közép- 
kori sötétségbe süllyedt nemzetre. 

Perry sorhajókapitányt talán csakugyan az a meggyő- 
ződés hajtotta, hogy küldetése felvilágosodást hoz fejlet- 
lenebb emberfajtáknak, de ekkor és 1854-es második útján 
egyaránt közvetlenebb cél lebegett a szeme előtt: az ame- 
rikai kereskedelmi érdekek előmozdítása. A hajóin elhe- 
lyezett hatvanegy löveg és a siralmasan fölkészületlen 
japán partőrség (az ágyúk zöme csak utánzat volt, és nem 
létezett japán hadiflotta) végül meggyőzte a sógun edói 
kormányát, hogy jobb megalkudni, mint öngyilkos háború- 
ba kezdeni. Ettől fogva az amerikai hajók beléphettek két 
kijelölt japán kikötőbe, és a kereskedelmi kapcsolatok 
létesítésének első mozzanataként fizetség fejében szenet 
meg egyéb készleteket rakodhattak be. 

Mindez amerikai nézőpontból szerfölött kielégítőnek 
tetszett, és Perry sorhajókapitányt úgy örökítette meg a tör- 
ténelem, mint aki , megnyitotta" Japánt — ezt az elismerést 
elsőként maga Perry követelte, és élete során világgá 
kürtölte. Igaz, hogy Perry fekete hajói és a közelben ólál- 
kodó más nyugati vízi járművek politikai válságot idéztek 
elő Japánban, amely véget vetett az önkéntes elszigetelt- 
ségnek. Az Edo-bakufu, amelynek önkényuralma több mint 
két évszázadig tartott, védtelennek mutatkozott az idegen 
túlerővel szemben, valahogy úgy, ahogy a japán hadsereg 
a második világháborúban bebizonyította az európai biro- 
dalmak sebezhetőségét. A japánok véleménye erősen meg- 
oszlott a leghelyesebb válasz tekintetében. Egyes, kisebb- 
ségben maradt csoportok egy ideig azt szorgalmazták, 
hogy engedjék be a külföldieket, nyissák meg Japánt a 

kereskedelem előtt. Mások afelé hajlottak, hogy minden- 
áron verjék vissza a barbárokat. Az elégedetlenkedő vidé- 
ki szamurájok és értelmiségiek egyre növekvő számban 
szervezkedtek a hitelét vesztett bakufu megdöntésére, hogy 
azután a császárt (és saját magukat) helyezzék egy 
életerősebb állam központjába. A másik tábor forrófejű 
kardcsörtetői a sógunnal szembeni mindenfajta ellenállást 
le akartak törni. Perry nem egymaga okozta mindezt az 
erjedést, de tettei kétségkívül hozzájárultak, hogy az ese- 
mények forrpontra jussanak. 

A japán tudatlanságot illető feltételezése azonban a 
lehető legtávolabb állt az igazságtól. Perry Edói-öbölbe 
érkezése idején a japán elit többet tudott Amerikáról, mint 
az amerikaiak Japánról. Sőt a japánok viszonylagos elszi- 
geteltségük ellenére jobban ismerték a Nyugatot, mint az 
ázsiaiak zöme, a kínaiakat is beleértve. Egészen figyelem- 
reméltó ismereteket szereztek az amerikai és brit politiká- 
ról, a nyugati természettudományról, orvoslásról, történe- 
lemről és földrajzról. Részletes térképeik voltak az 
Egyesült Államokról. Tudtak az Egyesült Államok poli- 
tikai intézményeiről. A nyugati természettudománnyal a 
tizenhetedik században ismerkedtek meg. Tanulmányozták 
az orosz hadsereget, a brit gazdaságot és sok egyebet. A jö- 
vendő események fényében azonban fontosabb az, miféle 
következtetéseket vontak le tanulmányaikból a japánok. 


Sokan azt gondolják, a kereszténységnek soha nem volt 
esélye Japánban. Valójában tizenhatodik századi spanyol 
és portugál misszionáriusok olyan eredményesen térítget- 
ték a japánokat, különösen az elit köreiben, hogy a sógu- 
nok és tudós tanácsadóik komolyan féltek a nyugati hittől. 

1638-ban lemészárolták az áttért japánokat, kiutasították a 
külföldi misszionáriusokat, és betiltottak minden olyan 
könyvet, amelyről feltételezték, hogy keresztény eszméket 
hordoz, így Matteo Ricci természettudományos írásait, 
vagy ami még furcsább, Eukleidész Elemek-jét és Cicero 
művét A barátságról. Ez azonban nem tartóztatta föl a 
nyugati tudományt. A vélelmezett keresztény propaganda 
tizenhetedik század eleji betiltása és a holland kereskedők 
nagaszaki jelenléte a rangaku, azaz hollandtudomány ki- 
bontakozásához vezetett. Eme új diszciplína művelőit a 
rangakusa, vagyis hollandtudós elnevezéssel illették. 

A hollandokról a köznép fejében az. egzotikus vadak 
képe élt, akik kutya módra fölemelik a lábukat, amikor 
könnyítenek magukon. A hajuk vörös, a szemük ördöngös 
kék. A nagaszaki hivatalos fordítók azonban, akik egyúttal 
állambiztonsági ügynökökként is működtek, valahogy úgy, 
mint néhány évszázaddal később a kommunista országok 
hivatalos idegenvezetői, hamar észrevették a nyugati gyó- 
gyászat eredményességét, és ebből következőleg a kínai 
módszerek alkalmatlanságát. Szótár és nyelvtankönyv nél- 
kül megtanultak hollandul olvasni, ami rendkívüli szellemi 
teljesítmény, és számos nagaszaki meg edói orvos szorgal- 
masan tanulmányozta az európai medicinát. Némi hivata- 
los érdeklődés is mutatkozott a holland dolgok iránt. 
Évente egyszer holland kereskedőket hívattak Edóba, ahol 
a sógun és kísérete kérdésekkel ostromolta őket, majd éne- 
kelniük, táncolniuk, csókolódzniuk kellett, általában véve 
cirkuszi állatsereglet módjára szórakoztatniuk az előkelő- 
ségeket. 

1720-ban Tokugava Josimune sógun, akit komolyabban 
érdekeltek az európai ügyek, enyhített a nyugati könyvek 

tilalmán. Szokatlanul nyitott gondolkozású volt, ugyan- 
akkor hagyományos uralkodó is, aki a kínai császárokhoz 
hasonlóan felelősnek érezte magát a mezőgazdaság fölvi- 
rágoztatásáért. Ezt az időszakot a nagyvárosokban a 
kereskedelem fejlődése, a falvakban erőszakos forrongás 
jellemezte. Josimune, hogy elejét vegye a további paraszt- 
lázadásoknak, a vidéki életkörülmények javítására töreke- 
dett. Mivel az idő múlása létfontosságú tényező a mező- 
gazdaságban, a sógunt foglalkoztatta a naptár. Értesült 
arról, hogy az európaiak a kínaiaknál pontosabban mérik 
az időt, ezért úgy határozott, bátorítja a hollandtudományt. 
"A vörös hajú ország lakói — mondotta — gondolkodás 
után, kellő indokkal szoktak cselekedni, csak látható 
eszközöket használnak; ha egy tény nem bizonyos, nem 
mondják annak, és nem veszik hasznát..." 

Bár Josimune inkább gyakorlati, semmint filozófiai meg- 
fontolásból érdeklődött a hollandtudomány iránt, felfogása 
szöges ellentétben állt a kínai császárokéval, akik azt kép- 
zelték, hogy a Mennyei Birodalom a világ közepe. Utódai 
nem mindig voltak ugyanilyen kíváncsiak és széles látó- 
körűek, és a hollandtudomány továbbra is veszélyes fogla- 
latosságnak számított, különösen a tizenkilencedik század 
elején, amikor a kormányzat szigorúan lépett föl a hiva- 
talostól eltérő tanításokkal szemben. Bármilyen hazafiasan 
vagy akár konzervatívan gondolkodott a hollandtudósok 
zöme, a hazaárulás halvány gyanúja vetült azokra, akik túl- 
ságosan lelkesedtek a külföldi dolgok iránt. A hatóságok — 
a tudósok legnagyobb részével együtt — arra az álláspontra 
helyezkedtek, hogy noha a nyugati tudomány Japán haté- 
konyabb kormányzásában hasznos eszközül szolgálhat, a 
külföldi gondolkodást távol kell tartámi a közrendű elmék- 

től, nehogy a nép , összezavarodjon", és megfeledkezzen 
az uralkodói iránti engedelmességről. 

A Tokugava-bakufu ideológiája a neokonfucianizmus 
volt, a konfuciuszi bölcselet egy különösen konzervatív 
irányzata, amelyet a tizenkettedik században egy kínai filo- 
zófus, Csu Hszi dolgozott ki, aki hangsúlyozta a természeti 
rend és — japán értelmezés szerint — a hatóságok iránti 
feltétlen engedelmesség fontosságát. A hivatalos konfu- 
ciánus bölcselők szerepe a hittételek megfogalmazása és a 
nép általi betartatása volt. Egyházi személyeknek számí- 
tottak, hatalmukban állt az égi törvények értelmezése. 
Fukuzava Jukicsi, a tizenkilencedik századi nagy liberális 
ismeretterjesztő frappánsan jellemezte e hagyomány korlá- 
tait: , Hazánkban a művelődés mindmáig az uralmon lévők 
világának művelődését jelenti; nem egyéb, mint az állam- 
hatalom egy ága." Sok efféle konfuciánus, azaz dzsusa a 
kínai orvoslást tanította, és a gyakorlatban is űzte. A nyu- 
gati műveltség, amely sokszor legdédelgetettebb nézeteik- 
nek mondott ellent, közvetlenül fenyegette társadalmi állá- 
sukat, tehát az volt az érdekük, hogy háttérbe szorítsák az 
idegen tanok terjesztőit. 

Tragikus következményekkel járhatott, ha valaki túlsá- 
gosan közel került külföldi tanárokhoz. A nagaszaki hol- 
land kereskedelmi kolónia egyik legpallérozottabb elméje 
egy német születésű, szigorú Orvos, Philipp Franz von 
Siebold volt. A japán holmik fáradhatatlan gyűjtőjének, 
von Sieboldnak sok lelkes tanítványa akadt. Egy 1826-os 
edói kiruccanása alkalmával ajándékot váltott Takahasi 
Kagejaszuval, a kiváló tolmáccsal és csillagásszal, akit a 
hollandok Globius néven ismertek. Von Siebold egy Japán- 
térképet kapott, Globius pedig egy tengerészeti világtér- 

képet. Mihelyt kiszivárgott a térképcsere híre, von Sie- 
boldot kémkedésért letartóztatták, majd kitoloncolták, 
( ilobius pedig három év múlva börtönben halt meg, lehet- 
séges, hogy önkezétől. 

Ugyancsak balszerencsés tudós volt az a Josida Sóin 
nevű fiatalember, aki annyira áhítozott a nyugati világ 
megismerésére, hogy könyörgött Perry sorhajókapitány- 
nak, vigye magával a hajóján Amerikába. Perry elutasítot- 
ta a kérést. Josidát letartóztatták, amiért ilyen kalandra vál- 
lalkozott, és egy ketrecbe zárták. Tanítóját, Szakuma Só- 
zant, aki nyugati ismeretei alapján teóriákat dolgozott ki 
lapán idegen betolakodók elleni védelmére, bebörtönöz- 
ték, mert arra buzdította tanítványát, hogy külföldön gyara- 
pítsa tudását. Híres elmélkedést írt Gondolatok tévedé- 
scimről címmel. Szabadon bocsátása után elvakult nyugat- 
gyűlölők meggyilkoltatták, mert európai stílusú nyereggel 
lovagolt. 

A külföldi tudás tehát veszedelmes lehetett. A holland- 
tudósok legtöbbje azonban — azokat is beleértve, akik a 
Perry érkezése által gerjesztett válság kompromisszumos 
megoldását hirdették — aligha volt politikai lázadozó. Álta- 
lában vagy elég óvatosak, vagy elég közömbösek voltak 
ahhoz, hogy ne ártsák magukat politikai ügyekbe. Szinte 
mindannyiukban buzgott a honszeretet, hittek az enge- 
delmesség neokonfuciánus szabályaiban, még ha közben 
bírálták is a Kína-központú maradiságot. Globius, ugyanaz 
az ember, aki Philipp von Siebolddal ajándékot cserélt, és 
hazaárulás gyanúsítottjaként halt meg, 1825-ben azt taná- 
csolta a kormánynak, hogy minden külföldi hajót űzzenek 
el a japán partoktól. Szépen mutatna, ha a tizennyolcadik, 
tizenkilencedik (vagy akár huszadik) századi japán gondol- 

kodókat egyfelől haladó, liberális, nyugatbarát demokra- 
tákra, másfelől tekintélyelvű, idegenellenes reakciósokra 
oszthatnánk. De ez nem így volt, és ma sem ez a helyzet. 
A kereskedelem és az alkukötés leglelkesebb szószólói — 
köztük sok hollandtudós — egyidejűleg úgy okoskodtak, 
hogy ha Japán majd eleget tanul a barbároktól ahhoz, hogy 
ellenállhasson nekik, akkor az ország ismét nyugodtan 
elzárkózhat. 


Még ha magukban a hollandtudomány művelőiben nem 
mindig tudatosodott is, ismereteik hozzájárultak a konfu- 
ciánus állam filozófiai örökségének aláásásához. A japá- 
nok a kínaiaktól kölcsönözték az államvezetés kozmikus 
elvekre alapozott elképzelését: az emberi társadalom ter- 
mészetes rendje a mindenség természetes rendjét követi, és 
a jóakaratú uralkodónak gondoskodnia kell arról, hogy a 
kettő összhangban maradjon. A konfuciánus etika a ter- 
mészet feltételezett alapelveihez igazodott. A hollandtu- 
domány egészen más világnézetet vezetett be. Ha a ter- 
mészet törvényeit ésszerű elemzés tárgyává tehették, és a 
tudomány cáfolhatta a konfuciánus állam támaszául szol- 
gáló világképet, az súlyos kihívást jelentett a politikai 
legitimitással szemben. 

A nyugati tudomány Kínára legalább olyan komoly 
hatást gyakorolt, mint Japánra, mert kimutatta, hogy Kína 
nem a világmindenség közepe. A kínaiak úgy hárították el 
az etikai forradalommal fenyegető befolyás következmé- 
nyeit, hogy elválasztották a kínai etikát a nyugati termé- 
szettudománytól, mintha az európai gondolatok nem von- 
nának maguk után etikai kihatásokat. A tizenkilencedik 
század végén az a mondás járta, hogy , kínai tudományt a 

lényeges elvekhez, nyugati tudományt a gyakorlati alkal- 
mazásokhoz". Az az igazság, hogy ez Kínában sohasem 
vált be. A nyugati tudományt durva torzítás nélkül nem 
lehetett a puszta technológia szintjére redukálni, a Kína- 
központú elvek pedig nehezen illeszkedtek a természettu- 
dományos megismeréshez. Ez az oka, hogy a kínai gondol- 
kodók a tizenkilencedik századtól kezdve jobbára konok 
konzervatívokból nekivadult bálványdöntögetőkké vedlet- 
tek át. A kínai hagyományt — bármit értettek is rajta — vagy 
a külföldi tisztátalanság legapróbb szikráitól is védelmezni 
kellett, vagy a tudomány nevében maradéktalanul szétzúz- 
ni. A kommunista Kína történelme mindkettőt szemlélteti. 

Japán hasonlóan válaszolt a nyugati eszmékre, de ke- 
vésbé traumatikusan, vagy legalábbis másfajta megrázkód- 
tatás érte. Japán értelmiségiek is alkalmazták a presztízs- 
mentő formulát: , nyugati tudomány, japán lényeg". Ja- 
pánban sem nagyon működött, de Japán azt az előnyt 
élvezte, hogy kulturális határmezsgyén helyezkedett el. 
Japán gondolkodók könnyedén elrugaszkodhattak Kínától 
mint a bölcsesség kútfejétől, és kereshettek maguknak más 
irányadó pontot. A lényeg az, hogy nem sok japán táplált 
olyasféle illúziókat, amelyek szerint a világ Japán körül 
forog. Talán úgy hitték, Japán páratlanul kedvezményezett, 
istenáldotta föld, de sok másikkal vetélkedik. Azt is tudták, 
hogy politikai rendszerüket és annak alapelveit Kínából 
importálták, így semmi sem akadályozta meg őket abban, 
hogy máshonnét is kölcsönözzenek, ha a régi rend már 
nem működik. 

További fontos különbség volt Kínával szemben a ha- 
talmi szétválás. Kínában a világi és politikai hatalom egy- 
aránt a császári udvarban összpontosult. A Tokugavák 

Japánjában a sógun katonai diktátorként irányította az 
országot, a császár meg inkább olyan volt, mint egy pápa, 
akinek áldása legitimálja a világi uralkodókat. Ezt az elren- 
dezést valamelyest bonyolította az a tény, hogy a sógunok, 
akik éppúgy dinasztiához tartoztak, mint a császárok, 
kezdtek császári sallangokat aggatni magukra. A hatalom 
szétválasztása azonban nagy előnnyel járt. Lehetett úgy 
lázadozni a kormányzat ellen, különösen a császárhoz való 
hűség nevében, hogy ez nem látszott hazafiatlanságnak. 
Ugyanez Kínában nem ment ilyen egyszerűen. 

A nyugati befolyás gyakran radikális változásokat 
katalizált Japánban, de semmiképpen sem ez volt az egye- 
düli oka, hogy a bakufu rendszere mindinkább elavultnak 
tűnt. Tengerparti nagyvárosokban, különösen Oszakában 
már a tizenhetedik században kialakult az egyre vagyono- 
sabb és műveltebb kereskedők osztálya. Tömegcikkeket 
adtak-vettek, szabad megállapodásokat kötöttek, és határ- 
idős piaci ügyletekkel spekuláltak. Miközben a hivatalosan 
a parasztoknál és kézműveseknél alantasabb kasztba sorolt 
kereskedők gazdagodtak, a névleg a kasztrendszer tetején 
helyet foglaló szamurájok sok esetben fölöslegesekké vál- 
tak, és a tizennyolcadik-tizenkilencedik században egyre 
jobban elszegényedtek. Mi dolga maradt egy hivatásos 
fegyverforgatónak békeidőben? Sokkal több szamuráj volt, 
mint ahányan állami hivatalt kaphattak, az üzleti vállal- 
kozást meg méltóságukon alulinak tartották. A harcosok 
becsületkódexéről és a szamurájlovagiasságról szóló regé- 
nyes értekezések, amelyek háromszáz évvel később nyu- 
gaton oly népszerűvé váltak, valójában a tétlenségről árul- 
kodtak. A szamurájokat a csúcson, a kereskedőket meg a 
maguk helyén tartani igyekvő kasztrendszer elmaradt a gaz- 

dasági fejleményektől. A nemzeti elszigetelődés politikája 
pedig elvágta Japánt a műszaki haladástól. 

Az 1840-es években a katasztrofális ópiumháborúk 
hírei sokkolóan hatottak, mert nemcsak Kína elmaradott- 
ságát, hanem Japán védtelenségét is megmutatták. Sok 
japán azonban már jóval korábban gyanította ezt. Miután a 
barbár mandzsuk 1644-ben megdöntötték a Ming-dinasz- 
tiát, a Középső Birodalom sokat veszített presztízséből. 
Az idő tájt, hogy Tokugava Josimune, a szabad szellemű 
kulturális hagyományok iránti érdeklődés. Idegenellenes 
tudósok az ősi japán költészetben, a sintó animizmusában 
és a császár istenítésében keresték (és találták meg) a japán 
felsőbbrendűség bizonyítékát. Némelyek egyenesen Kína 
helyére tették Japánt, mint igazi Középső Birodalmat — 
legalábbis a saját fejükben. A lázadásokkal és földindulá- 
sokkal terhes kínai dinasztikus politika kedvezőtlenül fes- 
tett a japán császári leszármazásrend egyenesvonalúsá- 
gához képest. A kínai műveltséget a japán irodalmi kife- 
jezésmód finomságával összehasonlítva hidegen racioná- 
lisnak érezték. Még a Kína-rajongó japánok is kezdték két- 
ségbe vonni azt a felfogást, hogy a neokonfucianizmus a 
természet rendjét tükrözi. A hollandtudomány révén meg- 
ismert földrajz pedig egészen világossá tette, hogy Kína 
nem a világ közepe. 

Az idegenellenes japánok mindmáig idegesítő szokása, 
hogy a külföldi eszméket saját nemzetük páratlan felsőbb- 
rendűségének megerősítése céljából tanulmányozzák. A sin- 
tó megújhodás hirdetői a kopernikuszi asztronómiába 
kapaszkodtak, mint annak bizonyítékába, hogy a japánok- 

nak kezdettől fogva igazuk volt. Hát persze hogy a Föld 
a Nap körül kering. Vajon Amateraszu, a napistennő nem 
a japán nép égi őse-e? Japán talán nem eleve heliocentrikus 
elveket vall-e? Ez természetesen borzadállyal töltötte el a 
buddhistákat és a sinocentrikus konzervatívokat, de éppen 
ezért izgatták a nyugati eszmék az idegenellenes japánokat — 
segítettek kiszabadítani Japánt a kínai kultúra vonzáskö- 
réből. 

Még érdekesebben használták föl egyes idegenellene- 
sek a kereszténységet. A tizennyolcadik század végén és a 
tizenkilencedik század elején az idegenellenes tanítások 
központja egy takaros épületegyüttesben létrehozott 
akadémia volt (mindmáig az) az Edótól északkeletre talál- 
ható Mito városában. Mito régóta a tudomány fellegvára. 
Perry sorhajókapitány érkezése idején a vidék ura egy vér- 
beli héja volt, aki az idegenekkel való bármiféle alkut 
ellenzett. Jelmondata így hangzott: , Tisztelet a császárnak, 
ki a barbárokkal!" Az úgynevezett mitói iskola az ő védő- 
szárnyai alatt a japán egyediség elméleteire szakosodott. 
Egyik fáklyavivője volt Aizava Szeisiszai, aki 1825-ben 
híres értekezést írt Sinron (Új tézisek) címmel. Aizava ki- 
fejtette, hogy a kereszténység métely, a nyugati barbárok 
pedig , vaddisznók és farkasok", akiket el kell pusztítani, 
amint japán földre teszik a lábukat. 

Aizava és mitói társai mégis szorgosan tanulmányozták 
a hollandtudományt. Aizava arra a következtetésre jutott, 
hogy az európai nemzetek erőfölénye, amelyet készsége- 
sen elismert, a nyugati hitnek tulajdonítható. Úgy gondol- 
ta, a kereszténység mint államvallás természettől fogva 
uralkodóiknak engedelmesekké tette az európai alattvaló- 
kat. Kijelentette, hogy az egyistenhit nemzeti egységet 

teremtett. Az államnak és az egyháznak össze kell tartoznia. 
A japánoknak tehát saját államvallás kell, amelynek 
legfőbb papja a császár. Evégből a sintót mint legősibb 
japán hitet sokistenű természetkultuszból olyan nemzeti 
hitté kell átalakítani, amely a császárság égisze alatt minden 
japánt egybeforraszt. A napistennőt, ezt a szent ősanyát úgy 
kell imádni, mint a keresztények istenének megfelelőjét. 
Sajnálatos módon az egyház és az állam fúziója az újkori 
japán nacionalizmus egyik alappillérévé lett. Ősi hagyo- 
mányra hivatkozott, de európai mintát követett. 

A régi Kína-központú rend hallgatólagos vagy kimon- 
dott megkérdőjelezésével a nyugati tudomány művelői és a 
mitói idegenellenesek voltaképpen azonos oldalon álltak. 
Se a rangakusá-k, se az idegenellenesek nem örültek Perry 
hajói felbukkanásának. Sokan ízig-vérig idegengyűlölők 
voltak, de felismerték a nyugati eszmék erejét, és többet 
akartak tudni, hogy Japán egy szép napon majd versenyre 
kelhessen a nyugatiak legjobbjaival. Az idegenellenesek 
minden, ősi írásokat, egyenes vonalú császári leszármazás- 
rendet és isteni ősanyát emlegető halandzsázásuk dacára 
sok szempontból éppen olyan modernek voltak, mint a 
nyugatbarátok, jóllehet a Nyugat gyakran erősen eltorzított 
formában jelent meg előttük. És sikerült kiszemezgetniük 
valamit a nyugati világ legrosszabb, legharciasabb vonat- 
kozásaiból japán utánzás céljára. 

Ezek közé tartozott a gyarmatosítás. A tizennyolcadik 
század végén a hollandtudomány egyik jelentős alakja volt 
egy koldusbotra jutott szamuráj fia, Honda Tosiaki, akiben 
csodálói , a japán Benjamin Franklint" tisztelik. A japán 
Benjamin Franklin valójában szoros kapcsolatokat ápolt a 
mitói iskolával. Igaz, korához képest igen haladó eszméket 

is hirdetett. Azt mondta, a kormányzás közmegegyezésen 
alapuljon, mert , ha az országot erővel, a nép akarata elle- 
nében irányítják, akkor sokak szíve szembefordul ezzel a 
kényszerrel, és bűnözőkké válnak". Pártolta a külföldi uta- 
zást is a japánok tudásának gyarapítása érdekében, és az 
ország sok gondjáért a természettudományos képzetlensé- 
get, a lejáratódott kínai módszerek szolgai másolását hibáz- 
tatta. Még a kínai írásrendszer eltörlését is javasolta. Nagy- 
Britannia tanulmányozásával arra a megállapításra jutott, 
hogy egy kis tengeri nemzetnek kereskednie kell a külföld- 
del. Hitt abban, hogy Japánnak égető szüksége van négy 
dologra: lőporra, ércekre, hajózásra és gyarmatosításra. 

Honda úgy vélte, egy gyarmatbirodalom nélküli nemzet 
nem válhat naggyá. Japán gyarmati vállalkozásáról vallott 
elképzelései politikai felfogásához hasonlóan progresszí- 
vek és könyörtelenek voltak, akárcsak kedvelt modelljéé, 
Nagy-Britanniáé. A gyarmatosított országok bennszülött la- 
kossága munkaerőként kizsákmányolható, a természeti 
kincseket pedig Japán gyarapítására kell fölhasználni. Az er- 
dőterületekről kitermelhető a faanyag: ez figyelemre 
méltóan jövőbe látó leírása Japán mai délkelet-ázsiai 
tevékenységének. Honda a jó gyarmati uralomról rajzolt 
képével szintén megelőzte korát: , Az atyai uralkodó fel- 
adata oly módon igazgatni és oktatni a bennszülötteket, 
hogy egy se akadjon közülük, aki akár egyetlen napot is 
haszontalanul tölt el." 

Perry sorhajókapitány tolmácsa, a derék Williams tisz- 
teletes alaposan melléfogott a japán , bennszülötteket" 
illetően. Távolról sem voltak fásultak és tudatlanok, mint 
hitte. Rengeteg eszmével ismerkedtek meg, sok olyannal 
is, amely jóval Williams előtt érkezett nyugatról. Az volt a 


I. A fekete hajók 27 


kérdés, mely eszmék vernek gyökeret, ahogy a régi rend 
megingott, és egy új, korszerű állam kezdett testet ölteni. 
A történelmet nem tudósok alakították, jóllehet gondo- 
lataik következményekkel jártak. Honda elképzeléseit csak 
az 1920-as években értékelték igazán, amikor neve fénye- 
sebben ragyogott, mint életében. Azokat az embereket 
azonban, akik elősegítették a bakufu lerombolását, eszme 
és önérdek egyaránt vezérelte. Némelyikük idegengyűlölő 
volt, mások protoliberálisok, és akadt olyan, aki egy kicsit 
ez is, az is. 

Ha az elkövetkező évszázadot nagy mértékben az ide- 
gengyűlölet, a tekintélyelvűség és a háború jellemezte is, 
azért a nyitottabb, demokratikusabb fejlődés útja sem volt 
teljesen eltorlaszolva. A japán szókincsbe férkőzött idegen 
szavak közé 1837 táján került be (egy holland Napóleon- 
életrajz jóvoltából) a vrijheit, vagyis , szabadság", amelyet 
legalábbis egy japán fordító az emlékezetébe vésett. Tudta, 
hogy veszélyes hangosan kimondania. Ez nyomasztotta, 
ezért egy kortárs beszámolója szerint ivott, hogy bátorsá- 
got merítsen. De , mikor berúgott, nem bírta megállni, 
hogy azt kiabálja: sFrejhejt!e" 

Talán Williams , részlegesen fölvilágosodott" jelzője nem 
is volt olyan téves. Nem csak a japánokra, a világ minden 
népére érvényes ez. A felvilágosodott oldalnak mindenhol, 
mindenkor küzdenie kell. Japánban sajnos nagyon gyakran 
veszített csatát. 


Az 1853-tól 1868-ig, Perry érkezésétől a sógunátus 
megdöntéséig tartó időszak neve japánul bakumacu, vagyis 
, a bakufu vége". A bakumacu-hoz a , fin de siécle" szédült, 
kissé pajzán mellékjelentése is tapad, de sötétebb, erősza- 

kosabb képet vetít elénk, amely briliánsan baljós kabuki- 
színjátékokban, később pedig számtalan kardforgatófilm- 
ben jutott kifejezésre. A bakufu vége véres intrikák és gyil- 
kos cselszövések, lázadások és ellenpuccsok, a Tokugava- 
pártiak ellen fenekedő délnyugati hűbérurak polgárháború- 
ba torkolló kora volt. A tömeghisztéria és a messiásváró 
kultuszok kora. A nagyvárosokban, magában Edóban is 
tömegek verődtek össze, sintoista ábrázolásokat hordoztak 
körbe, szentélyekbe látogattak, félmeztelenül táncoltak az 
utcákon, nyilvánosan szeretkeztek, gazdag házakat fosztot- 
tak ki, miközben majdhogynem vallásos elragadtatottság- 
gal ordítozták: , Ez jó, ez jó, bármit teszünk, jó!" Az 1860- 
as évek, akárcsak az 1930-asok és az 1970 körüliek, sok 
ifjú szélsőségest szültek, akik a féktelen erőszakban látták 
a nemzeti megváltás útját. Talán egy olyan társadalomból 
ered ez, amely kiegyensúlyozottabb időkben túlzott 
ellenőrzöttségre hajlamos. 

Perry sorhajókapitány érkezése bakufu-ellenes csata- 
kiáltássá hangolta át a , Tisztelet a császárnak, ki a bar- 
bárokkal!" jelszavát. Az egyre tehetetlenebb edói kormányt 
okolták azért, hogy idegenek tolakodtak japán földre. 
Az emberek féltek a változástól, de lázadoztak a hagyo- 
mány ellen. A forradalmárok egyszerre viselkedtek 
bálványdöntögetők és reakciósok módjára. Ifjú szélsősége- 
sek — akik sok esetben alacsony rangú szamurájcsaládból 
származtak, és a régi társadalomban elvesztettek a lábuk 
alól a talajt — idegengyűlölő, császárimádó, nemzetmentő 
idealizmusukat merényletek áradatában tombolták ki, 
amely mintául szolgált a következő évszázadnak. A baku- 
fu egyik magas beosztású tisztségviselője 1858-ban 
szerződést írt alá, amely kereskedelmi és állandó képvise- 

let-nyitási jogokat adott az Egyesült Államoknak. Tudta, 
hogy nincs más választása. Két év múlva egy csapat mitói 
szamuráj megrohanta a sógun edói palotája előtt. Kirán- 
ratták gyaloghintajából, és lecsapták a fejét. A gyilkos 
később e szükségszerű függelemsértő cselekedet jóváté- 
teléül harcoskasztjának szertartásos módján harakirit 
követett el. 

Egy másik merénylőjelölt a délnyugati Sikoku szigeten 
található Tosza vidékéről származott. Szakamoto Rjóma 
számos regény, színmű, tévéjáték és film hőse, rendszerint 
japán Garibaldiként jelenítik meg, aki karddal fölszerelt, 
torzonborz őshippiként kezdte pályáját. Az ilyesmit széle- 
sebb körű csodálat övezte a második világháború óta, mint 
kevésbé liberális időszakokban. Szakamoto gyilkos fana- 
tizmustól politikai megvilágosodásig vezető útja azonban 
felöleli kora minden komor csillogását, radikális gondol- 
kodását és más politikai lehetőségek iránti nyitottságát. 

Megunta a szorongatóan provinciális szamurájélet 
kilátását, kimaradt az iskolából, elhagyta családját és urát, 
és jelentkezett egy vívóakadémiára. Miután telebeszélték a 
fejét a mitói iskola nemzeti tisztaságról meg barbár vesze- 
delemről szóló propagandájával, Szakamoto elindult, hogy 
hazaárulókat gyilkoljon. Úgy vélte, tökéletes célpontot 
talált Kacu Sintaró, a bakufu tengerészeti szakembere és 
neves hollandtudós személyében. Kacu egy ideig holland 
flottaszakértőktől tanult Nagaszakiban, és 1859-ben az el- 
ső egyesült államokbeli japán küldöttség tagjaként saját 
szemével láthatta az amerikaiak erejét. Arra a következ- 
tetésre jutott, hogy Japánnak nincs más esélye a további 
független nemzeti létre, mint az, ha megnyitja határait. 

Szakamoto, a megszédített ifjú harcos számára ez gyá- 
vaságot és hazaárulást jelentett. 

A történet úgy folytatódik, hogy Kacu az ifjú merény- 
lővel szembekerülvén megőrizte hidegvérét, és azt kérdezte: 

, Azért jöttél, hogy megölj? Ha igen, akkor előbb 
beszélgessünk!" 

Ezután a japán hősök túlfűtött viselkedését olykor 
jellemző, rendkívüli pálfordulások egyike következett. 
Kacu elmagyarázta, hogy ő is hazafi, mint Szakamoto, 
egyetlen célja Japán megerősítése. A barbárokkal pedig 
úgy harcolhatunk legeredményesebben, mondta, ha előbb 
eltanuljuk minden fortélyukat. Ezért szorgalmaz ő nyi- 
tottságot és kezdeti kompromisszumkészséget. Úgy szól a 
fáma, hogy Szakamoto eldobta a kardját, térdre vetette 
magát, bocsánatot kért , ostoba vakbuzgóságáért", és 
könyörgött Kacunak, fogadja tanítványává. Talán a való- 
ságban is lezajlott valami efféle. 

Szakamoto évekig szolgálta Kacut, és azután diplomá- 
ciai szerepet játszott Csósú, Szacuma és Tosza, a fő dél- 
nyugati hűbérbirtokok szövetséggé kovácsolásában a 
bakufu ellen. Szacuma Kjúsú déli részén, Csósú pedig 
Honsú nyugati csücskén terült el. E birtokok urai a tizen- 
hetedik század fordulóján lezajlott polgárháborúkban a 
vesztes oldalon harcoltak, sosem kerültek a Tokugavák 
belső hatalmi köreibe. Szacuma és Csósú vezetői készen 
álltak arra, hogy hadba szálljanak az edói kormányzat 
ellen, de Szakamoto békésebb megoldást ajánlott, arra biz- 
tatta szövetségeseit, beszéljék rá a sógunt, hogy mondjon 
le az uralkodásról. Szakamoto azt javasolta, Japánt feudális 
nagyurak tanácsa kormányozza, amelyben a Tokugava- 
sógun továbbra is szerepet játszhat, de nem legfelsőbb 

vezetőként. A szacumai és csósúi harcosok azonban türel- 
metlenkedtek. Nem érték be kevesebbel, mint a Tokugava- 
ház megbuktatásával. 

Szakamoto tevékenységének új támaszpontjává Naga- 
szaki vált, ahol a nyugati politikai rendszereket tanulmá- 
nyozta. Különösen az európai alkotmányok érdekelték. Bár 
nem sok iskolát végzett, ragyogó elme lehetett, mert 1867- 
re a bakufu utáni állam igen gondosan megszerkesztett ter- 
vezetével rukkolt elő. Ebben leszögezte, hogy a politikai 
hatalmat vissza kell adni a császári udvarnak. A kormány- 
zati intézkedésekről azonban , a közvélemény alapján" ket- 
tős törvényhozó testület, az alsó- és felsőház dönt. Alkot- 
mányt szövegeznek meg, és a magas hivatalokat , rátermett 
férfiaknak" tartják fenn, többé nem kaszt vagy rang alapján 
töltik be a tisztségeket. (Ne feledjük, még a Szakamoto-féle 
egyszerűbb szamurájoktól is elvárták, hogy megaláz- 
kodjanak a náluk előkelőbbek előtt, saját hűbérbirtokukon 
éppúgy, mint másutt.) Később, egy másik iratban Szakamoto 
kidolgozta, miként jelöljék ki választási bizottságok ezeket 
az arra érdemeseket. A külügyeket , a közvélemény alapján 
kialakított, megfelelő szabályozás szerint kell intézni". 

Ha tekintetbe vesszük Szakamoto előéletét és azt a 
tényt, hogy effajta politizálás addig nem is létezett Japán- 
ban, akkor ez figyelemre méltó dokumentum. Nyelvezetét 
nagyrészt átvette a Meidzsi-restauráció egy évvel későbbi 
alapesküje, amely véget vetett a bakufu uralmának. Az új 
császári korszak a Meidzsi, vagyis , felvilágosult kormány- 
zás" nevet kapta, és hamarosan egyet jelentett azzal a 
döbbenetes iramú modernizálással, amelyre borzongó cso- 
dálattal néztek föl a továbbra is nyugati gyarmati uralom 
alatt élő ázsiaiak. 

Hát igen, lelkesítően hangzik, hogy a haladó eszmék 
vezérelte társadalom eljut a feudalizmustól és a katonai 
önkényuralomtól a szabadságig és felvilágosodásig. 
Sajnos ez azért nem ilyen egyszerűen festett. Való igaz, a 
politikai liberalizmus magvait elvetették, ám kicsírázá- 
sukat kezdettől fogva akadályozták egyéb intézkedések, 
amelyek ellenkező irányba terelték Japánt. Mihelyt a csá- 
szárt és udvaroncait közvetlenül egy politikai ügy szol- 
gálatába állították — márpedig ezt tették a főként szacumai 
és csósúi bakufu-ellenes lázadók —, az autoritarianizmus 
sajátosan modern válfaja alakult ki. 


A kiotói császárok sok évszázadon át jelképes szerepet ját- 
szottak, mint a japán kultúra és etika letéteményesei. 
Magától értetődően áldásukat adták a sógunok politikájára, 
akik még a meglátogatásukra sem nagyon vesztegették az 
időt, nemhogy tanácskoztak volna velük az államügyekről. 
Ez drasztikusan megváltozott az 1850-es évek végén, 
amikor a bakufu-t mereven ellenzők arra unszolták Kómei 
császárt, hogy helyezkedjék szembe az Egyesült Államok- 
kal kötendő szerződéssel. Nem volt szokásban, hogy a csá- 
szárok ilyesmiről véleményt nyilvánítsanak. Még ha a 
bakufu-ellenes lázadók tulajdonképpen nem kívánták is, 
hogy a császár közvetlen politikai hatalmat kapjon, hoz- 
zákezdtek a császárság intézményének átpolitizálásához. 
Ennek a végső soron katasztrofális iránynak a követ- 
kezményei már az új alkotmány egyebek között Szaka- 
moto Rjóma által fogalmazott első tervezeteiben láthatóak. 
Szacuma és Tosza képviselőinek 1867-es kiotói tárgyalása 
után az alábbi mondatot tartalmazó okmány született: 
, Nem lehet egy országnak két uralkodója, egy háznak két 

feje, és felettébb indokolt, hogy a közigazgatás és az igaz- 
ságszolgáltatás egy uralkodóhoz kerüljön vissza." A szöve- 
gezés továbbra is elég homályos, némi teret enged a világi 
kormányzatnak. A császár eszerint névleges uralkodó 
maradhat, míg a tényleges irányítást egy polgári kormány 
gyakorolja. De kezdett úgy tűnni, mintha a sintó újjá- 
születés híveinek szaiszei icsi mottója, a kormányzás és a 
vallási rítusok egysége politikai valósággá válna. 

A bakufu-kormányzat nem olyan békésen ért véget, 
ahogy Szakamoto elképzelte. Az 1868-69-es években pol- 
gárháború dühöngött a bakufu hívei és a császári seregek 
között. Az előbbiek az északkeleti tartományokból, az utób- 
biak délnyugatról kerültek ki. Véres harc folyt, és a bal- 
szerencséjükre a harcoló felek közé szorult civileket a sza- 
murájuktól megszokott megvetéssel kezelték. A bakufu 
utolsó bástyája Aizuban, egy Mitótól északkeletre található 
erődvárosban volt. Aizu ura több mint két hétig tartotta 
magát a legmodernebb nyugati lőfegyverekkel fölszerelt 
harmincezer császári katona golyózáporában. A város po- 
rig égett. Urukhoz hűséges ifjú szamurájok tucatjai döfték 
hasba magukat kétségbeesésükben. Az erőd elesett. Aizu 
ura háromezer embert veszített. A megmaradt huszonva- 
lahány-ezret pedig a kopár északi tájakra kergették, ahol 
sokan éhen haltak. 

A császárt Edóba költöztették, amelyet most Tokióra 
neveztek át, és csaknem ezer év óta először egyazon város- 
ban székelt a császár és a kormány. A Tokió központjában 
épült Jaszukuni-szentély örökítette meg a császári ügyért 
elesettek emlékét. Ott rótták le kegyeletüket a japánok előt- 
tük, és azon milliók előtt, akik a későbbi háborúk során 
áldozták életüket. Azoknak a szegény lelkeknek, akik hű- 

ségesek maradtak a bakufu-hoz, nem létesült kegyhely. 
A Jaszukuni-szentély mindmáig indulatokat kavar, nem- 
csak Japán volt ázsiai ellenségei, hanem a japán keresz- 
tények és liberálisok között is erős visszatetszést kelt. 

Szomorú, de Szakamoto nem érhette meg a Tokugava- 
uralom végső összeomlását és a Meidzsi-restaurációt, 
amelynek előkészítéséért oly sokat tett. A bakufu utolsó 
éveiben Kiotó veszedelmes hellyé vált, ahol hemzsegtek a 
cselszövők, orgyilkosok és kóbor kardforgatók. Megannyi 
bajkeverő. Szakamoto 1867 telén egy szójamártás-keres- 
kedő barátja házában rejtőzködött. Tudta, hogy a bakufu 
bandái az életére törnek, de úgy gondolta, nyugodtan 
elküldheti élelemért a testőreit. Egy idegen kopogtatott a 
kereskedő ajtaján, azt mondta, Szakamoto Rjómát keresi. 
Szakamoto szolgája az emeletre indult, hogy szóljon a 
gazdájának. De már nem jutott föl hozzá, mert a jövevény 
két másik fegyveressel együtt berontott, és Szakamoto 
fejét, törzsét, kezét, lábát összekaszabolták. A merénylők a 
Sinszengumihoz, a sógun ellenségeinek kiirtására szerve- 
zett fegyveres osztaghoz tartoztak. Távozásuk után vérbe 
fagyva feküdt az az ember, aki a japán alkotmány első ter- 
vezetét írta. 


2. Civilizáció és felvilágosodás 


1889. február 11-ét választották időpontul arra, hogy Japán 
elfoglalja jogos helyét a világ nagy nemzetei között. Annak 
a napnak az évfordulóját, amelyen Japán mondabeli első 
császára állítólag megalapította a császári dinasztiát. A feu- 
dalizmussal elszántan szakító új Japán első alkotmánya 
volt hivatott fémjelezni a Meidzsi-korszak fennen hangoz- 
tatott jelszavát: bunmei kaika, azaz , civilizáció és felvilá- 
gosodás". A későbbiekben egy másik jelszó is dívott: 
fukoku kjóhei, vagyis , gazdag ország, erős hadsereg". Na 
de ne szaladjunk előre! Az alkotmányt a császár úgy nyúj- 
totta át alattvalóinak, mintha az istenek adományozták 
volna. E jeles esemény a Meidzsi-kori Japán sajátos kul- 
turális meghasonlottságára jellemző pompás szertartások 
közepette zajlott le. 

Meidzsi császár, akit Japánon kívül Mucuhito néven 
ismertek, kora reggel hagyományos udvari díszruhába 
öltözve vonult vissza a tokiói palotájában lévő sintó szen- 
télybe, hogy tájékoztassa császári őseit az új alkotmányról. 
Elmagyarázta, hogy ez az okmány ,,a civilizáció haladá- 
sához" igazodik, majd sietve megnyugtatta isteni elődeit, 
hogy az alkotmány természetesen fenntartja a császári fel- 
ségjogokat, amelyeket örökül hagytak rá. Sőt nemcsak 
megőrzi: a Meidzsi-restauráció — vagy a Meidzsi-restaurá- 

ciós propaganda — lényege az volt, hogy , helyreállította" a 
japán császári uralom ősi formáját. 

Meidzsi császár alattvalói mit sem tudtak a császáruk 
által nagy kegyesen nekik juttatott alkotmány tartalmáról. 
Ők akkor is sötétben maradtak volna, ha részt vesznek a 
nap későbbi folyamán tartott ceremónián, amelyet a csá- 
szár felvilágosodott udvari etikett ügyében tevékenykedő 
német tanácsadója európai stílusban eszelt ki. Egy korabeli 
fametszeten látható, hogy a császár nyugati ízlésű trónter- 
mét pazar európai és japán díszítőelemek viktoriánus 
zagyvalékával rendezték be, amelyben leginkább az arany 
rojtok-bojtok, a vörös plüss és a gazdagon aranyozott kan- 
deláberek érvényesülnek. Az ekkorra európai tábornagyi 
egyenruhába átvedlett imperátor aranyozott porosz karos- 
székben ül, alatta vörös szőnyeg, a háta mögött a császári 
címer. A császárné, akinek ilyen nyilvános alkalmon tör- 
ténő megjelenése szintén Japán felvilágosult és civilizált új 
stílusáról tanúskodik, férje lábánál foglal helyet egy meg- 
lehetősen előnytelen rózsaszín estélyi ruhában. A császár 
miniszterei és más szakállas-barkós méltóságok frakkban 
és katonai egyenruhában állnak, alakjuk természetellene- 
sen magasra nyúlik, mivel a művész kissé hosszabb lábbal 
áldotta meg őket, mint amilyet a valóság indokolt volna. 
Az uralkodó egyik oldalán a diplomáciai testület tagjai 
egyértelmű helyesléssel figyelnek, mint a szülők az iskolai 
színielőadáson. Nem hiányozhat a Titkos Tanács elnöke és 
az alkotmány fő szerzője, Itó Hirobumi sem, aki Bismarck 
csodálója lévén, utánozta a vaskancellár egyes modorossá- 
gait, például azt, ahogy a szivarját tartotta. (Josida Sigeru, 
a második világháború utáni miniszterelnök később 
ugyanígy tisztelgett Winston Churchill előtt.) 

Az örömteli eseményt kissé beárnyékolta Mori Arinori, 
un reformer művelődésügyi miniszter meggyilkolása. 
Arinori a nyugati civilizáció felsőbbrendűségét illető meg- 
pyőződésében fölvetette, hogy Japán előremozdítására az 
curópaiakkal kötött vegyes házasság a legjobb módszer. 
A xenofóbok régóta gyűlölték nyugatbarát viselkedéséért. 
Az. alkotmány napján egy volt csósúi szamuráj ölte meg, 
mert nem mutatott kellő tiszteletet az iszei legszentebb 
császári sintó szentély iránt. Míg Morira komoly pedagó- 
vusként emlékszik a történelem, fiatal merénylője hazafias 
érzületének , őszintesége" révén vált népszerűvé. 

Tehát most megkapták az igaz alkotmányt, amelyet 
1868-ban ígértek nekik. Egy évtizeden át Japán-szerte 
folyt a vita az alkotmány mibenlétéről és lehetséges tar- 
talmáról. A természetjogok és polgári szabadságjogok szó- 
szólói javaslatokat és írásos tervezeteket nyújtottak be. 
Ueki Emori — Szakamoto Rjómához hasonlóan volt toszai 
szamuráj — dalban hirdette a népfelség elvét, többek között 
ilyen felkavaró sorokat szerzett: 


Szánjuk el magunkat alkotmányos törvényekre 

És a minél előbbi általános nemzetgyűlési választásokra! 
Föl, föl, hazánk népe, 

Küzdjünk a szabadságért és az emberi jogokért! 


Végül azonban nem kaptak mást, mint egy homályosan 
fogalmazott dokumentumot, amely teljhatalmat adott a 
császár kezébe. Akárcsak a japán méltóságok uniformisai 
és kürtőkalapjai, meg a Tokió központjában emelt korsze- 
rű, vörös téglás épületek, ez a porosz alaptörvény nyom- 
dokain haladó alkotmány is tiszteletet ébresztően nyugati- 

asnak hatott. Azt igyekezett sugározni a nyugati világ felé, 
hogy Japán immár modern nemzetállam, végre meg kellene 
szabadulnia azoktól az egyenlőtlen szerződésektől, amelyek 
még mindig különleges kiváltságokkal ruházták föl a japán 
földön tartózkodó amerikaiakat és európaiakat, például saját 
bíróságok ítélkeztek fölöttük. A külhoni metropolis után 
azzal a különbséggel, hogy a hajdani kínai fővárosokat 
Párizs, London, Berlin és Washington váltotta föl. 

A Meidzsi-alkotmány valóban lehetőséget nyújtott par- 
lamenti, azaz diétai választásokra, az elsőt a következő 
évre írták ki, de politikai pártok nem szólhattak bele a kor- 
mány tagjainak kinevezésébe. A népesség csekély százalé- 
ka — leginkább a vagyonos földbirtokosok — kapott válasz- 
tójogot. Itó Hirobumi, ez a társaihoz képest szabad 
szellemű figura tökéletesen egyetértett példaképével, Otto 
von Bismarckkal abban, hogy a népfelség igen vesze- 
delmes dolog. , Mivel alkotmányunk alapköve a császári 
főhatalom — mondotta —, rendszerünk nem az egyes euró- 
pai országokban érvényesülő nyugati eszmén, a király és a 
nép közös uralmán nyugszik." 

Itó és — zömmel Szacumából meg Csósúból származó — 
oligarchatársai az 1868-as restauráció után egy ideig 
használható politikai eszmék beszerzésével foglalatoskod- 
tak. Tanulmányutakat folytattak Európában és az Egyesült 
Államokban. Vizsgálták a brit és amerikai modelleket, ér- 
zelemteljes látogatásokat tettek Japán , legrégibb barátjá- 
nál", Hollandiában. Bár csodálták az amerikaiak erejét, és 
méltányolták az egyesült államokbeli szíves fogadtatást, az 
amerikai demokrácia aggasztotta őket. Zavarosnak látszott. 
Így hát megkönnyebbüléssel hallották a Németországban 

állomásozó japán követtől, hogy léteznek más, Japán 
számára alkalmasabb megoldások is. A germanofília nem 
vált egyetemessé. Egy neves Meidzsi-politikus, Ókuma 
Sigenobu a brit alkotmányos gondolkodást pártolta. De ezt 
az utat hamar eltorlaszolták a kollégái, és Ókuma életét kis 
híján kioltotta egy merénylet, amelynek megkísérlőjét 
ugyanaz az őszinte zelótahév fűtötte, mint Mori Akimori 
gyilkosát. 

A Meidzsi-alkotmány által definiált japán demokrácia 
tehát eleve véznára sikeredett. Szellemét a német és a ha- 
gyományos japán tekintélyelvűségből keverték ki. Hosszú 
távon a legnagyobb veszély azonban a homályosságában 
rejlett. Noha a császár abszolút szuverenitást élvezett, nem 
volt igazi koronás generalisszimusz, európai értelemben 
vett diktátor. Az alkotmány nem szánt neki közvetlen poli- 
tikai szerepet, a világi ügyek fölé kellett emelkednie, 
miközben a hivatalnokelit az ő nevében hoz politikai dön- 
téseket. Ugyanakkor a japán fegyveres erők csak a monar- 
chának, nem pedig a polgári kormánynak tartoztak 
hűséggel. Mindez a takargatás, ködösítés politikájának 
kedvezett, amelynek leple alatt többé-kevésbé ellenőri- 
zetlen hatalomgyakorlás folyhatott, végeredményben senki 
sem viselt egyéni felelősséget tetteiért. 

Vajon alakulhatott volna másként is? A japánoknak ok- 
vetlenül egy kvázi-teuton, ál-ősjapán autoritariánus rend- 
szert kellett megvalósítaniuk? Nyílt egyáltalán esély egy 
demokratikusabb rendszer megteremtésére? Esély az nyílt 
éppen, de ha meggondoljuk, kik szorították ki a hatalom- 
ból a Tokugava-bakufu-t, sosem látszott valószínűnek. 

A Meidzsi-restauráció hőseit, jelesül Itó Hirobumit, 
Szaigó Takamorit, Jamagata Aritomót, Ókubo Tosimicsit 

és Kidó Takajosit — csupa csósúit és szacumait — mélyen 
áthatotta a hűség, engedelmesség és katonai fegyelem sza- 
muráj-ethosza. Szaigó Takamori, a restauráció egyik leg- 
regényesebb alakja, az öles termetű harcos, akit lenyűgöző 
heremérete miatt is elismerés övezett, katonaállamot akart 
létrehozni Szacumában. Hőssé avatták az elégedetlenkedő 
szamurájok, akik a modernizáció veszteseinek érezték 
magukat, főként az örökletes szamurájrang eltörlése miatt, 
és 1877-ben véres felkelést robbantottak ki a központi kor- 
mányzat ellen. A szacumai lázadás színleges oka a Korea 
iránti japán politika volt, amelyet Szaigó túlságosan gyön- 
gekezűnek vélt. A háttérben azonban az húzódott meg, 
hogy a feudálisabb világhoz szokott sok ezer ember szá- 
mára még a demokratikustól igencsak távol eső reformok 
is nagyon messzire merészkedtek. A reakciós lázadók irán- 
ti hagyományos japán vonzalom jele, hogy Szaigót, akinek 
őszinteségét sosem vonták kétségbe, ma is nagyobb hős- 
nek tartják, mint egyik-másik liberálisabb gondolkodású 
kollégáját. 

A Meidzsi-kor kezdeti időszakában nem az a meglepő, 
hogy szacumai és csósúi autokraták nem rokonszenveztek 
a népszuverenitással, hanem az, hogy sok japán ellenkező 
álláspontra helyezkedett. A császár által 1868-ban kibocsá- 
tott alapeskü azt ígérte, , tanácskozó testületeket" alakí- 
tanak, és , minden kérdésben nyilvános vita dönt". A régi 
toszai tartomány tekintélyes személyiségei Szakamoto 
Rjóma nyomán, és olyan lelkesítő írásoktól sarkallva, mint 
a Samuel Smiles-féle Self-Help (Önsegítés), társaságokba 
tömörültek, hogy szót emeljenek a képviseleti politikáért. 
Mivel ezeket a toszaiakat kirekesztették a szacumai és csó- 

súi vezetők által uralt központi kormányzatból, saját 
érdekükben cselekedtek. Önmagukat óhajtották képviselni. 

A Meidzsi-kor eleji Japán bizonyos szempontból az 
1980-as és 90-es évek Kínájához hasonlított: a gazdasági 
reformok nem párosultak politikaiakkal. Mi több, Itó Hiro- 
bumi és mások meggyőződéssel vallották, hogy a túlzásba 
vitt politikai reformok kisiklatnák a haladó gazdasági 
intézkedéseket. Japán az 1870-es években a modern piac- 
gazdaság kezdeteinél tartott. Az osztálykülönbségeket tör- 
vényileg eltörölték, a parasztok birtokolhatták a saját föld- 
jüket, ki-ki szabadon vásárolhatott ingatlant, és a szabad 
vállalkozás javára megszüntettek bizonyos monopóliu- 
mokat. A szabad vállalkozás azonban sohasem vált állami 
beavatkozástól mentessé. Ahogy a Meidzsi-jelszó mondta, 
a cél nemcsak gazdag, hanem erős ország felépítése is volt, 
ami az erős hadsereghez szükséges stratégiai iparágak álla- 
mi támogatását jelentette. A japánok európai szakértők 
segítségével már a Tokugava-sógunátus utolsó éveiben 
hozzáfogtak a gőzhajóépítéshez és ágyúöntéshez. Az első 
vaskohót 1857-ben helyezték üzembe. De Japán első igazi 
ipari föllendülése csak az 1880-as években következett be, 
miután a pénzszűkével küzdő kormány textilgyárakat, 
vasútvonalakat, cementműveket és egyéb ipari létesítmé- 
nyeket adott el magánvállalkozóknak. Ez azt jelenti, hogy 
a japán ipari forradalom később indult meg, mint a brit, de 
csak néhány évvel a német után. Mivel eleinte kevesen 
merték megkockáztatni, hogy modern vállalkozásokba 
kezdjenek, a japán iparvagyon nagy része néhány vállalat- 
ban koncentrálódott, s ezek hamarosan egy-egy zaibacu- 
vá, ipari óriáskombináttá növekedtek. A Micui (Mitsui) 
például edói textilkereskedésből terebélyesedett bankok, 

kereskedelmi társaságok, szénbányák, vegyi üzemek és sok 
más érdekeltség roppant együttesévé. Egy másik híres kon- 
szern, a Micubisi (Mitsubishi) szerény hajózási vállalko- 
zásként indult, és az 1930-as évekre már a világ legna- 
gyobb vállalatbirodalmai közé tartozott. E cégek fejlődése 
a Japánban ma már ismerős mintát követte. Hivatalnokok, 
politikusok és gazdasági vezetők szövevényes hálózata a 
szabályozatlan piacon a nagyvállalkozások versenyének 
sok és kölcsönösen előnyös háttéralkuk révén serkentette 
az ipari növekedést. A Meidzsi-kori Japánnak megvoltak a 
maga Horatio Algerjei. A regényírók kedvelt témájául szol- 
gáltak a falusi gyökereiktől elszakadt vidéki fiúk, akik a 
nagyvárosban befutottak, de az egyén vagyonosodása 
Amerikával ellentétben alárendelődött az állam igényei- 
nek. Miként Bismarck Németországában, a gazdaság leg- 
alább annyira összefonódott a nemzeti törekvésekkel, mint 
a politika. 

Gazdaságilag tehát a Meidzsi-Japán modern nemzetté 
vált, a kormányzást azonban továbbra is néhány hajdani 
délnyugati szamuráj, Ókubo, Jamagata, Itó és a többiek 
szűk csoportja tartotta kézben. Noha ezek az oligarchák 
tehetséges, energikus, egyes esetekben éles eszű férfiak 
voltak, féltve őrizték hatalmukat, s ezt a demokrácia már 
születésekor megsínylette. 

Az oligarchiát azonban nem mindenki fogadta el szó 
nélkül. Egy Itagaki Daiszuke nevű toszai értelmiségi az 
elsők között kívánta politikai szabadságjogokra váltani a 
gazdasági fejlődést. Akárcsak Ókuma, a viszonylag libe- 
rális Meidzsi-vezető, ő is merényletkísérlet célpontjává 
vált. Miután 1882-ben egy nagygyűlésen leszúrta egy 

lanatikus rendőr, földre rogyva állítólag ezeket a híressé 
vált szavakat kiáltotta: , Még ha Itagaki elpusztul is, a sza- 
badság nem halhat meg!" Valójában Itagaki sokkal jobb 
formában vészelte át a támadást, mint az általa szorgalma- 
zott szabadságjogok. 

Itagaki és az úgynevezett Népi Jogok Mozgalmának 
más vezetői úgy gondolták, a főhatalom nem eredhet isten- 
adta jogból — ezzel közvetlenül a császári uralmat tá- 
madták. Gyakran hivatkoztak a természetjogokra. Az em- 
beri jogok e korai szószólói sok Rousseau-t, valamint 
Millt, Spencert, Benthamet és Tocgueville-t olvastak. A ro- 
kon lelkű aktivisták társulata politikai párttá alakult, ez lett 
a Dzsijútó, vagyis Szabadságpárt. Ókuma és angolbarát 
társai egy rivális pártot hoztak létre Kaisintó (Alkotmányos 
Haladás Pártja) néven. De bármennyire érdeklődtek is az 
európai elmélet iránt, Itagaki és társai a szívük mélyén sza- 
murájok maradtak, akiknek eszükbe sem jutott, hogy a 
köznép maga is részt vehessen a politikában. Mindig 
bőven akadtak nyugatiak, akik ezeket a nézeteket erősítet- 
ték. Ulysses S. Grant sokszor emlegetett tokiói látogatása 
során azt tanácsolta a japán kormánynak, hogy a nép ne 
kapjon túlzott szabadságot. A népjogi aktivisták egyik pél- 
daképe, Herbert Spencer angol filozófus pedig — az az 
ember, aki korábban az elnyomó kormány elleni lázadás 
jogosultságát hirdette — azon véleményének adott hangot, 
hogy a japánok számára csakis az abszolút császári hata- 
lom megfelelő. 

Mindazonáltal sokan próbáltak részt vállalni a poli- 
tikában. A lelkesedés, amellyel falun és városban minden- 
féle rendű-rangú ember vitatkozott a politikáról, azért is 
különösen érdekes, mert a hazai és külföldi közhiedelem 

szerint a , konformista", , konszenzuskereső", , engedel- 
mes" japánok nem politizálnak. A vidékiek nemcsak saját 
politikai pártokat hoztak létre, de a Meidzsi-kori Japánt 
számtalan lázadás jellemezte, amely nem annyira a köz- 
ponti kormányzat, mint inkább a helyi főnökök és 
földesurak ellen irányult. A problémát az önkényeskedés 
okozta, amelynek helytelenítéséhez nem kellett John Stuart 
Millt vagy Adam Smitht olvasni. Legalább egy esetben a 
parasztok kifejezetten a császárság intézménye ellen lázad- 
tak. Bár a magántulajdonhoz való jog a Meidzsi-reformok 
sarkalatos tétele volt, a kormány elhatározta, hogy Nagano 
prefektúrában császári erdők telepítése végett kisajátítja a 
parasztok földjét. A gazdák huszonöt évig ellenálltak, kö- 
veteléseiket jogi érvekkel támasztották alá. 1905-ben némi 
pénzbeli kárpótlást kaptak. Szerencséjük volt, hogy nem 
ültették le őket izgatásért. 

Az egyik leghíresebb felkelés Tokiótól északkeletre, a 
Csicsibu körüli hegyvidéken zajlott 1884-ben. Mint a leg- 
több lázadás, ez is a parasztokat megnyomorító eladóso- 
dásban gyökeredzett — azt pedig legalábbis részben a kor- 
mány elhibázott politikája okozta. Műkedvelő jogászok- 
kal, néhány szabadságpárti alakkal, felbőszült tanítókkal és 
mindenféle zsivány hordószónokkal az élen megalapították 
a Szegény Nép Pártját. Miután a hatóságokhoz intézett be- 
adványok, falusi gyűlések és a hitelezőkkel folytatott tár- 
gyalások időről időre erőszakos rendőri elnyomásba 
ütköztek, a parasztok egyszer csak nem tűrtek tovább. 
Karddal, vadászpuskával és bambuszlándzsával fölfegy- 
verkezve tíz napon át csatároztak a kivezényelt katonaság- 
gal. Természetesen alulmaradtak. Háromszáz főt bebör- 
tönöztek, hetet kivégeztek. 

A két , liberális" párt vezetői elszörnyedtek e rebellió 
láttán, és gyorsan elhatárolódtak a szerintük zabolátlan 
csőcseléktől. Jellemző, de hiábavaló lépés. A szüntelen 
úllami zaklatástól meggyöngült és demoralizálódott pártok 
1884-ben maguk is föloszlottak, és később meglehetősen 
kiherélt formában éledtek újjá, mint a nagyvállalatok sze- 
kértolói: a Szabadságpárt a Micuit, az Alkotmányos 
Haladás Pártja a Micubisit támogatta. 


A , civilizáció és felvilágosodás" mindig is inkább kul- 
turális, mint politikai jelszó volt, stílus és külszín dolga. De 
Japánban sokat adnak a külszínre. A Meidzsi-korban az az 
epés mondás járta: , Kopogtass meg egy szamurájvarkocs 
nélküli fejet, és a bunmei kaika hangját hallod." Mintha az 
curópai hajviselet a jólneveltség jele lenne. Egyes Meidzsi- 
vezetők komolyan azt hitték, európai illemtudással ráve- 
hetik a nyugati hatalmakat az egyenlőtlen szerződések fel- 
bontására. 

Volt valami pózoló, elképesztően előkelősködő a 
Meidzsi-felvilágosodásban. Bár a modernizáció őshonos 
köntösbe öltöztetése végett kitaláltak és újraélesztettek 
réges-régi, illetve annak mondott szokásokat is, tudatosan 
igyekeztek sutba dobni vagy kimosdatni a közelmúltat, 
különösen akkor, ha az nyugati szemmel komolytalannak 
vagy póriasnak tűnhetett. A kabukiszínjátékot, a rossz hírű 
vigalmi negyedek egykori vérbő mulatságát például sza- 
lonképessé tették, mindinkább megmerevülő klasszikus 
hagyománnyá változtatták. 1872-ben, amikor IX. Icsikava 
Dandzsúró, a nagy kabukiszínész új színházat nyitott To- 
kióban, frakkban jelent meg, nem pedig elegáns kimo- 
nóban, mint korábban tette volna. , A színház az utóbbi 

években — mondta avatóbeszédében — mocsokkal telítő- 
dött, durvaságtól és parlagiasságtól bűzlött. .. Mélyen meg- 
rendített ez a tény, tanácskoztam kollégáimmal, és eltökélt 
szándékom, hogy eltakarítom a romlottságot." 

Miközben a kései Edo-kori bordélynegyedek szennyét 
eltávolították a kabukiból, a városi elit civilizálása végett 
megismertették a nyugati színházat. A műfaj úttörői közé 
tartozott a volt rendőr és radikális aktivista, Kavakami 
Otodzsiró, aki 1901-ben hosszas európai és egyesült álla- 
mokbeli turnéra indult feleségével, Szadakóval, egy koráb- 
bi gésával, Itó Hirobumi állítólagos szeretőjével. Az ámuló 
európaiaknak a kabuki igencsak meghamisított verzióját 
mutatták be, majd az ámuló japán közönséget a nyugati 
színjátszás nem kevésbé silány utánzatával traktálták. Egy 
emlékezetes tokiói előadáson a Hamletet alakító Kavakami 
bekerékpározott a színpadra. A publikum éppolyan egzoti- 
kusnak és modernnek látta Hamletet, mint a biciklit, egyál- 
talán nem találta összeférhetetlennek a kettőt. 

Szintén Meidzsi-sajátság volt a nagy mennyiségű hús 
fogyasztása, ami gyökeres szakítást jelentett a buddhista 
tabukkal. A buddhizmusra rájárt a rúd. A restaurációt köve- 
tő első években fanatikus sintóisták randalíroztak a budd- 
hista pagodákban, törtek-zúztak azon igyekezetükben, 
hogy megtisztítsák Japánt a kínai kulturális hagyományok- 
tól. A húst az egyik legkiválóbb Meidzsi-kori értelmiségi, 
Fukuzava Jukicsi hozta divatba azzal az elgondolásával, 
hogy a húsevés javítaná a japánok erőnlétét. Hamarosan a 
felvilágosodáshoz vezető eszközként propagálták a húst. 

Misima Jukio regényírót csaknem egy évszázaddal ké- 
sőbb is feldühítette a Meidzsi-évek felszínes álszentsége. 
A nyilvános meztelenkedés, a férfi-női vegyes fürdőzés 

meg a , durvaság és parlagiasság" egyéb zavaró tüneteinek 
nlalma nem annyira a tősgyökeres prüdériából, mint in- 
kabb a külföldiek nemtetszésétől való félelemből eredt. 
Misima hasonlata szerint a Meidzsi-kori Japán olyan volt, 
mint ,egy háziasszony, aki szorongva készül vendégei 
Iogadására, naponta használt közönséges tárgyakat a szek- 
rénybe rejt, hétköznapi ruhákat félretesz abban a remény- 
ben, hogy elkápráztathatja a vendégeket háztartása maku- 
látlan, eszményített képével, amelyen egyetlen porszem 
sem látszik". 

Ez enyhe túlzás. A japánok zöme nem játszotta az euró- 
pait, még a felső osztályok tagjai is csak a nyilvánosság 
előtt. De ott aztán teljes gőzzel. A tüntetően európaiaskodó 
magamutogatás betetőzése, a hab a , civilizáció és felvilá- 
posodás" tortáján az a nagyszabású bál volt, amelyet Inoue 
Kaoru külügyminiszter 1885-ben a Rokumeikanban, 
vagyis Szarvasbőgés Pavilonban adott a császár születés- 
napjának tiszteletére. Az eseményen a francia Pierre Loti, 
a Krizantém asszony (Madame Chrysanthéme) szerzője is 
megjelent. Fölényeskedő megfigyelései valószínűleg 
meglehetősen pontosak. A brit építész által érett viktoriá- 
nus, francia empire és olasz reneszánsz stílusegyveleggé 
tervezett klubház külsejét Loti egy francia vidéki közfür- 
dőéhez hasonlította. Véleménye szerint a frakkba bújt 


japán úriemberek úgy festettek, akár a mutatványos maj- 


mok, a hölgyek pedig a terem falához lapultak, mint meg- 
annyi gobelin, és krinolinos, fodros, szaténuszályos 
ruhájukban egészen , figyelemre méltóan" hatottak. Az urak 
törték magukat, hogy kellően európai magatartást tanúsít- 
sanak, némelyek havannaszivart pöfékelve whisteztek, má- 
sok a büféasztalon föltálalt szarvasgombából, pástétomból 

és jégkásából csipegettek. Francia muzsikusok operettdal- 
lamokat játszottak, majd német zenekar húzta a talpalá- 
valót: polkát, mazurkát, keringőt. Halljuk Lotit: , Egészen 
rendesen lejtették az én párizsi toalettbe öltözött japánjaim. 
De mozgásukon érződik a beléjük dresszírozott, minden 
egyéni kezdeményezés nélküli gépiesség. Ha netán elté- 
vesztenék az ütemét, kénytelenek volnának megállni, és 
elölről kezdeni az egészet." 

Könnyű együtt kacagni mindezen Pierre Lotival. De a 
szórakozás mögött komoly szándék rejtőzött. Inoue Kaoru 
barátja, Itó Hirobumi kabinetjében vitte a külügyeket. 
Mindketten azt remélték, a gyors elnyugatiasodás arra 
készteti a külföldi hatalmakat, hogy egyenrangú félként 
bánjanak Japánnal, és lemondjanak az egyenlőtlen szerző- 
désekben biztosított kiváltságaikról. Úgy tetszett, a modern 
— azaz nyugati — formaságok elsajátításának legjobb módja 
az, ha minél inkább kapcsolatba kerülnek az igazival, ebből 
született a Szarvasbőgés Pavilon létrehozásának ötlete. Azt 
gondolták, ezen a helyen elegyedhet Kelet és Nyugat a leg- 
magasabb szinten, whistezés és mazurka közben. E felfogás 
bírálói úgy emlegették Itó kormányát: , a táncoló kabinet". 

Miután világossá vált, hogy a nyugati diplomaták és írók 
táncolni hajlandóak, de a szerződéseket Inoue vendég- 
szeretete ellenére felülbírálni már nem, leáldozott a kül- 
ügyminiszter csillaga. Politikája hitelét vesztette, és a 
Szarvasbőgés Pavilont 1889-ben eladták egy magánklub- 
nak. Addigra már megindult az egész nyugatiasítás ellen- 
hulláma. Az épület sajnos már nincs többé. 

A nyugatiasítás nem csupa csillámporból és politikai 
számításból állt. Egyes Meidzsi-kori értelmiségiek annyira 
belogadták az európai eszméket, hogy liberálisabb irányba 
fordíthatták volna Japánt. Fukuzava Jukicsi munkássága a 
Mcidzsi-kultúra legjavát szemlélteti, noha még ő sem 
tudott teljesen megszabadulni a pózoló tendenciától. Fuku- 
7ava — saját szavaival élve — azt a szerepet vállalta, hogy , a 
nyugati műveltség megismertetésének kizárólagos képvi- 
selőjeként"? tevékenykedjen. E célból akadémiát alapított 
Jlokióban, a későbbi Keió Egyetemet. A nyugati világ 
szokásait és erkölcseit bemutató könyve olyan kelendőnek 
bizonyult, hogy az effajta kiadványokat , Fukuzava-köny- 
veknek" hívták. Igazi konfuciánus bölcshöz illően meg- 
próbált életvitelével és műveivel egyaránt morális mintát 
adni. A konfuciánus tudósok legtöbbjétől eltérően azonban 
a hatalomtól független, individualista, kritikus gondolkodó 
módjára igyekezett viselkedni. Fukuzava a független japán 
értelmiségi egyik első — és ma sem gyakori — példája. A neo- 
konfuciánus hagyományban hallatlan, szkeptikus nézetei 
megrögzötten szemben álltak az autoritarianizmussal. 
Tudta, hogy a merénylet mindig , kellemetlen lehetőség", 
és csak szerencséje óvta meg másod-unokatestvére, a mitói 
iskola egyik ingerlékeny, bár kétségkívül őszinte híve gyil- 
kos szándékaitól. 

Az 1835-ben alacsony rangú szamuráj fiaként született 
Fukuzava a hollandtudomány révén ismerkedett meg a 
nyugati műveltséggel. Döbbenten fedezte föl azonban, 
hogy az 1860-as évektől Japánba érkező külföldiek egy 
kukkot sem értenek hollandul. Így hát angolul is megta- 
nult, részt vett egyesült államokbeli és európai delegációk- 
ban, és hozzálátott , a mi sbezárkózotta hazánk megnyitá- 

sához". Honfitársai sokszor okoztak neki csalódást, kivált 
azzal a szokásukkal, hogy , gumibabák módjára" mindig 
arra hajlottak, amerre a szél fújt, folyton a hatóságok tet- 
szését keresték. De szüntelenül az intellektuális szabadság 
mellett érvelt. 1874-ben Mori Arinorival és más felvilágo- 
sult értelmiségiekkel társaságot alapított Meirokusa néven 
a szabad és nyílt vita bátorítására. Nézeteiket azonos című 
folyóiratban adták közre. Ezek az emberek nem kormány- 
ellenes aktivisták voltak, épp ellenkezőleg, legtöbbjük a 
kormány alkalmazásában állt. A nyílt politikai párbeszéd 
eme első kísérlete mégsem tartott sokáig. Az 1875-ben 
életbe léptetett rágalmazási és sajtótörvény oly mértékben 
korlátozta a szólásszabadságot, hogy a tagok úgy döntöt- 
tek, beszüntetik a magazint. Négy évvel később egy másik 
jogszabály, amelynek értelmében köztisztviselők, tanárok, 
katonák, parasztok és diákok semmiféle politikai gyűlésen 
nem vehettek részt, a Meirokusát is ellehetetlenítette. Így 
kezdődött a japán értelmiségiek hosszú elvonulása a köz- 
ügyektől. Akárcsak sok német sorstársuk, az intelligencia 
visszahúzódott, hogy saját tudományos vagy művészi ker- 
tecskéit művelgesse. 

Fukuzava elkeseredéssel látta a beígért szabadságjogok 
kimúlását, de tartózkodott a nyílt tiltakozástól. ,, Teljes szám- 
vetést készítettem az állapotokról — írta önéletrajzában —, de 
magánfeljegyzéseim között tartottam." Amikor egy barátja 
unszolta, hogy emelje föl a szavát, Fukuzava így felelt: 

, Már több mint negyvenéves vagyok, ahogy te is. Ne 
feledjük ezt, és óvakodjunk megbántani másokat!" 

Valami elenyészett az 1870-es években, és néhány jeles 
kivételtől eltekintve 1945-ig nem is éledt föl teljesen. 

Iukuzava élettörténetének egyik legkülönösebb és leg- 
"zenvedélyesebb vonatkozása a Kína elleni 1895-ös hábo- 
mi lölötti öröme. A kínai—japán konfliktus a Korea fölötti 
uralom miatt alakult ki. A hagyományosan a kínai udvar- 
nuk behódoló koreaiak Kína-barát és Japán-barát pártra 
"zakadtak, és a Japán-barát párt vezetőjének sanghaji meg- 
nyilkolása robbantotta ki a háborút. Nemcsak geopolitikai 
csatározás volt azonban, hanem a két nemzet hadügyi mo- 
lernitásának próbája is. A fejlettebb fegyverzetű, ütőképe- 
sebb haderejű és korszerűbb taktikájú fél győzhetett, ez a 
nemzet pedig katonáinak és hadiflottájának kisebb létszá- 
ma dacára Japán volt. Fukuzavát annyira lelkesítette a 
japán győzelem, hogy , röpködni tudtam volna a boldog- 
ságtól". Ez tulajdonképpen nem is olyan különös. A ,,civi- 
lizáció és felvilágosodás"? egyik tartozéka a többi ázsiai 
elmaradottságának megvetése. Fukuzava a kínai művelt- 
ségben a japán társadalom egyik rákfenéjét látta. Úgy 
vélte, aki a Nyugathoz csatlakozik, annak el kell utasítania 
Ázsiát. Ha Japán addig a kínai kultúrvilághoz tartozott, 
most a felvilágosult Nyugat részévé kellett válnia. Japán 
győzelme a kínai-japán háborúban megmutatta, mekkora 
, előrehaladást" ért el a nemzet. Valóban fejlettebb civilizá- 
ciót jelzett. A háborúról készített közkedvelt fametszetek a 
japán katonákat kivétel nélkül délceg, világos bőrű, hősies 
alakként ábrázolják, a kínai ellenséget pedig groteszk, 
nyakát behúzó, malacfarkú ázsiaiként. Mintha a japánok 
egyszeriben másik, az európaiakkal rokon rasszba kerültek 
volna. 

A legtöbb japán osztozott Fukuzava hazafias háború- 
képében. Kína megrendszabályozása azt jelentette, hogy 
Japán belépett a nagy nemzetek közé. Emellett a nemzeti 

egység újszerű érzését adta a japánoknak. A császár kor- 
mányával a hirosimai főhadiszállásra költözött, ezzel 
példázta azt, ami Fukuzava leírása szerint , a kormányzat és 
a nép tökéletes együttműködése". A hírlapok tudósítottak az 
olyan háborús hősök tetteiről, mint Sirakami Gendzsiró, a 
legendás kürtös, aki azután is tovább fújta a rohamra buzdító 
jelet, hogy tüdőlövést kapott. Korabeli slágerek olyan 
címeket viseltek, mint , Dinamitdal" vagy , A sárgák". 

Az akkoriban Japánban élt Lafcadio Hearn azt írta: , az 
új Japán igazi születésnapja Kína meghódításával virradt 
fel". Az emberek most bizonyára úgy érezték, a világ — 
értsd: a nyugati világ — immár komolyan veszi Japánt. Egy 
híres újságíró ezt vetette papírra: , Japánokként többé nem 
szégyenkezve állunk a világ elé." Ezzel a bunmei kaika 
sötét oldalát foglalta össze, azt az elgondolást, miszerint a 
gyarmati hódítás a nagyság és korszerűség végső jele. Itt 
jutott érvényre a másik Meidzsi-jelszó, a , gazdag ország, 
erős hadsereg". 

A Meidzsi-személyiségek közül sokan — ha nem a leg- 
többen — olyan Edo-kori értelmiségiek örökösei voltak, 
mint Honda Tosiaki, aki úgy hitte, komoly nemzet nem lé- 
tezhet birodalom nélkül. A kínai-—japán háborút Korea 
ellenőrzéséért vívták, de ennél távlatibb célokkal. Inoue 
Kaoru miniszterelnök már táncdiplomáciája idején alig 
várta, hogy japán birodalmat hozhasson létre Ázsia azon 
részein, amelyekre a nyugati hatalmak még nem tették rá a 
kezüket. A japánok, Ázsia nagy modernizálói nekiláttak, 
hogy modernizálják az elmaradott Koreát. Miután hadi- 
zsákmány gyanánt elfoglalták Tajvant, megfogadták, hogy 
a felvilágosult kolonializmus mintájává teszik. Japán — egy 
másik melldöngető patrióta újságíró szavaival élve — végre 

képessé vált, hogy társuljon a nyugati hatalmakhoz ,e 
nagyszerű és dicsőséges munkában". Amit a báltermek és 
puccos klubok kultúrmimikrijével nem sikerült elérni, azt 
nizzel-vassal valósították meg. Japán tekintélyes hatalom- 
má vált. Épp azelőtt, hogy a japán hadsereg megverte a 
császári Kína hadait, fölbontották a Nyugattal kötött egyen- 
lőtlen szerződéseket. És most, miután Japán megmutatta, 
hogy legény a gáton, hasonlóan egyenlőtlen szerződéseket 
kényszeríthetett Kínára. A Perry sorhajókapitánytól tanult 
lecke végre megtermette sötét gyümölcsét. 


Nemzeti egység, darwini küzdelem a nemzeti létért, faji 
életerő: ezek a témák zengték be keresztül-kasul a tizenki- 
lencedik század végi világot. Mindenütt új nemzetek 
születtek, új nemzeti identitások körvonalazódtak. E kér- 
dések körül többé-kevésbé erőszakos viták dúltak a nem- 
zeteken belül, de bizonyos jól kivehető nemzeti árnyala- 
tokkal. A francia reakciósok továbbra is az ancien régime- 
hez kötődtek, de a republikánus nemzetfelfogás már 
gyökeret vert Franciaországban; a honpolgárságot politikai 
jogok, nem pedig faj vagy vallás alapján definiálták. 
Ugyanez érvényes a brit állampolgárságra, jóllehet a 
királynő alattvalói egy monarchiának tartoztak hűséggel, s 
ez a monarchia egy bizonyos hitet védelmezett. Német- 
országnak, amely csak 1871-ben, három évvel a Meidzsi- 
restauráció után vált egységes állammá, gondokat okozott 
nemzeti mivoltának meghatározása. Sok német a nemzeti 
határokon kívül élt. A határokon belüli német államok pe- 
dig meg kívánták őrizni saját azonosságtudatukat. Akár- 
csak a Meidzsi-kori Japánnak, a Vilmos-kori Németor- 
szágnak is hűbérbirtokokat, feudális fejedelemségeket kel- 

lett központosított állammá kovácsolnia. Egy német kevés- 
bé politikai, inkább kulturális és etnikai indíttatásból érezte 
németnek magát, nem annyira állampolgári hovatartozása, 
mint a műveltség, a zene, a költészet és a fajtája miatt; attól 
volt német, hogy németül beszélt, és német ősöktől szár- 
mazott. A német politikai intézményrendszer törékenysége 
és a forradalom friss (1848-as) emléke miatt Bismarck 
meg a porosz királyok mély bizalmatlansággal tekintettek 
a pártpolitikára. Úgy látták, a pártpolitikusok , önzőek", a 
liberálisok pedig potenciális hazaárulók. A császárrá 
koronázott porosz uralkodó alatti nemzeti egységet katonai 
fegyelemmel és a nemzet lényegéről, a német szellemről 
szóló kultúrpropagandával kellett kikényszeríteni. A nem- 
Zet erejét vasból kovácsolták és vérrel táplálták. 

A Meidzsi-oligarchák némi, saját soraikon belüli ellen- 
kezés dacára a német utat választották. Részben azért, mert 
az oligarchák harcosként váltak felnőtté, idegen volt tőlük 
a politikai liberalizmus és a republikanizmus fogalma. 
Tudták, hogy egy alkotmány és a látszólagos politikai kép- 
viselet a modern állam szükséges tartozéka, de olyan prob- 
lémával birkóztak, amellyel sok muszlim ország napjaink- 
ban is szembesül. Modernségre áhítoztak, ugyanakkor ősi 
hagyományokat idéztek. Ezt azáltal érték el, hogy japán 
mítoszokba német dogmákat oltottak. A katonai fegyelem, 
a misztikus monarchizmus és a nemzet lényegét megfogni 
igyekvő , vér és rög" propagandája ugyanazon keverékét 
alkalmazták. Az új nemzeti rend legnagyobb hatású építé- 
sze bismarcki manírjai ellenére sem Itó Hirobumi volt, 
nem is egy Inoue Kaoru-féle parkett-táncos, hanem Itó régi 
bajtársa, Jamagata Aritomo. Jamagata két dolgot tekintett 
létfontosságúnak a nemzet fennmaradásához: a harcké- 

nztiltséget és az iskolázottságot. Az általa előnyben része- 
nitett oktatás hűségre, fegyelemre és engedelmességre 
nevelt, elfojtotta az , önző" individualizmust. 

Akárcsak Itó, Jamagata tábornok is Csósúban született, 
1839-ben. Édesapja gyalogos szamuráj volt. Megint csak 
hóhoz hasonlóan Josida Sóinnál tanult, annál a buzgó na- 
vionalistánál, aki megpróbálta rávenni Perry sorhajóka- 
piányt, hogy vigye magával Amerikába. A nyájasabb mo- 
dorú Itótól eltérően azonban Jamagata a mosolytalan, 
katonás vasfegyelem híveként nyomta rá bélyegét a japán 
miézményrendszerre, előbb az 1880-as években belügy- 
miniszteri, majd az 1890-es években miniszterelnöki posz- 
ton. Ez az archetipikus katonabürokrata sajnálatosan sok 
követőre talált. 

Ha a reakcióst látjuk Jamagatában, szem elől tévesztjük 
a lényeget. Nem sírta vissza az Edo-bakufu napjait. Na- 
pyon is üdvözölte Japán nagy, modern állammá alakulását. 
A nyugati eszmék alkalmazását sem ellenezte. Miként 
tanítómestere, Josida Sóin, szorgosan tanult más országok- 
tól, és mindjárt a restauráció után egy esztendeig utazgatott 
kurópában. Még német jogtudorokat is fölfogadott japán 
törvények megszövegezésére. Viszont mindig tartott annak 
következményeitől, ha megnyitják az országot a modern 
hatások előtt. Az új eszmék jelenléte könnyen , összeza- 
varhatja", lázadozóvá teheti a népet. Nem megengedhető, 
hogy a nyugati befolyás aláássa a hagyományos értékren- 
det. Miután a Népi Jogok Mozgalma az 1880-as évek ele- 
jén sokakat engedetlenségre ösztönzött, Jamagata belügy- 
miniszter azt kérte Itó miniszterelnöktől, hozzon szigorúbb 
jogszabályokat, , hogy elbánhassanak a politikai pártok- 

kal", mert különben ,. császári nemzetünk függetlensége 
megőrzésének célja" lehetetlenné válik. 

Jamagata elérte, amit akart. A megszorító intézkedések 
valóban megbéklyózták a pártpolitikát. Legfontosabb ha: 
gyatéka azonban a császári fegyveres erők szerepének 
kijelölése lett. A sorkötelezettségre alapozott nemzeti had- 
sereg forradalmi újításnak számított egy olyan országban, 
ahol a fegyverviselés joga addig kiváltságként illetett meg 
egy katonai osztályt. Japánban csakis a szamurájok visel- 
hettek kardot (és követhettek el rituális öngyilkosságot), 
ráadásul hűbéruruknak, nem pedig a központi kormányzat- 
nak tartoztak hűséggel. Nem csoda hát, hogy sok volt sza- 
muráj ellenállt ennek a gyökeres változtatásnak. Az ebben 
a tekintetben modernista Jamagata azonban nem. 1873-tól 
kezdve minden épkézláb japán férfinak három évet kellett 
szolgálnia a hadseregben, és négy évet tartalékállományban. 
A legtöbbjük ekkor kapott először kóstolót a nyugatiasodás- 
ból. Nyugati szabású egyenruhát hordtak, nyugati stílusú 
kaszárnyákban laktak, és nyugati haditechnikára oktatták 
őket. Sokan írni-olvasni is megtanultak. És amit olvastak, az 
leginkább nacionalista propaganda volt. A Meidzsi-kori 
Japánban a legtöbb fiatalember számára a fegyveres erők 
nyitottak kaput a modernitáshoz, nem pedig Fukuzava 
akadémiája vagy a szólásszabadságot hirdető társaságok. 

Miközben férfiak milliói ismerkedtek meg műszaki 
újdonságokkal és nyugati szokásokkal, a régi szamurájeti- 
ka a Meidzsi-kori társadalom valamennyi osztályában to- 
vábbra is terjedt. Méghozzá tudatos politika eredménye- 
ként. Jamagata és a hasonszőrű katonák úgy vélték, a 
sorkötelezettség nemcsak az ország külföldi ellenségekkel 
szembeni védelméhez szükséges, de a nemzet egységesí- 

ésének is legjobb módja. A nemzeti egység fegyveres 
veységet jelentett. A közoktatás katonai nevelést. A sza- 
murájerényeket immár az egész nemzetre vonatkoztatták. 
A hazafiasság legmagasabb szintje az országszerte katonai 
vwyenruhában parádézó császár iránti hűség és engedel- 
messég volt. 

A császár 1882-ben Jamagata által fogalmazott ural- 
kodói parancsot adott ki a katonáknak és matrózoknak. Ez 
n rendelet az újkori japán történelem egyik legnagyobb 
hatású okmánya. Meghatározta azokat a kötelességeket, 
nmelyeket minden japán katonának és matróznak kívülről 
kellett tudnia. Feltétlen hűség egyedül a császárt illette: 
, Legfelsőbb főparancsnokotok vagyunk. A legbensősége- 
sebb kapcsolatban állunk veletek, úgy támaszkodunk rá- 
tok, mint végtagjainkra, ti pedig úgy néztek föl ránk, mint 
lejetekre." A császári katonáknak tartózkodniuk kellett a 
politizálástól. Nem kérdőjelezhettek meg uralkodói intéz- 
kedéseket, még azokkal kapcsolatos magánvéleményük- 
nek sem adhattak hangot. Jamagata arra törekedett, hogy 
eltávolítsa a fegyveres erőket a politikától, magasabb szfé- 
rába emelje őket, ahol semmi más nem számít, csak a 
császári akarat. Úgy gondolta, ezzel elejét veszi a lázadá- 
soknak. Elképzelésének fogyatékossága fél évszázaddal 
később vált nyilvánvalóvá. Ha egy katona egyedül az isteni 
uralkodónak köteles engedelmeskedni, akkor bizonyosan 


jogosult azon polgári vezetők ellen lázadni, akikről úgy 


véli, nem törődnek a császár akaratával. Pontosan ezt gon- 
dolták azok az őszintén fasiszta fiatal katonatisztek is, akik 
1936-ban sorra gyilkolták a kormány tagjait, hogy kimu- 
tassák a trón iránti hűségüket. 

A császár istenítését, a Jamagata-féle új rend egyik 
oszlopát a japán lélekből sarjadt ősi kötelességként mutat- 
ták be, mint a japán kultúrának az első sintó istenek szü- 
letéséig visszanyúló lényegét. Holott éppolyan hamisítás 
hozta létre, mint a Vilmos-kori Németország gótikus 
koholmányait. Akárcsak a középkor iránt érdeklődő német 
romantika, egyes elemeit ténylegesen a múltból kölcsö- 
nözte ugyan, de a Meidzsi-érában kialakult császárkultusz 
nem kevésbé modern fejlemény, mint Jamagata sorozott 
hadserege. A japánok valójában soha azelőtt nem imádták 
legfőbb istenségként a császárt. Az uralkodó egészen az 
Edo-korszak utolsó éveiig Kiotóban élt, művészetekkel 
foglalkozott, mint a japán szokások és erkölcsök spirituális 
őrzője. A sintó nem államvallás, nem hivatalos kultusz 
volt, hanem animista rítusok és évszakokhoz kötődő ünne- 
pek laza együttese, amely szertartásaival a természet, a ter- 
mékenység és a Japánnak életet adó istenek előtt tisztel- 
gett. A Meidzsi-korszakban azonban a sintó fokozatosan 
valami egészen mássá, államsintóvá vált. Jamagata és a 
többi Meidzsi-oligarcha átpolitizálta a kultúrát és a vallást, 
miközben közömbösítette a világi politikai intézményeket. 
A nemzeti hovatartozás az alkotmány dacára nem politikai 
jogokon alapult, hanem a császárság intézményének és az 
államsintó révén magának Japán ideájának vallásos tisz- 
teletén. 

Az 1890-ben, még Jamagata miniszterelnöksége alatt 
kiadott császári művelődésügyi dekrétum elrendelte, hogy 
a japán nép engedelmeskedjék a császárnak és isteni elő- 
deinek, mert a hűség és a fiúi jámborság , császárságunk 
dicsőséges, alapvető jellemvonása" és , művelődésünk for- 
rása". Ezzel válaszolt a nyugatiasítás Fukuzava Jukicsi és 

hasonlók által szorgalmazott válfajára. A konzervatívok 
meg voltak győződve arról, hogy a nyugatiasítás folyama- 
ta túl messzire ment, és a császárság erkölcsi normáit fe- 
nyegeti. 

Ez a felfogás tulajdonképpen mélyen konfuciánus volt. 
Bármennyire kapálództak a japán hivatalosságok a kínai 
befolyás ellen, bármennyit sejtelmeskedtek a japán egye- 
diségről, gondolkodásmódjukat még mindig áthatotta a 
neokonfucianizmus. Az a gondolat, hogy a közembereket 
erkölcsi intelmek és erőltetett szellemi konformitás révén 
irányítani kell, Kínából származik. Az alkotmány hirdet- 
hetett vallásszabadságot, akkor is szűk tér nyílott a más- 
ként gondolkodásnak, hiszen a hatalom forrása maradt az 
igazság forrása is. A buddhisták mellett a japán keresz- 
tényekre is teljes erővel zúdult az idegenellenes propagan- 
da. Eleinte megtűrték őket. A leghíresebb Meidzsi-kori 
értelmiségiek között is akadtak keresztények. A dekrétum 
után azonban egyre nehezebbé vált az életük, mert két istent 
nem imádhattak. Ha a japán keresztények be akarnak 
tagozódni a japán nemzettestbe, vélte egy jól ismert Meidzsi- 
kori professzor, a kereszténységet teljesen szét kell zúzni, 
mert a japánság önálló léte egyetlen , fajtaatya" kezében 
nyugszik. 

Az egyúttal a fegyveres erők főparancsnokaként is mű- 
ködő istencsászár eszméje határozott elszakadást jelentett 
a japán hagyománytól. Az az elképzelés, hogy a császár a 
fajta atyja — egyáltalán a nemzeti , fajta" gondolata —, az 
újkori német stílusú etnikai nacionalizmusra hajazott, 
amelyhez a tizenkilencedik század közepi mitói iskola ide- 
genellenes tanításai keveredtek. Nagyot tévednénk tehát, 
ha a modernitással vagy a nyugatiasítással való szakítást 

látnánk abban, hogy Jamagata autoritariánus választ adott 
a , civilizáció és felvilágosodás" jelszavára. Ő is kölcsön- 
zött eszméket a Nyugattól. Csak éppen erősen antiliberá- 
lisakat. Az ő művelődéseszményéből kialakuló japánság 
távol állt Fukuzava ideáljától. A katonás japán nevelés 
szkeptikus individualisták helyett mind az iskolákban, 
mind a laktanyákban inkább jól idomított, az önálló gon- 
dolkodásra szembeötlően alkalmatlan konformistákat 
képzett. 


A Meidzsi-militarizmus azzal az Oroszország elleni véres 
háborúval ért a tetőpontjára, amely 1904-ben az orosz flot- 
ta Pearl Harbor-típusú letámadásával kezdődött. A japánok 
még mindig sértve érezték magukat, mert a nyugati hatal- 
mak 1895-ben hadi szerzeményeik egy részének átadására 
kényszerítették őket. Ehhez tartozott a mandzsúriai Liao- 
tung-félsziget déli csücske, amelyet később az oroszoknak 
engedtek át. A nyugati hatalmak ekkoriban tort ültek a 
kínai területeken: a németek Santungban, a franciák Kan- 
tonban, a britek különféle szerződéses kikötőkben végig a 
tengerparton. Az amerikaiak a Csendes-óceánon terjesztet- 
ték ki ázsiai birodalmukat. Az oroszok vasúti koncesszió- 
kat szereztek Mandzsúriában, és benyomultak Észak- 
Koreába, amelyet Japán saját vadászmezejének tekintett. 
A japánok tehát bőven találhattak okot, hogy úgy érezzék, 
kihagyták őket a jóból. 

Egyedül a Nagy-Britanniával 1902-ben kötött szerződés 
jelenthetett nekik vigaszt. II. Vilmos német császár germa- 
nofíliájuk ellenére utálta a japánokat, és gyakorta figyel- 
meztette a cárt a , sárga veszedelemre". Az oroszok fél- 
resöpörték azokat a japán kísérleteket, hogy tárgyaljanak a 

két fél északkelet-ázsiai érdekeiről. Ezért a japán hadi- 
tengerészet Tógó Heihacsiró admirális parancsnoksága alatt 
keményen lecsapott, először Port Arthurnál, majd a 
Cusimai-szorosban, s azután Oroszország hatalmas balti 
flottájából jóformán semmi sem maradt. Akárcsak majd 
négy évtizeddel később az amerikaiak, az oroszok is teljesen 
felkészületlenek voltak. Nem hitték volna, hogy a japánok 
meg mernek támadni egy nyugati nagyhatalmat. Ilyesmiről 
legalább Dzsingisz kán óta nem hallottak. A brit sajtó vi- 
szont nem győzte magasztalni a , belevaló kis japcsikat". 
Egyesztendei háborúzás alatt több százezer japán és 
orosz esett el soha nem látott kegyetlenségű csatákban. 
Az orosz-japán háború az első világháború jelmezes 
főpróbájának is beillett. Hol voltak már a kínai-—japán 
csetepaté bátor kürtösei és színpompás zászlai! Ezúttal két 
nagy hadsereg öldökölte egymást szögesdrótos lövészár- 
kokból. Hogy néhány méternyi tért nyerjenek a sáros, eső 
áztatta terepen, katonák ezrei tántorogtak aknamezőkre és 
gépfegyvertűzbe. A Port Arthurért folytatott csatában Nogi 
Mareszuke tábornok serege ötvennyolcezer embert veszí- 
tett halottakban és sebesültekben. Az előbbiek között volt 
a tábornok fia is. Nogi, a Meidzsi-hazafiasság megteste- 
sítője azonban azt állította, hogy ez csakis büszkeséggel 
töltötte el. Mukdennél az oroszok nyolcvanötezer fős, a 
japánok hetvenezres veszteséget szenvedtek. De mindezek 
után Japán megszerezte a mandzsúriai vasútvonalak 
használati jogát és a Liaotung-félsziget bérletét. E hátbor- 
zongató konfliktus külföldi megfigyelői között volt egy 
fiatal amerikai hadnagy, bizonyos Douglas MacArthur. 
Tokióban most nem uralkodott olyan mámoros győzel- 
mi hangulat, mint 1895-ben, hiszen rengetegen estek el. 

A háborús dalok inkább búskomoran, semmint diadalma- 
san szóltak. Az államot csak egy New York-i zsidó bankár, 
Jacob Schiff mentette meg a csődtől, aki az oroszországi 
pogromoktól megbotránkozva úgy döntött, Japán segít- 
ségére siet. Így a japánok még inkább hittek a foglyul ejtett 
orosz tiszteknek, akik Cion bölcseinek állítólagos minden- 
hatóságáról szóló antiszemita írásokkal ismertették meg 
őket. Világosnak tűnt, hogy Schiff is a világot titokban 
irányító zsidók egyike: íme, még egy lecke, amelyet a Nyu- 
gattól tanultak. Egyes esetekben kimondottan elfajultak a 
japán indulatok. Felbőszült nacionalisták, de a Népi Jogok 
Mozgalmának tagjai is zavargásokat indítottak Tokióban, 
mert Oroszországot nem kényszerítették háborús jóvátétel 
fizetésére. Az új nemzedék, amely kevésbé az első restau- 
rációs évek idealizmusát szívta magába, inkább a későbbi, 
harciasabb időszak hisztérikus sovinizmusát, éreztetni 
kezdte jelenlétét. Az oligarchák lassan letűntek a színről. 
Jamagata, aki mindig a katonás, de nem a militáns szelle- 
met pártolta, aggódott, hogy a jövendő összecsapások a 
Nyugat és a Kelet közötti faji háborúk lesznek. 


Nacume Szószeki, korának legragyogóbb regényírója ko- 
moran figyelmeztetett, hogy Japán túl gyorsan próbálta 
megemészteni a nyugati civilizációt, és kollektív ideg- 
összeroppanás felé tart. Szószeki Fukuzava Jukicsivel a 
Meidzsi-kor legkiválóbb rétegét képviselte. Ez a valóban 
civilizált és felvilágosult ember a maga idejében ritka, ma 
pedig szinte példátlan mélységű kínai, japán és európai 
irodalmi műveltséget mutatott. Humánus, független 
szellemű, tépelődő író volt. Talán legjobb regénye, a Ko- 
koro (Szív) mindezeket a tulajdonságait tükrözi. Egy diák 

"u egy idősebb értelmiségi története, utóbbit a tanítvány 
egyszerűen szenszei, azaz , mester" néven ismeri. Más-más 
venerációhoz tartoznak, elválasztja őket egymástól, hogy 
Milönböző korban, eltérő világban nőttek fel. A mestert 
hintudat gyötri legjobb barátja fiatalkori öngyilkosságában 
Játszott szerepe miatt. Az elszigeteltség érzésétől is szen- 
ved, mint akit itt felejtettek a múltból. Miután 1912 nyarán 
meghal Meidzsi császár, úgy érzi, az ő ideje is lejárt. Az új- 
ságban olvassa, hogy Nogi tábornok, az orosz—japán 
háború hőse rituális öngyilkosságot követett el uralkodója 
temetésének napján. Hogy valaki ilyen módon haljon meg 
uráért, az már egy évszázaddal előbb is anakronizmusnak 
számított. A mester is úgy dönt, hogy megöli magát. 

Nogi Mareszuke ódivatú halálneme ellenére éppolyan 
jellemző a korára, mint Itó, Jamagata vagy Nacume Szó- 
szeki. Akárcsak Szószeki mesterét, a tábornokot is furdal- 
ta a lelkiismeret. Az 1877-es szacumai lázadás idején, 
amikor a kormánycsapatokat vezényelte Szaigó Takamori 
szamurájai ellen, elvesztette ezredlobogóját, és e szégyen 
miatti vezeklésként már akkor foglalkozott az öngyilkos- 
ság gondolatával. De tovább élt, harcolt a kínai—japán 
háborúban, és természetesen az oroszok elleni háború le- 
gendás tábornokaként is. Az utóbbi konfliktusban mindkét 
fiát elveszítette. A gyász nem térítette el céljától. Második 
fia eleste után azt mondta, megtiszteltetésnek venné, ha a 
császárért halhatna meg. 

És szavaihoz híven cselekedett, talán nemcsak haza- 
fiasságból, hanem a fiai elvesztése miatti bűntudatból is. 
Császára temetése napján rövid költeményt írt a Fudzsi- 
hegyről és arról az óhajáról, hogy Japán a császárért elesett 
hősök emlékében egyesüljön. Felesége fekete kimonót 

öltött, Nogi fehér alsóruhára vetkőzött. Meghajoltak az 
elhunyt császár és két fiuk képe előtt, majd Nogi tábornok 
hagyta, hogy a felesége megölje magát (az asszony tőrt 
mártott a nyakába), azután szamurájhalált halt: rövid kard- 
dal fölmetszette a hasát. Azt mondták, ez már akkor is 
régimódi dolog volt, de Nogi tábornok és hitvese eszményi 
viselkedésmintát adott a jövendő évekre, legalább annyira, 
mint Fukuzava a maga liberálisabb felfogásával, sőt talán 
még inkább. Kevesen tudták valaha is követni a példájukat, 
de sokan megpróbálták, gyakran képtelen és végül 
katasztrofális eredménnyel. 

A tízezer jenes bankjegyet ma Fukuzava portréja díszíti, 
az ezrest Nacume Szószekié. Nogi tábornok talán elször- 
nyedt volna, ha ilyen anyagias módon emlékeznek meg 
róla. De máig sem felejtették el. Tokiói háza most is meg- 
tekinthető a tábornok emlékére emelt szentély szomszéd- 
ságában. Évente kétszer, halála előestéjén és évfordulóján 
arra buzdítják a közönséget, járja körül a házat, és aki a 
padlószintig érő gyalogjáróról figyelmesen benéz az egyik 
ablakon, láthatja annak a férfinak a vérfoltos ingét, akit az 
utolsó szamurájnak neveztek. 


3. Ero guro nanszenszu 


Az 1920-as esztendőt sok japán a legjobb időként élte meg. 
Az első világháborúval, amelyet a világ másik felén mások 
vívtak, mintha a szigetországra mosolygott volna a sze- 
rencse. Miközben az európai hatalmak elfecsérelték erő- 
forrásaikat, és fiatalemberek milliói estek el a fronton, a 
japánok hajókat építettek, textíliát exportáltak, ipari beren- 
dezéseket meg vasúti gördülőállományt gyártottak, és ha- 
dianyaggal látták el az európaiakat. A háború végére föl- 
lendült a japán gazdaság, az ipari piramis tetején óriásvál- 
lalatokkal, mint a Micubisi és a Szumitomo, az alján pedig 
számtalan kis műhellyel. Ráadásul Japán is biztosíthatott 
magának némi zsákmányt. Miután az antanthoz csatlako- 
zott, kínai és déli-csendes-óceáni német birtokok beke- 
belezésével terjesztette ki birodalmát. 

Föloszlott a fojtogató légkör, amely megülte a Meidzsi- 
kor utolsó éveit. Josihito, a Taisó-kor elmegyönge császára 
jelképes alak létére sem késztetett senkit olyan borzongó 
tiszteletre, mint atyja. Szegényt egyszer fölkérték, kegyes- 
kedjék jelenlétével kitüntetni a parlamentet, mire állítólag 
egy összetekert okmányt emelt távcső módjára a szemé- 
hez. Ezután nem sokat mutatkozott a nyilvánosság előtt. 
(A fia, Hirohito 1922-ben kénytelen volt régensként a 
helyére lépni.) A Meidzsi-kor patriarchái vagy meghaltak, 
vagy kiöregedtek a hatalomgyakorlásból. Első ízben for- 

dult elő, hogy vén bürokrata helyett pártpolitikus foglalta 
el a miniszterelnöki széket. 

Azért persze gondok is akadtak a japán birodalomban. 
A koreaiak 1919 márciusában föllázadtak másodosztályú 
japán alattvalókká silányításuk ellen. Korea az 1905-ös 
orosz—japán háború után japán protektorátus lett, majd 
1910-ben annektálták. A koreai elit egyes tagjai üdvö- 
zölték ezt, és kiszolgálták a japánokat, de a koreaiak zöme, 
különösen az egyetemi diákság gyűlölte, hogy egy olyan 
nemzet tisztségviselői parancsolgatnak neki, amelynek 
kultúráját kevésbé civilizáltnak tartotta, mint a magáét. Ez- 
rek gyűltek össze a Szöul központjában lévő Pagoda park- 
ban, és kikiáltották a függetlenséget. Mintegy félmillió, 
legkülönbözőbb rendű-rangú koreai vonult ki a támogatá- 
sukra. A japán csendőrség szablyával és karabéllyal támadt 
rájuk. A felkelést elfojtották, de a legalább hétezer tüntető, 
köztük sok diák életét követelő tömegvérengzés olyan 
megdöbbenést váltott ki, hogy még a japán kormány is 
belátta, valami nagyon nincs rendjén. 

Az ugyanebben az esztendőben a kínai német koncesz- 
sziók japán elfoglalása ellen tiltakozó Május 4-e Mozga- 
lom éppolyan ellenségesen tekintett Japánra, mint a min- 
denkinek behódoló kínai kormányra. És odahaza is voltak 
bajok. Az infláció és a háború utáni, rövid ideig tartó gaz- 
dasági visszaesés nagyarányú munkanélküliséghez, a vi- 
dék elnyomorodásához vezetett. 1918 augusztusában Za- 
vargások törtek ki, a magas rizsárak elleni tiltakozásul 
országszerte rendőrőrsöket, üzleteket, gazdag lakóházakat 
gyújtottak föl, és furcsa módon néhány drága tokiói bor- 
délyházat is. Mégis reményre adott okot, hogy a japánok 
nem haboztak nyíltan bírálni kormányukat. Az 1920-as 

vvek eleje mindenekfölött a mozgalmak időszaka volt: 
altalános választójogot, a diszkriminált közösségek fölsza- 
hudítását és női egyenjogúságot követeltek. Mindent egy- 
hevéve azonban jó volt akkoriban fiatalnak lenni. 


A tokiói Ginza, a , civilizáció és felvilágosodás" európaias 
központja jócskán megváltozott a kései Meidzsi-kor sötét 
napjai óta. Hosszú hajú fiatalemberek roido- — azaz Harold 
I loyd- — szemüvegben, bő szárú nadrágban, színes ingben 
és hanyagul megkötött nyakkendőben, bubifrizurás ifjú 
hölgyekkel flangáltak a fűzfákkal szegélyezett sugárúton. 
A komolyabbakat, akik a , tejbárokban"? verődtek össze, 
hogy német filozófiáról vagy orosz regényekről vitázza- 
nak, Marx-fiúknak és Marx-lányoknak hívták. Néhány év 
múlva a divatfiak már a mobo (modern boy), bakfis barát- 
nőik a moga (modern girl) névre hallgattak. A Ginza a 
tejbárok mellett német stílusú sörözőkben és párizsias ká- 
véházakban is bővelkedett, a felszolgálónők — szerény 
díjazás fejében — nagylelkűen osztogatták kegyeiket. Ezen 

Tigris kávéház, Oroszlán söröző és más efféle neveket 
viselő — intézmények törzsvendégei között sok újságíró is 
akadt, akik a kávéházi pincérlányokhoz hasonlóan a tö- 
megtájékoztatás és -szórakoztatás e csillogó új korszaká- 
nak sajátosságai közé tartoztak. Följebb a sugárúton, a 
Hibija parknál, ahol az 1905-ös zavargások lezajlottak, 
Frank Lloyd Wright fölépítette az Imperial Szállót, az em- 
berek azután oda jártak teázni és szuperdivatos , Chaplin- 
karamellát" majszolni. 

A Ginzától villamosjárat vitt keletre, a népszórakoztatás 
centrumává vált Aszakusza negyedbe, ahol az art deco 
stílusú mozik a legújabb hollywoodi filmeket játszották, és 

lengén öltözött táncoslányok dobálgatták a lábukat az 
, Operában". 1920-ban még A buja viperá-t is bemutatták 
,. Thomas" Kurihara rendezésében, aki Hollywoodban ta- 
nulta a mesterségét. Miként egy másik némafilmrendező, 
, Frank" Tokunaga, aki ragaszkodott ahhoz, hogy japán 
stábjával angolul beszéljen, emiatt a tolmács biztosításával 
járó fölösleges költségbe verte a stúdiót. A plakátok min- 
denütt Szakamoto Rjómáról és más Edo-kori krakélerekről 
szóló kardforgató filmeket reklámoztak. Voltak kabaré- 
színházak, humoristák, nyugati, kínai és japán éttermek. Es 
akadt igazi opera is. Egy Nagy-Britanniából érkezett olasz 
megismertette a tokióiakat Verdi élvezetével. 

A Taisó-kori Tokiót izgága, olykor nihilista élvhajhá- 
szat jellemezte, amely a weimari Berlint juttatja eszünkbe. 
Olyan kultúrát termelt ki, amelyet később az ero guro nan- 
szenszu (erotika, groteszk, nonszensz) kifejezéssel foglal- 
tak össze. A Berlinhez való hasonlóság egyes esetekben 
több mint véletlen egybeesés. Festők és karikaturisták 
George Grosz modorában alkották képeiket. A singeki (új 
színház) rendezői Hauptmann- és Maeterlinck-darabokat 
állítottak színre, Max Reinhardt és Sztanyiszlavszkij mun- 
kásságát tanulmányozták. Dada, expresszionizmus, kubiz- 
mus, konstruktivizmus, új józanság: mindegyiknek fölvir- 
radt a napja Japánban — sőt nem csak egy napja, mert itt az 
irányzatok hajlamosak jóval tovább tartani magukat, mint 
származási országukban. A regényírók is Európára tekin- 
tettek. Tanizaki Dzsunicsiró a századvégi francia dekaden- 
sek stílusát honosította meg. A korszak egyik legjobb film- 
je, Kinugasza Teinoszuke Az őrült lapja (Kurutta ippeidzsi), 
sokat köszönhet a Dr. Caligari-nak. Mindössze néhány 
évvel korábban Kinugasza maga is szerepelt egy másik, 

"okkal konvencionálisabb filmben, a női alakításnak meg- 
felelő kimonóhoz a külső forgatási helyszín miatt bumfor- 
"1 gumicsizmát húzott — a realista színjátszás a filmekben 
is késve érkezett. A Taisó nemcsak a radikális politizálás, 
hanem a művészi kísérletezés és önvizsgálat kora is volt. 
Az. individualizmust a megszállott befelé fordulásig fo- 
kozták. A szerző hangulatának minden rezdülését rögzítő 
wodalmi naplók, az ún. , énregények" rendkívüli népszerű- 
ségnek örvendtek. A Meidzsi komoly idealizmusától messzi- 
re távolodott művészek lelkesen feszegették a szerelem és 
u sötét erotika korlátait. 

Az elitintézmények diákjai nem kevésbé fogékonyak 
voltak az új eszmékre. Szakamoto Rjómá-s slampossággal 
öltözködtek, sűrűn használtak olyan szavakat, mint , lum- 
penproletariátus?" meg , burzsoá liberalizmus", és szenve- 
délyesen érdeklődtek a De-Kan-So hármas, vagyis 
Descartes, Kant és Schopenhauer iránt. Gazdag családok 
intellektuális beállítottságú leányai mindenképpen többet 
akartak tanulni háztartási ismereteknél, és 1918-ban 
Tokióban létrejött az első női egyetem. Még a katonákat is 
megérintették a korai Taisó friss szelei. Tanaka Giicsi had- 
seregügyi miniszter aggódott, hogy katonái , vakmerő és 
lázongó magatartást vettek föl", egy parancsnok pedig 
panaszkodott, mert , az általános tájékozottság és tudás- 
szint emelkedése miatt" többé nem számíthatott arra, hogy 
emberei vakon engedelmeskednek. 


MI siklott hát félre? Mi az oka, hogy ez a szabadon szár- 
nyaló weimari szellem körülbelül 1932-re lelohadt? Hogy 
választ találjunk, meg kell vizsgálnunk a császári udvar és 
a hadügyi szféra hatalmát, valamint a politikai lázadás 

japáni természetét. A probléma már 1905-ben láthatóvá 
vált, amikor zavargások törtek ki az orosz—japán háborút 
lezáró portsmouthi békeszerződés miatt. A tiltakozás első 
ránézésre tisztán sovinizmusból fakadt. Az újságok külö- 
nösen hevesen ellenezték a szerződést, amely szerkesztő. ! 
ségi vélemények szerint túlságosan kesztyűs kézzel bánt az 
oroszokkal. Ám a tömeg, amely szeptember 5-én csődült 
össze a Hibija parkban, miután rohammal elsöpörte a: 
rendőrségi akadályokat és az útjába álló néhány rendőrt, 
még harciasabb volt. , Folytassuk a háborút!" — harsogta a 
sokaság, miközben rezesbandák katonai indulókat játszot- 
tak. Az emberek a japán himnuszt énekelték, a császárt és 
a hadsereget éltették, és a császári palotához vonultak, ahol 
összecsaptak a rendőrökkel. 

Tokióban napokig folytak a zavargások. Az áldozatok 
száma az ezret is elérte. Tizenhárom keresztény templomot 
fosztottak ki és romboltak le, az egyiket Aszakuszában, 
ahol a pap balgán azt prédikálta, hogy Oroszország azért 
köthetett békét kedvező feltételekkel, mert keresztény or- 
szág. Kormányhivatalokat és rendőrőrsöket döntöttek 
romba. A fővárosban egy időre mintha fölbomlott volna a 
közrend. De mindez nem egyszerűen nekivadult hazafi- 
askodás volt, ugyanis a zavargásokat nem csupa jobboldali 
fanatikus vezette, a hangadók között helyet kaptak a Népi 
Jogok Mozgalmának veteránjai és az általános választójog 
szószólói is. Egyikük táviratot küldött a mandzsúriai had- 
seregnek, az ellenség szétzúzását sürgette, és beadványban 
fordult a Titkos Tanácshoz, hogy tépjék szét a szerződést. 

A japán lázadók tulajdonképpen egészen úgy viselked- 
tek, mint kínai társaik, akik 1919-ben azért tüntettek saját 
kormányuk ellen, mert hagyta, hogy Japán elfoglalja a 

winet koncessziós területeket. Ha egy kormány népképvi- 
wlet vagy akár népi jóváhagyás nélkül hoz döntéseket, 
várható a lázadás olyan formája, amely túltesz a hatalmon 
Ilvvok nacionalizmusán. Ez a séma újra és újra megis- 
métlődik Kelet-Ázsiában, és nem nagyon segíti elő a libe- 
rülis demokráciát. Az is látszik, hogy a belföldi politikai 
Inpok követelése szépen megfér a külföldi imperialista 
követelésekkel. Ezt a játékot azonban mindkét oldal 
"heti; a hatóságok is a liberálisok ellen fordíthatják a 
nacionalista érzelmeket, és gyakran meg is teszik. 

A Taisó-kor első éveiben mégis úgy tűnt, talán esély 
nyílhat a parlamentáris demokráciára. Az 1918-as rizs- 
lázadások vetették meg az alapját az első olyan kormány- 
nak, amelyet alsóházi tag, választott pártpolitikus, Hara 
Kei alapított. A lázadások persze a rizsnél többről szóltak, 
mint ahogy a portsmouthi békeszerződés elleni tiltakozás 
is túlment a további orosz engedmények követelésén. Most 
lehetőséget kaptak csalódottságuk kinyilvánítására mind- 
azok, akik úgy érezték, lemaradtak az új, ipari korszakban: 
építőmunkások, riksások, földművesek, kisboltosok, vala- 
mint a burakumin-ok, vagyis a társadalomból páriaként ki- 
taszított közösségek tagjai, akiket törvényileg már 1900-ban 
egyenjogúsítottak, de továbbra is diszkrimináltak. A ható- 
ságok megpróbáltak a közkeletű előítéletekkel manipulál- 
ni, a kitaszítottakat okolták az erőszakért. Nem vált be. 
Ehelyett a hitelét veszített miniszterelnök, Teraucsi tábor- 
nok kényszerült lemondásra. 

Hara Keinek ügyes politikusként zsonglőrködnie kellett 
saját pártja, a Szeijúkai és a tényleges politikai hatalmat 
birtokló intézmények — a nyugalmazott katonákkal, öreg 
udvaroncokkal és konzervatív hivatalnokokkal teli főrendi 

haz; a császár tanácsadó testülete, a legfontosabb állam 
ügyekben döntő Titkos Tanács, továbbá a hadseregügyi és 
a haditengerészeti miniszter (minden esetben aktív kato- 
natisztek) — érdekeivel. Amíg az oligarchák még tevé. 
kenykedtek, olyasformán irányították ezeket a különféle 
csoportokat, mint egy rendkívül előkelő klub igazgató: 
tanácsa. A működőképességet biztosította az olyan férfiak 
tekintélye, mint Jamagata Aritomo és Itó Hirobumi. A súr- 
lódásokat elsimították, senkinek sem esett csorba a hiúsá- 
gán, lehiggadtak a fölborzolódott kedélyek, egyengették a 
védencek útját, az érdekeket összeegyeztették — mindezt 
diszkrét megbeszélések, szóbeli háttérmegállapodások 
révén, mindvégig a császári akarat leple alatt érték el. 
Mihelyt azonban az oligarchák távoztak a színről, a japán 
politika intézmények szüntelen csatározásává vált, senki 
sem elnökölt többé. A császári akarat, különösen Taisó 
császár idején, de fia, Hirohito alatt sem volt egyéb, mint 
ködfüggöny a darázsfészek körül. 

Hara úgy terjesztette ki a parlament, ezáltal a pártpolitika 
hatáskörét, hogy ugyanazt a játékot űzte, amely a Liberális 
Demokrata Pártot az 1950-es évektől kezdve többé-kevésbé 
folyamatosan hatalmon tartotta. Már korábbi kormányok 
belügyminisztereként hálózatot szervezett földbirtokosok- 
ból, üzletemberekből, gyáriparosokból közpénzek oszto- 
gatásával: vasutakat ide, hidakat, közutakat, új gyárakat 
amoda. Potyaüzletek és sápok fizették meg a bürokraták 
fáradozását, akik részt vállaltak Hara pártgépezetében. Egy 
ideig működött is. Miután azonban Hara miniszterelnök 
lett, keményen léptek föl a hivatali korrupciót illető bírála- 
tokkal szemben. Az 1911-ben megalapított különleges 
gondolatrendőrség lecsapott a , veszélyes" könyvek íróira 

" kiadóira. A , veszélyes" természetesen rugalmas kategó- 
iút képezett, de rendesen bármiféle szocializmus belefért. 

Ilarát semmi esetre sem nevezhetjük radikálisnak. 
Ncimigen törte magát a férfiak általános választójogáért. 
Ileve azért lett miniszterelnök, mert óvatosan támogatta 
Ihmagatát, amíg a vén oligarcha hatalommal bírt. Egyesek 
ipny is túl radikálisnak tartották. Magas rangú tengerész- 
nszteket háborított föl azzal, hogy olyan szerződést írt alá 
uz. Egyesült Államokkal, Nagy-Britanniával és Franciaor- 
szággal, amely korlátozta a japán hadiflotta bővítését. Nem 
meglepő tehát, hogy 1921-ben meggyilkolta egy újabb 
öszinte zelóta azok közül, akik oly sokat tettek a japán 
"Uemokrácia esélyeinek meghiúsításáért. 

Miként a legtöbb nyugati országban, a demokráciát 
ekkoriban még a japán liberálisok körében is viszonyla- 
osan értelmezték. A minden férfira kiterjedő választójog 
és az alkotmányos kormányzás neves aktivistái közé tarto- 
zott Josino Szakuzó, aki a Tokiói Császári Egyetemen 
szerezte jogi diplomáját. Ez az előkelő intézmény a hiva- 
talnokelit képzésére szolgált. Máig az, csak a háború után 
Tokiói Egyetemre nevezték át. Josino csatlakozhatott volna 
a Japánt a császár nevében igazgató urak jól megváloga- 
tott, árnyékkedvelő klikkjéhez. Ehelyett — akárcsak Fu- 
kuzava Jukicsi egy generációval előbb — a lehető legbe- 
csesebb, legbizonytalanabb és csakugyan veszélyes foglal- 
kozást választotta: a független értelmiségiekét. Emellett 
sok kelet-ázsiai liberális aktivistához hasonlóan áttért a 
keresztény hitre. 

Egy évvel a diploma után, 1905-ben hozzáfogott, hogy 
publikálja az autokratikus kormányzásról és a , militarista 
imperializmusról" vallott kritikai nézeteit. Bár nem hitt 

abban, hogy Japán megérett az amerikai stílusú demokrá- 
ciára, szívesen idézett Lincoln gettysburgi beszédéből. 
Ugy vélte, a komoly, versenyképes hatalommá váláshoz 
mindenképpen alkotmányos kormányzás és úgynevezett 
, népközpontú demokrácia" kell. Egyes keresztényektől 
eltérően teljes mértékben támogatta az Oroszország elleni 
háborút, mivel úgy gondolta, Oroszország feudális diktatú- 
ra, Japán pedig Korea és Mandzsúria természetszerű 
gazdája. Mivel azonban az emberektől azt várják, hogy 
harcoljanak — sokan meg is haljanak — a hazájukért, nyil- 
ván beleszólást kell engedni nekik saját kormányzásuk 
módjába. Ez képezte az alapját annak, amit utólag — akár 
jó emlékezettel, akár gyűlölettel — visszatekintve , Taisó- 
demokráciának" hívtak. 

Josino liberális szellemű reformer volt, abból a fajtából, 
amelyet oly sokszor eltiportak a japán politikában. Szocia- 
lista, de nem forradalmár — ezt a különbségtételt a japán 
hatóságok gyakran elmulasztották. Úgy gondolta, egyszer 
majd szertefoszlik a császárság intézményének misztiku- 
ma, de egyelőre nem. A koreaiak egyszer majd talán igazi 
autonómiát kapnak, de teljes függetlenséget nem. A kína- 
iak, koreaiak, japánok egyszer majd összefognak a milita- 
rizmus és a tőkés kizsákmányolás ellen. Korlátozni kíván- 
ta a Titkos Tanács szinte korlátlan hatáskörét, és ha lehet- 
séges, az egészet eltörölni. Josino nagyjából annyira volt 
demokrata, amennyire azt az adott kor egyáltalán lehetővé 
tette. De nem vezetett erőszakos megmozdulásokat, ame- 
lyek még akkoriban is az egyedüli módot kínálták arra, 
hogy közemberek hangot adjanak elégedetlenségüknek. 

Josino inkább liberális folyóiratokba írt, előadásokat 
tartott, a Tokiói Császári Egyetemen oktatott, külföldön 

tanult, az Aszahi hírlap újságírójaként dolgozott, és a korai 
Mcidzsi-kori vitaklubok hagyományának jegyében elindí- 
totta a Sindzsinkai nevű kötetlen társaságot, amelyben 
okos , Marx-fiúk" cserélhettek eszmét társadalmi és poli- 
tikai kérdésekről. Tanárként egy ideig Kínában tartózko- 
dott, és 1919-ben elismerő hangnemben tudósított a japán 
sajtóban a Május 4-e Mozgalomról. 1916-ban Koreába is 
ellátogatott, ahol tapasztalta a japán hatóságok brutalitását 
és Korea japanizálására irányuló hiábavaló erőfeszítéseit. 
A hivatalos propagandát, miszerint a koreaiak egyazon 
fajhoz és kultúrához tartoznak, mint a japánok, végzetesen 
aláaknázta a hivatalos és nem hivatalos diszkrimináció. 
Josino tájékoztatta japán olvasóit, hogy aki koreai, az 
egyúttal japánellenes i is, és ez sajnos ma, csaknem száz év 
elteltével még mindig sok koreaira érvényes. Úgy vélte, az 
1919-es lázadás , folt a Taisó-korszakon". Egy ilyen fel- 
kelést természetesen le kellett verni, de Josino méltányo- 
sabb bánásmódot szorgalmazott a koreaiaknak. Megrögzött 
imperialista volt tehát, de emberséges. Gondolkodásmódja 
tükrözte a Taisó-liberalizmus korlátait — és nemességét. Ha 
még egy Josinó-féle liberális sem talált elvi kivetnivalót 
abban, hogy Japán az uralma alá vonja szomszédait, akkor 
könnyebben megérthetjük, miként bocsátkozott a szigetor- 
szág később sokkalta veszedelmesebb katonai kalandokba. 
A koreaiakkal szembeni japán brutalitás egyik legsöté- 
tebb példája az 1923-ban Tokiót és Jokohamát elpusztító 
földrengés után jelentkezett. Déltájban az egész város 
megrázkódott. Órákon belül Tokió nagy része lángokban 
állt, és vad híresztelések terjedtek ugyancsak a futótűz 
sebességével: külföldiek támadták meg Japánt földrengés- 
géppel, koreaiak mérgezték meg a kutakat. A , külföldiek" 

ellen nem sokat tehettek az emberek, mivel azokból vi- 
szonylag kevés akadt, így a csőcselék a koreaiakat gyilkol- 
ta, a Szumida-folyóba fojtotta, vagy a füstölgő romok 
között agyonverte-taposta őket. Josino Szakuzó a védel- 
mükre kelt. Tőle telhetőleg igyekezett korrigálni a koreai 
halálos áldozatokról kiadott, hivatalosan alacsonyra szabott 
becsléseket, és kétezer körüli számot állapított meg. 
1932-ben még mindig maradt remény a szabadság hívei 
számára. Két év múlva a brit felső osztály szokásait után- 
zó, gazdag angolbarát, Kató Takaaki kormányának végre 
sikerült elfogadtatnia egy törvényt, amely minden állandó 
jövedelemmel rendelkező, huszonöt év fölötti férfinak 
választójogot adott. Ha meggondoljuk, hol tartott Japán 
egyetlen évszázaddal azelőtt, és hol állt Ázsia többi része 
még mindig, ez döbbenetes fejlemény volt. Ugyanakkor az 
előrelépést mintha mindjárt ellenkező irányú intézkedés 
semlegesítette volna. Egy hét múlva a békemegőrzési 
törvény megtiltotta a kokutai-val, vagyis a nemzet fennálló 
rendjével szembeni bármiféle szervezett ellenzékben való 
részvételt. Ez azt jelentette, hogy a kommunistákra vagy 
radikális szocialistákra tíz évig terjedő börtönbüntetés várt. 
Kató egy év múlva hunyt el, figyelemre méltó módon 
nem erőszakos halállal. Egy tábornok irányításával rövid 
közjáték következett, majd a kormánypálca egy még érde- 
kesebb politikus, a Minszeitó, azaz a Haladás Pártja veze- 
tője, Hamagucsi Oszacsi kezébe került. Nagy terveket szőtt 
arról, hogy szavazójogot ad a nőknek a helyhatósági 
választásokon, megreformálja a munkaadók és munkavál- 
lalók viszonyát, javítja a kapcsolatokat Kínával. 1930-ban 
Londonban tengerhajózási egyezményt írt alá, amely to- 
vább korlátozta a japán flottaépítést. Azután csúnyán 

eldurvultak a dolgok. A haditengerészet vezérkari főnökét 
feldühítette, hogy politikusok avatkoznak a dolgába, mivel 
úgy vélte, a flottaügyek nem tartoznak a civilek felügyelete 
alá. A tokiói vasútállomáson egy jobboldali fanatikus rálőtt 
Hamagucsira, aki néhány hét múlva meghalt. Nem sokkal 
több mint egy évvel ezután Inukai Cujosi miniszterelnököt, 
aki kétségbeesetten próbálta visszatartani a hadsereg és a 
flotta radikális köreit a Kína elleni hadba lépéstől, egy 
államcsínykísérlet során meggyilkolta a tengerésztisztek 
Vérszövetség nevű csoportja. Két gazdasági vezetőt is 
megöltek, további fanatikusok pedig a jobboldali gyűlölet 
olyan célpontjai ellen követtek el bombamerényleteket, 
mint Inukai pártjának székháza és a Japán Bank. Ezzel le- 
zárult a pártkormányzással való kísérletezés. Mandzsúriát 
bábállammá alakították. És Kínában még csak ekkor 
kezdődött a háború. 


A weimari köztársaságot Hitler nemcsak rohamosztagai- 
nak brutalitásával zúzhatta szét, hanem azért is, mert na- 
gyon kevesen álltak készen törékeny intézményrendsze- 
rének megvédelmezésére. A kommunistákat és a szociál- 
demokratákat annyira lekötötte az egymás elleni csatáro- 
zás, hogy nem vették eléggé komolyan a náci fenyegetést. 
A Taisó-demokráciát sem védték soha elegen. Josino 
Szakuzó, a liberális gondolkodó már 1916-ban azt írta, sok 
japán értelmiségi nem fogja föl, mi értelme az általános 
választójognak. Sőt sokan viszolyogtak tőle. Miként oly 
sok kiábrándult német entellektüel, közönségesnek, alan- 
tasnak, önzőnek és romlottnak látták a demokratikus poli- 
tizálást. Ez egyfelől radikális antiliberalizmushoz, más- 

felől beteges befelé forduláshoz vezetett. Az egyik olykor 
u másikból következett. 

A huszadik század elejének legnagyobb hatású japán 
filozófusa Nisida Kitaró volt. Miután a német idealizmus- 
ban éppolyan alaposan megmerítkezett, mint a buddhista 
gondolkodásban, Nisida új, egyedülállóan japán gondolko- 
dásmódot próbált kialakítani. Mint a modernitás felé 
induló Japánban sok más esetben is, hibrid jött létre, 
amelyben a zen Hegellel, Nietzschével és — különösen Ni- 
sida ügybuzgó tanítványainak kezében — Heideggerrel ke- 
veredett. Nisida gondolkodásának alapját a szubjektum és 
az objektum összeolvadása képezte. Ez spekulációtól nem 
Zavart, közvetlen tapasztalást, a buddhista szatori, azaz 
ösztönös megvilágosodás és a Hegel-féle abszolút szellem 
egyfajta összevonását igényelte. Az ilyesmi ártalmatlan 
maradt volna, ha nem lép ki a Kiotói Császári Egyetem 
falai közül. De kilépett. A művelődésügyi minisztérium 
1937-ben Kokutai no hongi (A nemzeti rend alapjai) cím- 
mel kiadott hírhedt dokumentuma fölszólította a japáno- 
kat, , forduljanak el... kisszerű énjüktől", és , a császárban 
keressék" létezésük forrását. A japánok szellemük tisztasá- 
ga révén minden más nemzet fölé emelkednek, és , ter- 
mészetük teljesen különbözik a nyugati nemzetek úgyne- 
vezett polgáraitól". Ez a lélekmérgező politikai iromány a 
császári objektumban föloldódott japán szubjektum nisidai 
nézetét vulgarizálta. 

Két férfi pályája — mindketten 1883-ban születtek — 
mutatja, mekkora megkönnyebbüléssel üdvözölhették ezt a 
fajta énfeladást a Taisó-korszak olyan alakjai, akik koráb- 
ban kifejezetten individualizmusra törekedtek. Az első, 
Kita Ikki Nietzsche és a nicsiren buddhizmus romantikus 

híveként kezdte szellemi utazását. Az 1920-as évek Ja- 
púnjának túlfűtött légkörében olyan irányzatot indított el, 
nmely azt tartotta, a császári Japán egyszer majd az 
egyesített világ központjává válik, de csak a zsidók és a 
"emokraták legyőzése után. Ebben nyilvánvalóak az orosz 
propagandától kölcsönzött elemek, hiszen a zsidókat 
lapánban hírből sem nagyon ismerték. 

Kita származása se idegengyűlöletet, se különösebben 
romantikus hajlamot nem indokolt. Szakekereskedő apja 
uz eldugott Szado szigetén lelkesen támogatta a Népi Jo- 
gok Mozgalmát. Kitát korán megragadta az abszolút 
egyéni szabadság eszménye. A nép jogainak kérdése azon- 
ban nem tudta izgatni. Sőt a békés politizálás általában 
véve hidegen hagyta. Az abszolútum és a szándékos erő- 
szakcselekmények foglalkoztatták. Mint akkoriban sok 
japán idealistát, az individualizmus összezavarta. Szeretett 
Nietzschéje hatására kezdte kutatni, hogyan küzdheti le 
egyéni elszigeteltségének érzését az emberi és az isteni 
összekapcsolásával. 1911-ben átélte a kínai forradalmat, 
amely megfosztotta trónjától a Csing-dinasztiát, és ez 
annyira lázba hozta, hogy kínai nevet vett föl. Hamarosan 
már japán forradalmon törte a fejét. 

A forradalmi erőszakot Kita nem annyira politikai, mint 
inkább vallási jellegűnek, személyes, spirituálisan felsza- 
badító cselekvésnek tekintette. Szélsőjobboldali csoportok 
tagjaival lépett érintkezésbe, és politikai röpirataiban egy- 
fajta nemzetiszocializmust hirdetett, amelynek vallási füh- 
rere a császár. Kifejtette, hogy az államot korrupt oli- 
garchák, bürokraták, bankárok és gyárosok rossz irányba 
terelték. Az oligarchák a homályosan megszövegezett 
Meidzsi-alkotmánnyal korlátok közé szorították a császár 

hatalmát, ezzel becsapták a japán népet. Államcsínyre van 
szükség, hogy teljhatalmat adjon ,a nép császárának", 
Az egyén a császárral és a nemzettel való teljes azonosulás 
révén szabadul föl. A nemzet élő szervezet, egy , nagy én", 
amely magába foglalja az összes egyéni alattvalója , ki- 
csiny énjét". A császári nemzeten túl pedig a nirvána 
helyezkedik el, ahol az én istenné válik. Kita Ikki messzire 
jutott édesapja liberalizmusától, de szent ügyet talált magá- 
nak, amelyért érdemes élni, és ami még fontosabb, meg- 
halni. 

Ez az ügy különösen vonzotta a fiatal katonatiszteket, 
akik zömmel szegény falusi közegből jöttek, és Kita Ikki- 
hez hasonlóan a nagyvárosi kapitalista szélhámosokat 
hibáztatták a nemzet romlásáért és megaláztatásáért. Ezek 
az idealizmus lázában égő fiatalemberek 1936 február- 
jában puccsot szerveztek abból a célból, hogy abszolút 
hatalmat adjanak a császárnak, megtisztítsák a kokutai-t az 
árulóktól és korrupt tisztségviselőktől. A puccs elbukott, 
Kitát letartóztatták mint színfalak mögötti irányítót. Ha a 
puccs győz, tárca nélküli miniszter lett volna. Így viszont 
tizenhat társával együtt kivégezték. 

Kita Ikki története mutatja, milyen robbanásveszélyessé 
vált egy emberöltő alatt a japán társadalom. Kita nem a 
szélsőjobboldal bűzhödt peremvidékén tevékenykedő cso- 
dabogár volt. Az 1920-as évektől rendszeresen találkozott 
Tógó Heihacsiró tengernaggyal, az orosz—japán háború 
hősével, a flottapolitika továbbra is befolyásos alakjával. 
A Kita-féle misztikus sovinizmus forradalmi volt, ugyan- 
akkor veszélyesen közel állt a demokrácia sokkalta hatal- 
masabb ellenségeinek törekvéseihez. Kita kivégzése után 
mindössze két évvel Araki Szadao művelődésügyi minisz- 

Wwr azt írta, az isteni akaratnak alávetett japán császárság , a 
vérrokonság alapjain nyugszik, amely messze felülemelke- 
"lik a puszta erkölcsiségen, és Uralkodónk egy erkölcs felet- 
ti Lény fényében jelenik meg..." Figyeljük meg a , puszta" 
erkölcsiséget — ezt akár maga Kita is írhatta volna. 

Takamura Kótaró, a költő és szobrász pályáját nem 
kísérte annyi erőszak, mint Kita Ikkiét, és számottevő poli- 
tikai befolyást sem gyakorolt, de élete talán még a Kitáénál 
is jobban demonstrálja, milyen nehéz dolga volt egy indi- 
vidualistának a huszadik század eleji Japánban. A Nyugat 
és saját hazája iránti magatartása szélsőséges példája annak, 
umin akkoriban sok japán értelmiségi ment keresztül. 

Jól ismert szobrász fiaként erősen érdekelte az európai 
művészet. Különösen Rodinért lelkesedett. Miután Tokió- 
ban tanulmányozta a nyugati művészetet, 1906-ban New 
Yorkba utazott, ekkor kezdett verseket írni, majd London- 
ba költözött, ahol megismerkedett Bernard Leach kerami- 
kussal, végül 1908-ban Párizsba, szeretett Rodinje és 
Baudelaire városába ment. A következő évben visszatért 
Tokióba, a nyugati műveltségű bohém életét élte, undo- 
rodott a Meidzsi-kori Japán provinciális levegőtlenségétől, 
folyton a kozmopolita Párizshoz hasonlította, az utóbbi 
javára. , A japánok" című költeményében fölsorolt min- 
dent, amiért utálatosak honfitársai, ezek a , majomagyú, 
rókalelkű, harácsoló hörcsög, bamba birka, szürke egér, 
nebáncsvirág, rusnya képű japánok!". 

1911-ben nyilatkozott így, amikor még viszonylag bol- 
dog emlékeket őrzött nyugaton töltött éveiről. Azt mondta, 
Párizsban teljesen fölszabadultnak érezte magát. Ott még a 
nemzetiségéről is el tudott feledkezni, ami nagy szó egy 
japánnál. Az azonban talán nehezére esett, hogy Tokióban 

párizsi bohémként járjon-keljen. Talán elszigeteltnek érezte 
magát a saját társadalmában. Bármi okozta is, az 1920-as 
években másfajta hang lopódzott Takamura verseibe, az 
olykor hisztériával határos, szorongó elidegenedésé. 
Európai éveire most már úgy emlékezett, mint a magány és 
elutasítottság idejére. Keserűen idézte föl egy francia nővel 
megesett kalandját. Az erotikus találkozás másnapján a tü- 
körből egy , mongoloid", egy jaune, egy sárga japcsi nézett 
vissza rá. Önutálata fokozatosan idegengyűlöletbe és faji 
sovinizmusba torkollott. Az 1930-as években a japán mili- 
tarizmust dicsőítő költeményeket szerzett. Mintha a háború 
kitörésétől föllélegezve fordult volna olyan kifejezésekhez, 
mint , hazám, Japán" vagy ,. mi, japánok". Egy Csang Kaj- 
seknek címzett versében így írt: 


Hazám, Japán nem pusztítja el a tiédet, uram, 
Mi csak a japánellenes gondolkodást pusztítjuk el. 


Végre megkönnyebbült a tehertől, amelyet a nyugati indi- 
vidualizmus rakott rá. 

A japán értelmiségiek közt széles körben osztott efféle 
érzések erősen megnehezítették, hogy ellenálljanak a nem- 
zeti egység és császárimádat propagandájának. A kommu- 
nisták és egyes radikális szocialisták kitartottak, és a cen- 
zorok igyekezete ellenére továbbra is hallatszottak kritikus 
újságírói hangok, de az idő múlásával a liberálisok a meg- 
csontosodott bal és az erőszakos jobb szélre szorultak. A fő- 
sodorbeli politikai pártok, így a Hara Kei-féle Szeijúkai és 
a Hamagucsi vezette Minszeitó pedig semmit sem tettek a 
liberálisokért. Az 1920-as évek végén az alsóház olyan 
törvényeket szavazott meg, amelyek elnyomták a politikai 

másként gondolkodást, és a pártpolitikusok nemcsak a ra- 
dikális baloldal, hanem sok szociáldemokrata elleni rend- 
őrségi fellépést is támogatták. A parlament hatalmát végső 
soron hiába próbálták megóvni, ennek folytán a bürokrá- 
ciában, a császári udvarban és a fegyveres erőknél tevé- 
kenykedő ellenségeik cinkosaivá szegődtek. Végül, ahogy 
az efféle körülmények között mindig történni szokott, őket 
magukat is eltiporták. 


Miközben Tógó Heihacsiró tengernagy élénken érdek- 
lődött Kita Ikki forradalmi elméletei iránt, már a következő 
császár fölkészítésének feladata hárult rá. Hirohito trón- 
örökös első és talán legbefolyásosabb tanítója Nogi tábor- 
nok, az orosz-japán háború másik hőse volt. Miután Nogi 
Meidzsi császár, Hirohito nagyatyja iránti ragaszkodásból 
fölmetszette a hasát, Tógó admirális vette át az ifjú herceg 
nevelésének felügyeletét. A külvilágtól többé-kevésbé 
elzárt Hirohitót olyan katonai foglalatosságokra képezték 
ki, mint a céllövés, térképolvasás, hadászati tervezés és 
lovaglás. A vékonydongájú, érzékeny, magát nehézkesen 
kifejező fiú aligha harcra termett, de megtett minden tőle 
telhetőt. 

Hirohito ifjú elméjébe mindenféle fura elképzelést is 
töltögettek, a tizenkilencedik század végi mitói iskola ide- 
genellenességéből éppúgy, mint a legújabb német fajelmé- 
letekből. Történelmi tényként tanították neki a japán 
fajtisztaság és saját isteni származása mítoszait. Alaposan 
kihangsúlyozták a japán fajtának az , árja" népek elleni 
darwini küzdelmét. Mindenekfölött szüntelenül figyelmez- 
tették , az európai liberális gondolkodás mérgére". Tanárai 
rendkívül aggódtak, hogy demokratikus eszmék áshatják 

alá a császárság intézményének félve tisztelt tekintélyét, 
amelynek megőrzése a monarcha legfőbb kötelessége, 
1918-ban az európai monarchiák bukása sokkolta őket, 
II. Vilmos császár vereségét elrettentő tanulságú meseként 
tálalták föl. Hirohito nevelése végeredményben valamiféle 
ellenpropaganda volt a rogyadozó Taisó-demokráciával 
szemben. 

Ez nem azt jelenti, hogy arra biztatták, álljon a szél- 
sőjobboldal mellé. A rend volt a fő, meg a nemzeti egység. 
De amikor Hirohito kifejezésre juttatta a , szélsőséges gon- 
dolkodástól" való félelmét, amit számos alkalommal 
megtett, nem Kita Ikki és más jobboldaliak jártak az eszé- 
ben, hanem a marxizmus, a szociáldemokrácia vagy egész 
egyszerűen a demokrácia. A társadalmi összhangnak és 
általa a rend fenntartásának a faji egyöntetűség, a katonai 
fegyelem és a császár iránti tisztelet közös tudatára kellett 
alapulnia. Minden más bomlasztott, viszályt keltett, önzés- 
hez és zűrzavarhoz vezetett. 

Hirohitót 1922-ben régenssé nevezték ki, miután sze- 
rencsétlen apját eltávolították a színről. De még ezt meg- 
előzően kapott első és egyetlen kóstolót valamiféle szabad- 
ságból. 1921-ben úgy ítélték, a trónörökös nevelésének 
szükséges lépése, hogy európai körútra küldjék. Egyes 
konzervatívok ellenezték ezt, mivel a külföldi szokásokkal 
való érintkezés beszennyezhette az ő tiszta és fenséges 
rangját. Mások attól tartottak, ez a félszeg ifjú nem igazán 
felsőbbrendűnek mutatja majd Japánt a külföldiek szemé- 
ben. Mégis útnak indult Hongkongon, Szingapúron meg 
Ceylonon át Nagy-Britanniába, Franciaországba, Hollan- 
diába és Olaszországba. Sok újat tanult: megtudta például, 
hogy az emberek pénzt hordanak maguknál, azzal fizetnek 

olyasmikért, mint a tömegközlekedés. Lenyűgözte a brit 
nisztokraták közvetlen modora, amely még a Bucking- 
ham-palotában is érvényesült. Bizonyára megdöbbenéssel 
látta, hogy egy királyi udvarnál viszonylag normális 
vinberek módjára viselkednek. Az Atholl herceg és föld- 
bérlői közötti nyájas kapcsolaton elcsodálkozva kijelen- 
tette, hogy ilyen politika mellett , nem szükséges a szél- 
sőséges eszmék miatt aggódni". Hazatérvén utánozni pró- 
bálta a brit stílust, ez azonban a sült szalonnás tojás iránti 
élethossziglani vonzalmától eltekintve hamar abbamaradt. 

Taisó császár 1926-ban elhunyt. Fiának trónra lépését 
óriási médiaeseménnyé szervezték. A hírlapok és rádióadá- 
sok éjjel-nappal rizstermesztési szertartásokról, zászlólen- 
gető parádékról, lampionos felvonulásokról, díjkiosztó 
ünnepségekről és a legkülönfélébb, olykor a közelmúltban 
kiötölt sintó rituálékról számoltak be. Sok könyvet írtak és 
előadást tartottak a japánság meg a kokutai lényegéről, 
rengeteg figyelmeztetés hangzott el a másként gondolko- 
dás veszélyeiről. Tanult emberek nem csupán japán, hanem 
, tudományos" alapelvként mutatták be az ősök tiszteletét, 
a monarchia és a nép, valamint a rítusok és a kormányzás 
egységét. Az először 1925-ben kihirdetett békemegőrzési 
törvény módosításával kiterjesztették a gondolatrendőrség 
hatáskörét, így az kettőzött erővel irtotta a radikálisokat az 
egyetemeken, újságoknál, kiadókban, vagy ahol csak elő- 
fordulhattak. A fegyveres erők a kokutai védelmében létre- 
hozták saját gondolatrendőrségüket. 

Mindez 1928. november 14-én ért tetőfokára, azaz in- 
kább másnap reggel, amikor Hirohito császár hivatalosan 
újjászületett mint élő isten, miután az éjszakát az iszei 
legeslegszentebb szentélyben töltötte, és bizalmasan érte- 

kezett ősanyjával, Amateraszu-ómikami napistennővel. 
Két héttel később az újdonsült császár Tokióban katonai 
egyenruhába öltözve szenvtelenül figyelte, amint több mint 
harmincötezer katona masírozik el előtte. Ezt a császári 
flotta szemléje követte két repülőgép-anyahajó, 208 hajó 
és 39 tengeralattjáró részvételével. Azok a milliók, akik 
aznap Japánban, Tajvanon, Koreában — vagy bárhol, ahol a 
felkelő napos zászló lobogott — bekapcsolták a rádiót, 
menetelő csizmák, tüzérségi üdvlövések és alacsonyan 
szálló haditengerészeti repülőgépek hangját hallhatták. Ez 
nyitotta meg a korszakot, amely a Sóva, azaz , ragyogó 
béke" nevet kapta. 


4. Ó, Mandzsúriánk! 


Mikor is kezdődött a japán háború? 1931-ben a , man- 
dzsúriai incidenssel", 1937-ben a , kínai incidenssel? vagy 
1941-ben Pearl Harborral? Ebben a kérdésben nincs kon- 
szenzus Japánban. A történészek még abban sem tudnak 
egyetérteni, hogyan nevezzék a háborút, mert ez attól függ, 
mit tekintenek a kezdetének. Jobboldali nacionalisták még 
mindig a háborús idők daitóa szenszó terminusát alkal- 
mazzák, vagyis nagy-kelet-ázsiai háborúra hivatkoznak, 
amely az Egyesült Államok elleni támadással kezdődött. 
A név arra utal, hogy Japán az ázsiaiaknak a nyugati 
gyarmatosítás alóli fölszabadításáért háborúzott. Ami 1941 
előtt Kínában történt, azt kisebb ügyként kezelik, azaz 
, incidens" csupán. Mások csak csendes-óceáni háborút 
— taiheijó szenszó — emlegetnek, mintha az Egyesült Álla- 
mok ellenin kívül nem is lett volna háború. Az ország 
háborús múltját bíráló baloldaliak a Mandzsúria 1931-es 
annektálásától számított gyarmati hódításnak tekintik a 
japán háborút, és tizenöt éves háborúról beszélnek. 

Aztán ott van Hajasi Fuszao, aki intellektuális pályáját 
a Taisó-korszakban kommunistaként kezdte, de — mint s0- 
kan mások — a jobboldali nacionalizmusnál kötött ki. 
Revizionista könyve, a jóval a japán vereség után íródott 
Daitóa szenszó kóteiron (A nagy-kelet-ázsiai háború támo- 
gatásául) azt a tételt fogalmazta meg, hogy Japán százéves 

háborút vívott, amely 1846-ban az első, James Biddle által 
sikertelenül vezetett amerikai misszióval kezdődött. Attól a 
naptól fogva, hogy Biddle kapitány kapcsolatokat próbált 
nyitni Japánnal, és egy japán matróz fellökte, Japán hadban 
állt a Nyugattal. 

Hajasi az 1930-as évek propagandáját visszhangozta, 
amely mindig a nyugati hatalmak áldozataként festette le a 
galád erőszakoskodásuk miatt végül Ázsia népei melletti 
kiállásra kényszerült Japánt. A Kína elleni háború egyik 
értelmi szerzője 1945 után azt mondta kihallgatóinak, hogy 
valójában Perry sorhajókapitány és fekete hajói tehetnek 
mindenről, mert Perry rángatta ki Japánt békés elszigetelt- 
ségéből a nagyhatalmi vetélkedés könyörtelen nemzetközi 
rendszerébe. Ezzel a tétellel még ma is találkozhatunk a 
reakciósabb japán folyóiratokban. Mivel ezek a sajtóter- 
mékek ma nagyobb figyelmet kapnak, mint a liberálisabb 
kiadványok, nem árt tudni az ilyen nézetekről. De bárhogy 
kívánjuk is nevezni a háborút, nem fér hozzá kétség, hogy 
1931 a japán katonai agresszió új kezdetét jelezte az ázsiai 
földrészen. 

A mandzsúriai incidensre 1931. szeptember 18-án ke- 
rült sor. Bár egy kínai hadúr félfüggetlen vazallusként kor- 
mányozta Mandzsúriát, a japánok már erős pozíciót sze- 
reztek ott. A japán kvantungi hadsereg tartotta ellenőrzése 
alatt a dél-mandzsúriai vasútvonal menti területet, amely 
magában foglalta a jelentősebb városok zömét, például 
Harbint és Mukdent. Két kikötőváros, Talien és Port Arthur 
eleve japán közigazgatás alatt állt. A hadsereg azonban 
mozgolódott, többet akart. A gazdasági világválság súlyo- 
san érintette Japánt, és erőteljes antikapitalista hangulat 
alakult ki egyes fiatal tiszti és civil körökben. Tokióban 

jobboldali fanatikusok és tisztecskék agitáltak az üzletem- 
berek és polgári politikusok ellen, államcsínyt szervezget- 
tek. Kínában Csang Kaj-sek hadserege észak felé vonulva 
kísérelte meg nacionalista kormányzat alatt egyesíteni az 
országot. A kínaiak Kína részének tekintették Mandzsú- 
riát; a japánok korábbi ilyen értelmű szerződések ellenére 
nem. Szívesebben látták valamiféle törvényileg szabályo- 
zatlan senki földjének, ahol Japán majd rendet teremt. 
Mivel Mandzsúria a csaknem háromszáz évig létezett utol- 
só kínai császársághoz tartozott, a kínaiak jogszerűen 
támasztottak rá igényt. Az a tény, hogy Kína jókora részein 
megbomlott a törvényes rend, nem jogosította föl Japánt az 
elfoglalásukra. 

Mandzsúria az 1930-as években hemzsegett a kardcsör- 
tető japán tisztektől, jobboldali álmodozóktól és forradal- 
már kalandkeresőktől. Isivara Kandzsi alezredes mind- 
három volt egyszerre. Ez az éles eszű, pufók képű vaga- 
bund három évig tanult Németországban, ahol ráragadtak a 
globális faji háború divatos eszméi. A végjátékot fehérek 
és sárgák titáni küzdelmeként képzelte el, amelyben Japán 
és Amerika a fő ellenfelek. Akárcsak Kita Ikki, a szél- 
sőséges katonák szellemi atyamestere, ő is a nicsiren budd- 
hizmus híve volt, és az egész világ egyetlen japán birodal- 
mi tető alatti egyesítéséről álmodozott. Előbb azonban 
japán katonai hatalomátvételt tervezett Mandzsúriában, 
amelyet majd annak rendje és módja szerint , paradicsom- 
má" változtatnak. 

Egy korábbi mesterkedés már meghiúsult 1928-ban, 
amikor a kvantungi hadsereg emberei fölrobbantották a 
helyi hadúr, Csang Co-lin vonatát. A merényletért kínai ka- 
tonákat okoltak abban a reményben, hogy ezzel ürügyet 

szolgáltatnak a japán hadseregnek a hatalom átvételére. 
Nem egészen így sült el a dolog. Hirohito császár ezen a 
rendbontó viselkedésen annyira megbotránkozott, hogy 
lemondásra kényszerítette miniszterelnökét, és ezzel az 
ügyet lényegében eltussolták. Most, 1931-ben tehát körül- 
tekintőbben kellett szervezni. Szeptember 18-án japán 
katonák bombát robbantottak a Mukden közelében húzódó 
vasútvonalnál. A dél-mandzsúriai vasút műtárgyaiban nem 
esett számottevő kár, a szerelvények továbbra is menetrend 
szerint közlekedtek, de az ügy hivatkozási alapot biztosí- 
tott a , szabotázsért" hibáztatott kínai alakulatok megtá- 
madására Mukdenben. Csang Hszüe-liang, aki apját kö- 
vette hadúrként, azzal próbálta csitítani a kedélyeket, hogy 
megparancsolta embereinek, ne tanúsítsanak ellenállást. 
A japánok erre kijelentették, hogy minden kínai katona 
bandita, minden bandita kínai katona, mivel pedig Man- 
dzsúria nyugalmáról és biztonságáról a kvantungi had- 
seregnek kellett gondoskodnia, mégiscsak megtámadták 
őket. Hat hónap alatt Mandzsúria nagy része japán kézre 
került. A kínaiak panaszt tettek a Népszövetségnél. A ja- 
pánok erre odahaza fölpiszkálták a propagandát, hogy 
Japán a világ többi országának áldozata. 

A mandzsúriai incidens idején a tokiói kormányt még 
mindig pártpolitikus, Vakacuki Reidzsiró vezette, aki 
megbékélési politikára hajlott Kínával. Most pánikba 
esett. A kvantungi hadsereg háborúba taszította Japánt, ő 
pedig semmit sem tehetett, mert a hadügyek kívül estek a 
hatáskörén. A hadseregügyi és a haditengerészeti miniszter 
közvetlenül a császárnak mint a fegyveres erők főparancs- 
nokának tartozott felelősséggel, nem egy közönséges civil 
miniszterelnöknek. Sidehara Kidzsúró külügyminiszter, 

aki a nemzetek közötti együttműködés híveként igyekezett 
jó kapcsolatokat fenntartani Kínával és a Nyugattal, abba a 
kínos helyzetbe került, hogy mentegetnie kellett azt a kész 
helyzetet, amelyet a kormány ellenőrzésén kívül álló ka- 
tonák idéztek elő. A császárnak ideges udvaroncok és 
vezérkari főnökök azt tanácsolták, ne hangolja maga ellen 
fegyveres erőit, mert még föllázadnak, és otthon is meg- 
zavarják a rendet. A semmiféle felelősséget sem viselő 
ellenzéki párt, a Szcijúkai kritizálta a kormányt, amiért 
nem elég harcias. Eközben a japán csapatok betörtek 
Mandzsúriából Koreába. A miniszterelnök lemondott. 
Utóda, Inukai Cujosi sem volt sikeresebb a hadsereg 
kínai megfegyelmezésében. Hasztalanul próbálta akadá- 
lyozni Mandzsúria , független" államként való elismerését. 
A japánellenes érzelmektől felingerelt japán tengerész- 
gyalogosok kínai katonákra támadtak Sanghajban. Miután 
a vártnál erősebb ellenállásba ütköztek, katonákat vezé- 
nyeltek a tengerészgyalogosok megsegítésére. A japán 
sajtó a sanghaji japán hőstettekről szóló tudósításokkal 
tüzelte föl a közvéleményt. Öngyilkos bevetésekben elesett 
katonákat az , eleven puskagolyók" jelzővel dicsőítettek. 
Inukai elődjéhez hasonlóan tehetetlenül szemlélte az 
eseményeket. A császárhoz folyamodott közbenjárásért, de 
semmi sem történt. Miután még egy kísérletet tett a japán 
csapaterősítések leállítására, nehogy elharapóddzék az erő- 
szak Sanghajban, fanatikus tengerészgyalogosok a saját 
házában lelőtték. Ettől fogva , nemzeti egységkormány" 
irányította Japánt. Az 1932 és 1945 között kabinetet alakí- 
tott tizennégy japán miniszterelnökből csak négy volt civil. 
Kezdettől ez volt a cél, nemcsak az olyan cselszövőké, 
mint Isivara Kandzsi, hanem a legmagasabb rangú had- 

ügyérek némelyikéé is, akik Tokióban fedezték az üzelmeit, 
A mandzsúriai és sanghaji , incidens" után a hadseregügyi 
meg a haditengerészeti miniszter bárói címet kapott. 

Inukai 1932-es meggyilkolása, amely véget vetett a 
pártkabinetek rendszerének, bizonyos értelemben az 1933- 
as németországi náci hatalomátvételhez hasonlítható, csak 
Japánban se náci párt, se führer nem létezett. A császár 
abszolút tekintélyt élvezett, de nem volt se fasiszta párt- 
vezér, se katonai diktátor. Ma sem tudjuk pontosan megál- 
lapítani, milyen mértékig működött bábként, illetve a 
háborús idők tevőleges szereplőjeként, de mindaddig, amíg 
isteni útmutatásával a színen maradt, mások sem válhattak 
diktátorrá. Japán sok problémája nem annyira az erejéből, 
mint inkább gyöngeségéből, a rendszer csúcsain tapasztal- 
ható megosztottságból fakadt. Ezt a távolról sem egységes 
nemzetet az udvarban, a hadseregben, a hivatalnoki karban 
és a parlamentben létrejött frakciók uralták, amelyek majd- 
nem olyan szenvedéllyel hadakoztak egymás ellen, mint 
amilyet a külső ellenségekkel szemben mutattak. 

Az 1933-as Németországtól eltérően Japán számára az 
1932-es év nem jelentette a folytonosság teljes megsza- 
kítását, hiszen az alkotmányt nem törölték el. A Meidzsi- 
restaurációval kialakított császári rendszer érintetlen ma- 
radt. Továbbra is ugyanazok kormányoztak, akik 1932-ig. 
A politikai pártok 1940-ig léteztek, de leginkább csak 
bólogathattak, esetleg néha belekontárkodhattak a dolgok- 
ba. Mivel pártpolitikusok továbbra is kaptak kormányzati 
posztokat, és a parlamenti képviselők is üléseztek, meg- 
roppanthattak egy kabinetet, ha elutasították az együtt- 
működést. Amennyire még kellett a bólogatásuk, megtar- 
tották befolyásuk morzsáit. A hatalmi egyensúly viszont 

pyökeresen megváltozott. 1932-ig a hatalom az udvar, a 
hiirokrácia, a fegyveres erők és a diéta között oszlott meg. 
A parlament mindig a leggyöngébb láncszem volt, de az 
1920-as években a pártalapú kormányok révén némileg 
megerősödött. Ez most véget ért, a japán politikát udvaron- 
vok, hadsereg- és flottaparancsnokok meg hivatalnokok 
csoportjai uralták, amelyeknek döntéseit nemegyszer 
fnnatikus alárendeltjeik kényszerítették ki. 


A parlamentáris kormányzat gúzsbakötését többek között a 
propaganda ereje tette viszonylag könnyűvé. A Kínában 
zajló katonai agresszió ebben a korai szakaszában rend- 
kívül népszerű volt Japánban. Akárcsak Európában a fasiz- 
mus és a nemzetiszocializmus előretörését, Japán birodal- 
mi tébolyát is a tömegszórakoztatás meg a bulvársajtó 
táplálta. Japánban éppúgy a tömegpolitika kora volt ez, 
mint Európában. Az 1930-as évek gazdasági visszaesése 
pusztítóan hatott az erősödő középosztályra, ennélfogva a 
burzsoá politikára. Minden együtt állt ahhoz, hogy lejáras- 
sa a Taisó-éra viszonylagos liberalizmusát. A Sóva kezdete 
a kései Meidzsi legharciasabb éveire emlékeztetett. Hiro- 
hito császárt nagyatyjához, Meidzsi császárhoz hasonlítot- 
ták. Volt tanítóját, Nogi tábornokot és más Meidzsi-hősö- 
ket követendő példaként magasztaltak. A színpadon fer- 
geteges sikert aratott az Emlékezz Nogi tábornokra! Ismét 
képregényekben, fiúmagazinokban és dalokban ünnepelték 
az orosz-japán háború bátor kürtösét, aki átlőtt tüdővel is 
tovább tántorgott előre, és fújta a magáét. A dzsesszkor- 
szak népszerű muzsikáját harci indulók váltották föl, olyan 
késő Meidzsi-jellegű címekkel, mint ,,A császári hadsereg 

előremenetel" vagy , Katonai kémek dala" vagy , Ó, Man- 
dzsúriánk!". 

A nagy gazdasági válság korának minden szorongása, 
nacionalizmusa és romantikus ábrándozása a mandzsúriai 
vállalkozásba sűrűsödött. A népnek azt hangoztatták, hogy 
Mandzsúria Japán nélkülözhetetlen utánpótlási vonala. 
Mandzsúria nélkül, állították a szakértők, a visszaeséstől 
amúgy is meggyöngített japán gazdaság összeomlana. 
Mandzsúria életteret kínál a japán népnek, szén- és vasérc- 
bányái pedig létfontosságú ásványkincseket biztosítanak. 
Nehézipari üzemeket létesítenek majd, és új bankokat nyit- 
nak. Utak, repülőterek, hidak, gyárak épülnek. Nagyvá- 
rosok emelkednek ki a semmiből, modernebbek, hatéko- 
nyabbak, káprázatosabb, mint amilyet Japán valaha látott. 
Mandzsúria Koreával, Tajvannal és más japán birtokokkal 
együtt óriási jenövezetet fog alkotni, de nem a nép kizsák- 
mányolására, ahogy az a kapitalista nyugaton történt, ha- 
nem azért, hogy a császár minden alattvalójának jólétet 
hozzon. A gazdaságot szigorú állami irányítás alá rendelik. 
Hivatalnokok, gazdasági vezetők és tábornokok egymással 
összhangban munkálkodnak majd azon, hogy Mandzsúriát 
egy nagy birodalom motorjává tegyék. 

Mindez inkább vágyálom volt, mint valóság. A man- 
dzsúriai vállalkozást szinte minden tekintetben képzelgések 
lengték körül. Mindenekelőtt nem rejtett magában akkora 
gazdasági hasznot, mint a szakemberek remélték. A katonai 
stratégák más gazdasági szempontokat helyeztek előtérbe, 
mint az üzletemberek, ezért állandó feszültség volt a had- 
sereg és a zaibacu-k között. Hatalmas költséggel valóban 
épültek a gyárak, utak, erőművek és káprázatos városok. 
Japán hivatalnokok fejlesztették készségeiket az iparosítás 

minyításában. És egyes cégek nagyon meggazdagodtak. 
De az első idők kereskedelmi fellendülése után a jenövezet 
mkább megcsapolta, semmint fölemelte a japán gazdasá- 
pot. Mandzsúria nem tudta fölvenni a japán árukivitelt. 
A Mandzsúriában gyártott termékek pedig gyöngébb mi- 
nőségük miatt nem válthatták ki a nyugati behozatalt. A ja- 
pán állam kifogyott a pénzből, amellyel támogatta volna a 
mandzsúriai iparfejlesztést. Így a birodalmi erőforrások 
nagyszabású gazdasági látomása délibábnak bizonyult. 

És ez még a legcsekélyebb érzékcsalódás volt. Man- 
dzsúria, azaz új nevén Mancsukuo hivatalosan független 
állam volt, amelynek császára, Henry Pu-ji, a Csing-di- 
nasztia boldogtalan utolsó sarja diszkrét, hozzáértő és jóin- 
dulatú japán tisztviselőktől kapta a , tanácsokat". A kitalá- 
cióhoz tartozott az is, hogy Mancsukuo lakóinak zöme 
nem kínai, hanem mandzsu. Valójában alig maradtak man- 
dzsuk, és rendszerint őket sem lehetett megkülönböztetni a 
kínai többségtől. A japánok azt állították, maga Kína nem 
, életképes állam", ennélfogva a japánok teljes joggal vé- 
delmezik érdekeiket azzal, hogy szilárdan kézben tartják 
az északi területeket. De bármekkora szertartásos tisztelet- 
tel viseltettek a japánok Kína utolsó császára iránt, 
Mancsukuo még csak nem is bábállam volt, hanem egész 
egyszerűen gyarmat. Igaz, hogy a mancsukuói tisztségeket 
kínaiak töltötték be, de kinevezésükről és intézkedéseikről 
a kvantungi hadsereg döntött. 

A kínai kormány továbbra is kifogásolta a kialakult 
helyzetet, és a Népszövetség kiválóságokból álló nemzet- 
közi bizottságot küldött a helyszínre, hogy megvizsgálja, 
mennyire megalapozott a japán oldal érvelése. Japán még 
mindig élvezett némi rokonszenvet, különösen brit részről. 

Útirajzírók és egyéb látogatók meghökkentek a japánok 
mancsukuói hatékonyságán, és a takaros, tiszta, rendezett 
japán településeket a kínai városokban uralkodó káosszal é4 
mocsokkal állították szembe. Belátták, hogy a japán katonák 
talán kissé gorombák és arrogánsak, na de a vasútvonalak 
szállodái ragyogóak, és végre egy hely Mussolini Olaszors 
szágán kívül, ahol mindig pontosan járnak a vonatok! 

A Lord Lytton vezette népszövetségi bizottság Tokió 
legnagyobb fájdalmára arra a következtetésre jutott, hogy 
a japán állítások nem felelnek meg a valóságnak. Ez az 
önsajnáló propaganda újabb hullámát indította el: a Nyugat 
Japán vesztére tör, egy követ fúj a kínaiakkal. A sajtó 
fölelevenítette a nem is mindig alaptalan régi sérelmeket: 
az Oroszországnak kedvező 1905-ös békeszerződést, a 
nyugati hatalmak 1921-es visszautasítását, amely miatt Ja- 
pán nem építhetett több hadihajót, Amerika hátrányosan 
megkülönböztető bevándorlási politikáját és a többit. Me- 
gint nagy feneket kerítettek annak, mennyi japán vér hul- 
lott , Mandzsúriáért" az Oroszország elleni háborúban. 
Végül a japánok szó szerint kivonultak a Népszövetségből, 
és fődelegátusuk, Macuoka Jószuke megdöbbentő beszé- 
det mondott, amelyben Jézus Krisztushoz hasonlította a 
világ közvéleménye által keresztre feszített Japánt. 

De még a legmilitaristább időkben is tévedés monoli- 
tikusnak látni ezt az országot. A régi politikai nézetelté- 
rések és szembenállások nem tűntek el nyomtalanul. Ha 
jobboldali terroristák erőltették is az eseményeket, még élt 
a baloldal, különösen az egyetemeken, ahol a marxisták 
változatlanul erősen hallatták a hangjukat. A szocialista 
párt egészen 1940-ig fennmaradt. És szinte egyetlen japán 
másként gondolkodó sem hagyta el az országot, hogy 

Nyugatra menjen. Részben azért nem, mert a japánok zö- 
me —- nyelvtudás és kapcsolatok híján — el sem tudta 
képzelni, hogy Japánon kívül éljen. De azért sem távoztak, 
mert otthon sok minden segítette elő beilleszkedésüket az 
1 rendbe. A japán hatóságok nem alkalmaztak náci mód- 
"zereket a potenciális másként gondolkodók ellenőrzésére. 
Nem létesítettek koncentrációs táborokat a baloldaliaknak. 
Az irányvonalhoz igazodás olyan fájdalommentesnek tűn- 
hetett, hogy sok értelmiségi egyáltalán nem érezte úgy, 
hogy elárulta az eszményeit. 

Mancsukuo is kiutat jelentett. Játékterévé vált sok bal- 
oldali idealistának, aki kutatói vagy tanácsadói állást talált 
a vasúttársaságnál, és azt képzelte, hozzájárul az ázsiai 
tömegek megreformálásához és modernizálásához. A min- 
tagyarmatok többek között azzal a nagy előnnyel kecseg- 
tettek, hogy a közvélemény ellenállása nélkül kísérletez- 
hetnek rajtuk. Ez a mérnökök, építészek szemében igen 
vonzóvá tette Mancsukuót, és Tajvant is. De azok a , hala- 
dó" társadalomtudósok is kaptak teret, akik talán őszintén 
hittek a hivatalos propagandának, miszerint Mandzsukuót 
a faji harmónia modelljévé változtatják. Mancsukuóban 
politikai pártra leginkább a Kjóvakai vagy Egyetértés Tár- 
saság emlékeztetett, amely az ,öt fajtát" — japánokat, 
mandzsukat, koreaiakat, kínaiakat és oroszokat — mozgósí- 
totta arra, hogy összhangban éljenek egymással, és enge- 
delmeskedjenek a japán parancsoknak. Bárhogy vélekedett 
is erről az elrendezésről a másik négy fajta, a japánok 
szabadabban és okvetlenül kényelmesebben érezhették 
magukat Talienben vagy Mukdenben, mint Oszakában 
vagy Tokióban. 

Japán regényírók és esszéisták sereglettek Mancsu- 
kuóba, hogy figyelemre méltó modernizálódásáról, sebe- 
sen robogó vonatairól, az ápolt talieni parkokról és Harbin 
kozmopolita éjszakai életéről írjanak. A legjobb filmesek 
némelyike dolgozott a mandzsu stúdiókban, ahol a legkor- 
szerűbb eszközök álltak a rendelkezésükre, hogy az ázsiai 
testvéreiket segítő derék japán pionírokról készítsenek 
mozidarabokat. E művészek és írók között sok igazi marx- 
ista akadt, akik antikapitalista, azaz eleve nyugatellenes 
érzelmeket tápláltak. A pánázsiai eszme jól illett idealiz- 
musukhoz. Csupán át kellett váltaniuk a szocializmusról 
egyfajta nemzetiszocializmusra. 

A konokul másként gondolkodók még egy lehetőséget 
választhattak Japánban, amelyhez néha több-kevesebb 
erőszak kellett ugyan, de rendszerint a kollégák vagy hoz- 
zátartozók nyomása, vagy egyszerűen a szemben állás 
miatti magány elérte a szükséges hatást. Ugy nevezték: 
tenkó, vagyis , áttérés". Legalább egy kommunista író, Ko- 
bajasi Takidzsi nem vonta vissza politikai nézeteit, ő 1933- 
ban börtönben halt meg, valószínűleg kínzások következ- 
tében. Az efféle brutalitás azonban ritkaságszámba ment, 
noha egyedi esetnek semmiképpen sem nevezhető. Az 1930- 
as évek elején politikai okokból bebörtönzött baloldaliak 
szinte valamennyien kínzás nélkül szakítottak a kommu- 
nizmussal, és , áttértek" — azaz megígérték, hogy többé 
nem terjesztik a marxizmust. Ezt követően legtöbbjüket 
kiengedték, s bár rendőrspiclik leskelődhettek utánuk, és 
szomszédaik megbélyegezhették őket mint , vörösöket", 
további zaklatásban nem volt részük. 

A korai Sóva-időszak japán szellemi életéről talán Mi- 
nobe Tacukicsi professzor esete festi a legelszomorítóbb 

képet. Minobe távol állt a veszélyes baloldaliságtól, a 
Taisó-demokrácia konzervatív védelmezői közé tartozott. 
A Tokiói Császári Egyetem alkotmányjogászaként dolgoz- 
ta ki a császárról mint az állam egyik szervéről szóló 
teóriáját. Úgy vélte, a parlamentet az alkotmány nem köte- 
lezi arra, hogy egyszerűen császári parancsokat kövessen. 
A császárt nem szabad olyan pozícióba helyezni, hogy 
olyan döntéseket kelljen hoznia, amelyekért államfőként 
nem vonható felelősségre. Csak alkotmányosan garantált 
politikai hatalmú, erős diéta biztosíthatja, hogy katonák ne 
rendezhessenek ámokfutást a császár nevében. 

Minobe jövőbe mutató nézeteit az 1920-as években 
nyilvánosan, a sajtóban és a diétában vitatták, és — leg- 
alábbis elméletben — még udvari körökben is sok mindent 
elfogadtak belőlük. Szélsőséges nacionalisták ellenséges 
cikkeket írtak, és fenyegetődztek, de ez nem rendíthette 
meg a jogi szaktekintély pozícióját. Minobe annyira a 
Taisó-államrend részévé vált, hogy miután egyetemi tanár- 
ként nyugalomba vonult, széket kapott a parlament fel- 
sőházában. 

1935-ben azonban más szelek fújdogáltak. Miután szél- 
sőjobboldaliak elítélték, a főrendi házban felségsértésért és 
a kokutai bomlasztásáért megtámadták, egyetlen kollégája 
sem kelt a védelmére. Minobe elveszítette pozícióját, 
könyveit betiltották. Az ellene indított támadások részben 
személyesek voltak, visszavágások régi szakmai pofono- 
kért, de politikaiak is. A fegyveres erők és jobboldali 
nyomásgyakorló csoportok szélsőségesei elsősorban nem 
Minobét vették célba, hanem a régi intézményrendszert, 
természetesen a politikai pártokat, sőt magát a császári 
udvart is. , A kokutai megtisztítása" révén a tutyimutyi 

ment 


udvaroncokkal, perlekedő politikusokkal meg azokkal az 
ijedős hivatalnokokkal akartak elbánni, akik óvatosságra 
intették az uralkodót. Olyan császári katonaállamot képzel- 
tek el, amelyben nincs helye alkotmányos értelmezéseknek, 

Csakhogy a fegyveres erők is megosztottak voltak, mint 
minden japán intézmény. A Minobe-ügy idején két frakció 
hadakozott egymással, a Kódóha, vagyis Császári Út, és 
a Tószeiha, vagyis Ellenőrzés. Az utóbbi tagjai — köztük a 
mandzsúriai cselszövő Isivara Kandzsi és Tódzsó Hideki 
tábornok — a Nyugattal vívott totális háború jegyében kép- 
zelték el a jövőt. A japán tőkések és bürokraták elleni 
erőszakos lázadások szervezése nem illett a stílusukhoz. 
A Császári Út képviselői forradalmat, Sóva-restaurációt 
kívántak, amely megszabadítja a nemzetet a korrupt kapi- 
talistáktól és a kokutai más ellenségeitől, és új alkotmány 
alatt katonai diktatúrát hoz létre. Japán ingatag császári 
rendszerének védelmezői mindig baloldali lázadozóktól 
féltek, pedig az igazi veszély jobbról fenyegetett. 

1935-ben, a Minobe-ügy közepette erőszakosra fordult 
a kormánypozíciókért folytatott katonai civakodás. Az Ellen- 
őrzés frakció egy magas rangú katonahivatalnoka császári 
utas bajkeverő tiszteket akart elmozdítani a posztjukról. 
Ezért egy fiatal tiszt szamurájkarddal fölkoncolta az 
irodájában. Az ifjú tiszt őszinteségét japán szokás szerint 
széles körben csodálták, a bulvársajtó nem győzte dicsérni. 
Az indulatok lehűtése végett a leglelkesebben ujjongók 
némelyikét elküldték Mancsukuóba, és az Ellenőrzés frak- 
ció helyreállította tekintélyét. Az időjáráson kívül azonban 
semmi sem akart lehűlni. 

1936. február 26-án harminc éve nem látott mennyiségű 
hó esett. A császári utas fiatal tisztek — szedett-vedett tár- 

saság, köztük egy híres tokiói komikus fia — ezen a napon 
kora reggel döntöttek úgy, hogy lecsapnak. Sokan közülük 
az északkeleti falvakból származtak, amelyekre a gazdasá- 
gi válság a legkegyetlenebb szenvedéseket zúdította. A nyo- 
morgó parasztcsaládok arra kényszerültek, hogy a nagy- 
városi bordélyok utánpótlása végett a vidéket járó kerítők- 
nek adják el leányaikat. A hadsereg minden brutalitása 
ellenére az egyedüli menekvést jelentette a parasztfiúknak. 
Az okosabbak a Kita Ikki-féléktől föltüzelve, a nemzet 
tisztaságának és vallásos tiszteletének megszállottjaként 
valamiféle imperialista fundamentalizmus felé sodródtak. 

Több mint ezren próbálták meg hatalmukba keríteni 
Tokió központját. A pénzügyminisztert a hálószobájában 
gyilkolták le, csakúgy, mint a főpecsétőrt és a katonai okta- 
tási főfelügyelőt, az Ellenőrzés frakció emberét. Okada 
miniszterelnök életét csak az mentette meg, hogy a lázadók 
tévedésből a sógorát ölték meg helyette. A tokióiaknak a 
lázadók őszinte érzéseit szívhez szólóan fejtegető röpira- 
tokat osztogattak. 

Egyeseket talán tényleg lenyűgöztek, de a császárt nem. 
Az uralkodó jól látta, hogy a puccskísérlet a köréje szer- 
vezett politikai rend elleni közvetlen támadás. Az még 
hagyján, hogy Mandzsúriában szabad kezet adtak az ifjú- 
törököknek, de ennek a hazai függelemsértésnek véget kel- 
lett vetni. A rend helyreállítására a haditengerészetet vetet- 
ték be. Így is csak hajszálon múlt, hogy a lázadóknak nem 
sikerült megrohamozniuk a palotát, hogy egyenesen a 
császár tudomására hozzák őszinte érzéseiket és félresö- 
pörjék , gonosz tanácsadóit". Február 29-én az egész befe- 
jeződött, a lázadást leverték, a fegyelmet visszaállították, 

és az Ellenőrzés frakció immár szigorú ellenőrzés alatt tar- 
totta a kormányt. 

Japánt megóvták egy véres forradalomtól, de az Ellen- 
őrzés frakció további csapást is mért a kormányzatban még 
megmaradt civil befolyásra. A katonák követelték, hogy az 
új kabinet kinevezéseit a hadseregügyi és a haditenge- 
részeti miniszterrel hagyassák jóvá. Mivel ezt a két tárcát 
csak tényleges állományú tiszt kaphatta, a fegyveres erők 
dönthettek a mindenkori kormány sorsáról. Hirota Kóki, 
egy viszonylag mérsékelt diplomata lett az új miniszterel- 
nök, de a hadsereg utasításait kellett követnie, tehát föl- 
emelte a hadi költségvetést, és antikommunista szövetségi 
megállapodást írt alá a náci Németországgal. A katonai 
ügyekről ebben az esztendőben leginkább Abe Szada 
különös esete terelhette el a figyelmet, azé a kisstílű gésáé, 
aki a nemi gerjedelem hevében megfojtotta szeretőjét, és 
kézitáskájában a férfi nemi szervével kóborolt a városban, 
amikor elfogták. 

Kínában ismét nem nyughattak a katonák. Se Hirota, se 
két rövid életű utóda nem bírt velük. A trón körüli konzer- 
vatívok, akik még idegenkedtek a Kína elleni totális há- 
ború gondolatától, egy közülük valótól várták, hogy 
valamiféle stabilitást biztosítson. Konoe Fumimaro herceg 
Hirohitóval együtt nőtt fel, és rendszeresen golfozott vele. 
Ez a művelt, meglehetősen rátarti arisztokrata sokat uta- 
zott, jó összeköttetéseket szerzett a hadseregben, és jobb- 
oldali értelmiségiekkel barátkozott, de nem volt született 
háborúpárti. Viszont szívből utálta a kommunistákat, és 
korának legszélsőségesebb faji előítéleteivel fertőződött. 
Akárcsak Isivara Kandzsi, a mandzsúriai cselszövő, ő is 
a Kelet és Nyugat közötti faji konfliktus jegyében látta a 

világot. Bármiféle liberalizmustól undorodott. Egységes, 
totális japán államot képzelt el, amelyben minden belső 
konfliktust fölszámolnak. A kelet-ázsiai politika egyik tar- 
tós sajátossága a gyilkos frakcióharcok és az abszolút 
egységről szóló fellengzős retorika kettőse. Minden autori- 
tarianizmus ördögi köre ez: a kettő mindig együtt jár. 

Konoe hercegnek katonai kapcsolatai ellenére sem sike- 
rült elődeinél jobban féken tartania a Kínában állomásozó 
csapatokat. A Kína elleni háború tulajdonképpen végig 
hadüzenet nélkül folyt. A , kínai incidenssel" kezdődött 
1937. július 7-én, miután egy japán közlegény a Pekinghez 
közeli Marco Polo híd árnyékában könnyített magán, majd 
elcsavargott egy úgynevezett fegyvermentes övezetben. A ka- 
tona nem sokáig volt távol, de azt hitték, eltűnt, ezért a 
parancsnoka mindenáron át akarta fésülni a környéket. 
A kínaiak közös őrjáratot javasoltak. A japán parancsnok 
ezt sértésnek vette. Föllángolt az erőszak, és gyorsan átter- 
jedt Észak-Kína más részeire. 

Úgy tűnik, Konoe tétovázott. Szerette volna móresre 
tanítani a kínaiakat, , elgondolkodtatni őket", ahogy Kelet- 
Ázsiában mondják, de totális háború a jelek szerint nem 
állt szándékában. Ezt írta naplójába: , Úgy döntöttem, sem- 
leges álláspontom feladásával megfékezem a hadsereget, 
és magam mellé állítom a közvéleményt." Mivel a politikai 
pártok már semmit sem tudtak tenni a haderő magatartásának 
befolyásolására, Konoénak az a különösen rossz ötlete tá- 
madt, hogy a közvélemény mozgósítása érdekében a 
meglévő pártokat egy kvázifasisztával, az úgynevezett Biro- 
dalmi Kormányzást Segítő Társulással helyettesíti. 1940-ben 
meg is valósította, s ezzel megadta a kegyelemdöfést a Taisó- 

demokrácia utolsó szánalmas maradványainak. A fegyveres 
erők ellenőrzéséhez ettől semmivel sem jutott közelebb. 

De e szerencsétlen esemény előtt, 1937 nyarán a japán 
csapatok Sanghajnál borzalmas ütközetet vívtak Csang 
Kaj-sek katonáival. A várost bombázták, a külső negye- 
dekben tomboló harcoknak 250 000 kínai, köztük sok civil 
esett áldozatul. A nagy mészárlás helyszíne közelében 
elhelyezett emléktáblán olvasható, hogy ,a vér a folyók 
vizébe keveredett, és megváltoztatta az óceán színét". No- 
vemberben újabb japán csapatok szálltak partra a Hang- 
csoui-öbölben. Egy Sanghaj fölött lebegő légballon kínai 
felirata szerint egymillióan. Megkezdődött a véres mene- 
telés Csang Kaj-sek fővárosába, Nankingba. 


Az 1937. decemberi nankingi vérengzés kétségkívül a 
japán háború legszörnyűbb kegyetlenkedései közé tarto- 
Zott. De ha a náci holokauszthoz hasonlítjuk, mint egyesek 
teszik, az nem sokat segít e háborús bűncselekmény sajá- 
tos természetének megértésében. Inkább erőszakorgia volt, 
mint megtervezett népirtó hadjárat. Középkori hódítókként 
viselkedő, lerészegedett japán katonák szekérderéknyi 
rablott holmival mászkáltak az utcákon. A legkülönbözőbb 
korú nők ezreit sorozatosan megerőszakolták, majd legyil- 
kolták vagy megcsonkították. Egész lakónegyedeket éget- 
tek porig. Barmok módjára megkötött férfiakat és fiúkat 
géppuskáztak árkokba vagy a Jangce folyóba, amelynek 
partjait elborították a fölpuffadt holttestek. A polgári la- 
kosságot sok esetben mulatságból öldösték, szuronygya- 
korlathoz vagy egyéb vérfagyasztó játékokhoz használták 
föl. És ez hat héten át folyt. Szégyenkező japán diplomaták 
külföldi szemtanúk beszámolóit küldték Tokióba abban a 

reményben, hogy tesznek valamit a vérengzés leállítására. 
Semmit sem tettek. A japán követség tőszomszédságában 
egy leányiskola működött. A diplomaták hallhatták a meg- 
erőszakolt és megkínzott diáklányok sikoltozását. 

Sosem fogjuk megtudni, pontosan hány kínai halt meg 
a vérengzésben. A — sokszor politikai állásponttól függő — 
becslések ezrektől vagy tízezrektől több mint 300 000-ig 
terjednek. A háborús bűnöket vizsgáló tokiói nemzetközi 
bíróság 250 000-ben jelölte meg a halottak számát. De nem 
a pontos szám a fő kérdés. Ami megmagyarázásra vár, az 
ennek a védtelen lakosság elleni támadásnak az égbekiál- 
tóan vadállati jellege. Ha nem a kínaiak utolsó szálig való 
kiirtása volt a cél, akkor mi okozta ezt az őrjöngő erősza- 
kot, gyilkolást és fosztogatást? Mitől omlott össze teljesen 
a fegyelem egy hadseregben, amelyet korábbi háborúkban 
rendezett viselkedéséről ismertek? Sokféle választ kínáltak 
már: a japán kultúra vadhajtásait, a szamuráj erkölcskó- 
dexet (,a harcos útját") és más effélét; tudatosan előre 
kitervelt elrettentő műveletet, amelyet tokiói utasításra haj- 
tottak végre, hogy ezzel megadásra kényszerítsék Csang 
Kaj-sek kormányát; a brutálisan vezényelt, harctól elcsigá- 
zott katonák indulatainak tömeges levezetését. 

Nem látszik valószínűnek, hogy a mészárlásra a tokiói 
kormány adott volna parancsot. A császár és tanácsadói 
ekkor még törődtek a nemzetközi közvéleménnyel. Japán 
számára élet-halál kérdés volt a folyamatos nyersanyag- 
utánpótlás és iparcikk-behozatal Nagy-Britanniából, illet- 
ve az Egyesült Államokból. A washingtoni politikai körök 
semlegesek akartak maradni, de a nagyközönség a kína- 
iakkal rokonszenvezett. Japán ezért nem üzent hadat Kíná- 
nak; egy , incidens" miatti rendteremtés kevésbé fenyege- 

tett azzal, hogy másutt zokon veszik. Emellett hadüzenet 
esetén Amerika az úgynevezett semlegességi jogszabályai 
miatt kénytelen lett volna mindkét féllel megszakítani a 
kereskedelmet, leállítani azoknak a stratégiai jellegű áruk- 
nak a szállítását, amelyeket se Japán, se Kína nem nél- 
külözhetett. Japán érdekeit semmi esetre sem szolgálta 
volna, ha véres kilengésekről szóló híradásokkal botrán- 
koztatja meg az amerikai publikumot. A japán tábornokok 
azt is hamar fölismerték, hogy a tömeges nemi erőszak 
fokozta a kínaiak ellenállását. A jelenség leküzdésére a 
japán hadügyminisztérium döntése alapján koreai, kínai, 
délkelet-ázsiai nőket, sőt itt-ott európaiakat is toboroztak, 
de rendszerint inkább erővel elhurcoltak, akik azután tábori 
bordélyokban, vagyis , vigaszállomásokon" szolgáltak. 

Egy másik japán irányelvnek viszont nagyon is meg- 
felelt a tömeges gyilkolás, tudniillik annak, hogy nem 
ejtettek foglyokat. A japán katonák a partraszállás pilla- 
natától azt hallhatták tisztjeiktől, hogy , takarítsák el" a 
foglyul ejtett katonákat, miközben előrenyomulnak 
Nankingig. Mivel jórészt gerilla-hadviselés zajlott, a japá- 
nok általában nem tettek különbséget katonák és civilek 
között. Saját fölötteseik eleve kegyetlenül bántak velük, és 
tovább durvította őket az, hogy idegen földön véres har- 
cokat folytattak. Minden kínait ellenségnek tekintettek, a 
nőket és gyermekeket is. Egyszerűbb volt végezni velük, 
mint etetni őket. 

Nanking párját ritkítóan kíméletlen ostromában sok ja- 
pán vesztette életét, amíg Csang Kaj-sek elhatározta, hogy 
föladja fővárosát, és fejvesztve átkelt a folyón hadserege 
nagy részével, amelyet több ezer — zömmel kiváltságos 
helyzetű — polgári személy kísért. A Nankingban maradt 

mintegy félmillió ember között sok vidéki menekült és 
civilbe öltözött katona volt. Amikor a győzelemtől szó sze- 
rint megrészegült japán csapatok parancsot kaptak, hogy 
csináljanak rendet, nemigen tudták kitalálni, miként külön- 
böztessék meg a város lakóit a volt katonáktól. A kérges 
kéz rendszerint elégséges indoknak bizonyult a kivég- 
zéshez. 

Ez azonban önmagában nem ad magyarázatot a Nan- 
kingban történtek bestialitására. Amit a japánok a kína- 
jakkal műveltek, az inkább ahhoz hasonlít, ahogyan hinduk 
és muszlimok bántak egymással 1947-ben, vagy a szerbek 
a bosnyákokkal az 1990-es években, vagy éppen a nácik a 
zsidókkal. Nem érték be a gyilkolással, előbb megalázták, 
minden emberi méltóságuktól megfosztották az áldoza- 
tokat. Ez megkönnyíti az ölést, mert kivetkőzteti őket 
emberi mivoltukból. Ugyanakkor a japánok egy beléjük 
sulykolt gyalázatos eszme jegyében is cselekedtek. Eveken 
át hallhatták, hogy a kínaiak alacsonyabbrendűek, a japán 
isteni fajta. A kínaiak iránti megvetés a Meidzsi-korszakba, 
azokig a kínai-japán háború idején készült nyomatokig 
nyúlik vissza, amelyeken a japánok magasak, fehérek és 
életerősek, a kínaiak pedig sunyin meglapuló, sárga kreté- 
nek. A soviniszta japán sajtó által szajkózott kormánypro- 
paganda azt nevelte a katonákba, hogy szent háborút vív- 
nak. Nem számít, milyen kegyetlenséget követnek el a 
császár nevében, a nemes ügy szentesíti. A tokiói Szugamo 
börtön egyik amerikai lelkésze sokat beszélgetett a háború 
után ott fogva tartott japán háborús bűnösökkel, és azt 
szűrte le, hogy azok , úgy hitték, a császár ellensége biz- 
tosan rossz, tehát minél brutálisabban bánnak a foglyaik- 
kal, annál hűségesebbek a császárhoz". 

Nanking alighanem kiemelhető mint legborzalmasabb 
atrocitás, de számos másik követte Kínában, Mancsu- 
kuóban, a Fülöp-szigeteken, Szingapúrban, Malájföldön, 
Thaiföldön, Indonéziában és Burmában. Mintha a milita- 
rista szörnyeteg, amelyet a Meidzsi-kor végén a kései Edo- 
kor idegenellenességéből és a németektől kölcsönzött 
fajelméletekből gyúrtak össze, végre iszonytató életre kelt 
volna. Emberi döntések és jóval Hirohito uralkodása előtt 
rosszul megválasztott utak sorozata vezetett hozzá. 
Ugyanakkor reménytelenül hibás parancshierarchiáról is 
árulkodott, amelyben csatatéri banditák felülbírálták 
katonai elöljáróikat, tokiói hadnagyok megfélemlítettek 
tábornokokat, és vezérkari főnökök terrorizálták a civil 
hivatalnokokat meg a császári udvart. 

Tokióban nem sok jel utalt arra, hogy irtózatos dolog 
történt. A császár megdicsérte tábornokait a jól végzett 
munkáért. Egyetlen ember mutatott valamiféle megbánást 
Nanking miatt: Macui Ivane tábornok, a közép-kínai 
területi hadsereg parancsnoka a nacionalisták fővárosának 
bevétele idején. Nanking után lemondott beosztásáról, 
kopaszra borotválta a fejét, és buddhista kolostorba vonult. 
A háború utáni tárgyalásán , nemzeti szégyennek" nevezte 
a vérontást, mégis fölakasztották, miközben sok alacsony 
rangú tiszt, aki a helyszínen ténylegesen vezényelt, bün- 
tetlen maradt. 


Miközben a császári csapatokat még a kínai hadműveletek 
kötötték le, a Szovjetunió és Mancsukuo közötti határvil- 
longások már újabb konfliktus kirobbanásával fenyegettek. 
A kvantungi hadsereg sok tisztje, például Cudzsi Masza- 
nobu, egy mániákus katona, aki a háború befejezéséig min- 

denféle gaztetteket követett el, alig várta, hogy megtámad- 
hassa a szovjet hadsereget. Cudzsi az Északi Csapás frak- 
ciót támogatta, miként a Császári Út számos tagja. Kelet- 
Szibéria elfoglalásával akarták visszaszorítani a Szovjet- 
uniót. Araki Szadao, aki eléggé képtelen módon Konoe 
művelődésügyi minisztere volt, egyszer azt mondta, ha a 
szovjetek nem hagynak föl Japán bosszantásával, kényte- 
len lesz , úgy kitakarítani Szibériát, ahogy a legyeket 
hajtják ki a szobából". 

Az Északi Csapás frakció nagyrészt a hadseregre tá- 
maszkodott, és sok fiatal tisztet vonzott. Azok viszont, akik 
szerették volna elkerülni a háborút a Szovjetunióval, és 
inkább dél felé tekintettek, ahol Délkelet-Ázsia természeti 
kincseinek ellenőrzése lehetővé tehette, hogy a haditen- 
gerészet felerősödjék egy esetleges csendes-óceáni hábo- 
rúra, zömmel tengernagyok, tábornokok és az Ellenőrzés 
frakció magas rangú tisztjei voltak. A császár nem óhajtott 
háborúzni a szovjetekkel, és egészében véve inkább a 
haditengerészettel rokonszenvezett. Egyáltalán nem ala- 
kult ki azonban konszenzus a következő lépést illetően: 
állapodjanak meg Csang Kaj-sekkel, és vonuljanak vissza 
Kína belső területeiről; simítsák el a vitákat a Nyugattal; 
készüljenek totális háborúra a Nyugattal; hozzanak össze 
egy kínai bábrezsimet Nankingban; fűzzék még szorosabb- 
ra a kapcsolatokat a náci Németországgal; erősítsék meg a 
hadsereget, illetve a haditengerészetet; mérjenek csapást 
északon; mérjenek csapást délen? De mint már oly sok- 
szor, a tokiói kutyát a katonai farok csóválta, ismét Man- 
dzsúriában. 

1938 nyarán Korea, Mancsukuo és a Szovjetunió ingo- 
ványos és ködös határvidékén kitörtek a harcok. Szovjet 

katonák megerősített vonalat építettek ki a Tumen folyó 
mancsukuói oldalán, és a japánok úgy döntöttek, megpró- 
bálkoznak velük. A szovjetek rendelkeztek bombázókkal 
és harckocsikkal. A japánok nem, viszont komoly remé- 
nyeket helyeztek magasabbrendű , szellemükbe". Kétheti 
csatározás után mindkét oldalon sok volt a halott, a japá- 
noknál több, mint az oroszoknál, de különösebb térnyerés 
vagy -vesztés nem történt. A császár utasította törzskarát a 
háború leállítására. Cudzsi tábornok ettől függetlenül pa- 
rancsot adott embereinek, hogy folytassák a harcot. A szel- 
lemük majd átsegíti őket a nehézségeken. Nem egészen 
egy év múlva Nomonhannál, Külső-Mongólia határán a 
Molotov-koktélokkal, kardokkal, tábori ágyúkkal és né- 
hány könnyű páncélossal fölfegyverzett japánok megtá- 
madták Zsukov tábornok szovjet harckocsizó dandárjait. 
A szúnyogoktól hemzsegő, pokoli terepen egy hónapig 
folyt a harc, és vérfürdővel végződött. Japán hullák borí- 
tották a síkságot, a Góbi-sivatag saskeselyűi lakmároztak 
belőlük. Több mint húszezer japánnal végzett az éhség, a 
szomjúság, valamint a szovjet bombázás. Cudzsi táborno- 
kot szépen előléptették. Az északi csapás tervét azonban 
elvetették. Ettől kezdve minden hadművelet délre irányult. 


5. Háború a Nyugat ellen 


Boldogító pillanatot élt át a császár és sok alattvalója 1941. 
december 7-én, amikor japán torpedók és zuhanóbom- 
bázók Pearl Harborban elsüllyesztették az USA flottájának 
nagy részét. Hirohito császár ebből az alkalomból felöl- 
tötte haditengerészeti egyenruháját, és udvaroncok följe- 
gyezték, hogy őfelsége , ragyogó hangulatban" volt. Hajasi 
Fuszao, A nagy-kelet-ázsiai háború támogatásául szerzője 
épp Mancsukuóban utazgatott, amikor meghallotta az újsá- 
got. Azt írta, úgy hatott rá, , mintha nehéz teher gördült 
volna le a vállamról". Takamura Kótaró, a költő, szobrász 
és párizsias bohém örömkönnyeket hullatott. Itó Szei iro- 
dalomkritikus úgy érezte, , mintha egyik pillanatról a má- 
sikra új emberré váltam volna..." Pearl Harbor után Szin- 
gapúr, Holland Kelet-India, a Fülöp-szigetek következ- 
tek... Az ázsiai fölszabadítás szent háborúja (szeiszen) 
nem is kezdődhetett volna jobban. 

Egy japán szemtanú, Okuna Takao neves irodalomkri- 
tikus az alábbiakban foglalta össze az élményt: 

, Amint megkezdődött a Nagy-Britannia és az Egyesült 
Államok elleni háború, azonnal megváltozott az egyszerű 
emberek hangulata, de még olyan értelmiségieké is, akik 
elítélték mint megszállást... Mindenki aggódott, mi jön 
ezután. . . Ugyanakkor örömmámorban úsztunk, hogy vég- 
re sikerült visszavágnunk a nagyhatalmaknak, Nagy- 

Britanniának és Amerikának, ezeknek a pökhendi fehér 
fickóknak. Ahogy egymás után érkeztek a győzelmi hírek, 
az aggodalmak elhalványultak, a félelem büszkeségbe és 
örömbe fordult... Ezzel az egyetlen csapással eltűnt az 
elmaradott ország színes bőrű népének a fejlett világ fehér 
lakóival szembeni összes kisebbrendűségi érzése... Mi, ja- 
pánok történelmünk során még soha nem voltunk ennyire 
büszkék a fajtánkra, mint akkor." 

Ez alighanem a leghívebb beszámoló, amelyet kaphatunk. 

A Pearl Harborra támadó zuhanóbombázók egyetlen 
nap alatt eltörölték a sok szégyent, a hosszú éveket, amikor 
mindegyre azt hallhatták, hogy ők a fennhéjázó Nyugat 
áldozatai, a vélt vagy valós kioktatást és lefitymálást, mi- 
közben megalázottan próbálták behozni tetemes hátrá- 
nyukat, nem is beszélve arról, hogy a , civilizáció és felvi- 
lágosodás" Nyugat által vezetett tanodájának legszorgo- 
sabb nebulóit kellett játszaniuk. A világ most végre olyan 
komolyan vehette a japánokat, ahogy ők saját magukat. 

Az 1937-es első győzelmek után egyre több japánt zavart 
a Kínában folyó , szent háború". Korabeli japán háborús 
filmek meglepő nyíltsággal mutatták be a közkatonák meg- 
próbáltatásait — bár áldozataikét csak elvétve. A háborús 
propaganda ritkán összpontosult Japán ellenségeinek elve- 
temültségére. A filmek az önfeláldozás szellemét ünne- 
pelték, azt, hogy mindenki megteszi a magáét a nemzetért, 
a kínai sárban leragadt szegény katonák éppúgy, mint a nép 
odahaza. A végeérhetetleneknek tetsző kínai csatározások 
nem hoztak örömet, nem teljesítették be az áhított ered- 
ményt, a kínaiak kapitulációját. Úgy tűnt, a kormánynak 
fogalma sincs, mit tegyen, egyébként pedig a testvéri 
szeretetre és kulturális rokonságra alapozott új ázsiai rend 

minden propagandája hamisan csengett, amíg japánok har- 
coltak más ázsiaiakkal, bármennyire alacsonyabbrendű- 
eknek ítélték is amazokat az isteni császárság fiaihoz 
képest. 

A Nyugat elleni háborúig Tokió meglehetősen elnyuga- 
tiasodott hely maradt. Lakói baseballt játszottak, bár a 
kifejezésekkel helyettesítették. A mozik hollywoodi filme- 
ket vetítettek. Az emberek nyugati komoly- és könnyűzenét 
hallgattak, nyugati könyveket olvastak. A német és olasz 
muzsikát és irodalmat sosem tiltották be. 1941 és 1945 
között csak az , angolszászokkal" társított Nyugatot irtot- 
ták ki a japán életből — vagyis mindazt, amit a japán 
liberálisok a Meidzsi-restauráció óta csodáltak és utánozni 
igyekeztek. A japán háború sok egyéb mellett a liberaliz- 
mus ellen is folyt. 

Az ekkorra nagyrészt már elnémított politikai pártokat 
föloszlatták, és a Birodalmi Kormányzást Segítő Társu- 
lással helyettesítették, amelyet azért hívtak életre, hogy 
, egy ütemre dobogjon százmillió szív" — a vezérkari főnö- 
köktől egészen a közösségbe szervezett lakónegyedek 
legalantasabb (de nem kevésbé pöffeszkedő) háztömbbi- 
zalmijaiig. Továbbra is tartottak parlamenti választásokat, 
de a jelölteket majdnem egytől egyig a Birodalmi 
Kormányzást Segítő Társulás állította a megbízható, ke- 
ményvonalas nacionalisták közül. Túlhajtott császárimáda- 
tot kényszerítettek az általános iskoláktól kezdve minden 
intézményre. A császár puszta említésére mindenki kötele- 
zően fölpattant, és haptákba vágta magát. A japán szel- 
lemet majdhogynem vallásos kultusszá fokozták. Azt ma- 
gyarázták az embereknek, hogy az önmegtagadás, kitartás 

és önfeláldozás egyedülállóan japán erény — ezért hangsú- 
lyozta sok háborús film a nehézségeket -, a szellemi fölény 
és a puszta akaraterő minden fizikai akadályt legyőz. 

A fajtisztaság legalább annyira hozzátartozott a háborús 
propagandához, mint Németországban, bár nem egészen 
ugyanazokkal a népirtó következményekkel. Mivel a japán 
propaganda hivatalosan a liberalizmus — úgymint individu- 
alizmus, pluralizmus, materializmus, kapitalizmus és de- 
mokrácia — ellen irányult, Japán és Németország a Nyugat 
egyazon eszméjével harcolt. Míg azonban a nácik a zsi- 
dókban látták mindezen galádság megtestesítőit, a japá- 
nokat arra tanították, hogy tapossák el a , angol-amerikai 
fenevadakat", akiket a karikatúrákon züllött, cilinderes 
pénzeszsákokként ábrázolt Churchill és Roosevelt képvi- 
selt. Magát az angol nyelvet is szennyezés forrásának 
tekintették. Egy háborús karikatúrán a japán diák szemét- 
kosárba dobja angolkönyvét (,, Te kutya!"), miközben édes- 
anyja sintó pap módjára tisztító sót hint szét. 

Majdnem százesztendei nyugatiasítás után a japánok 
most csak azért is megmutatták, mennyire ázsiaiak. Nem 
csupán a császári fegyveres erők vívtak szent háborút, 
hogy kiebrudalják a fehér embert Ázsiából, de a nyugati, 
liberális gondolkodás minden maradványát is ki kellett 
gyomlálni az ázsiai elmékből. Ez az újsütetű ázsiaiasítás 
éppolyan erőltetett és álságos volt, mint a valcerező és 
whistező nagyurak nyugatias modoroskodása a Meidzsi- 
kor elején. Értelmiségiek és katonai propagandisták úgy 
használták a , modernitás legyőzése" és a , Nyugat legyő- 
zése" kifejezést, mintha a kettő ugyanazt jelentené, és 
Japán egész modernizálási vállalkozását fenekestül föl kel- 
lene forgatni. Érthető, miért bírt erős érzelmi vonzerővel a 

Japánban mint valamennyi ázsiai nép filozófiai és politikai 
tanítómesterében testet öltött ázsiai büszkeség önfelma- 
gasztaló eszméje. Az új japán rend azonban — bár részben 
a tizennyolcadik és tizenkilencedik századi idegenel- 
lenesség szélsőséges változataként jelentkezett — éppolyan 
sokat köszönhetett a nyugati eszméknek, mint Taisó-kori 
értelmiségiek marxizmusának. Jócskán kölcsönzött az 
európai fasizmustól, és távol-keletiesebb gondolkodásbeli 
beidegződésekbe oltotta azt. 

A náci Németország és Japán mégsem ugyanaz. A nem- 
zetiszocializmus forradalmi elmélet volt, amelyet egy 
populista párt valósított meg. A japán katonai, udvari, gaz- 
dasági és hivatali elit egyfajta fasizmus felhasználásával 
kényszerített rendet egy olyan vállalkozásra, amely állan- 
dóan azzal fenyegetett, hogy kicsúszik a kezéből. A fegy- 
veres erők Tódzsó tábornok által képviselt és a császár 
támogatását élvező Ellenőrzés frakciója megpróbálta hát- 
térben tartani a radikálisabb Császári Ut frakciót, hogy 
elkerülje a forradalmat. Hitler és helytartói már hatalomra 
jutásuk előtt grandiózus terveket szőttek a világról. A japán 
elit azonkívül, hogy egy emberként viszolygott a liberaliz- 
mus minden válfajától, mintha az újabb és újabb kész 
helyzetek igazolására próbálta volna összetákolni politikai 
dogmáit. És legalábbis néhány tagja már a Pearl Harbor 
elleni támadás előtt tudta, hogy a küldetés, amelybe Japán 
belefogott, a nemzeti öngyilkossággal egyenlő. 


Akkor hát miért csinálták? Mi ütött Jamamoto Iszoroku 
tengernagyba, miért támogatta a Pearl Harbor elleni tá- 
madást ő, aki korábban arra figyelmeztette Konoe minisz- 
terelnököt, hogy Japán legfeljebb egy évig dacolhat ered- 

ményesen az Egyesült Államokkal? A legvalószínűbb ma- 
gyarázat ismét nem valami führeri diktátum, mint Német- 
ország esetében a Szovjetunió lerohanásakor, hanem a 
japán kormányzat legfelsőbb szintjeinek gyöngesége, sőt 
bénultsága. Ha néhányan háborúzni óhajtottak a Nyugattal, 
senki sem tudta föltartóztatni őket, kivéve talán magát a 
császárt. 

A végső leszámolás előjátéka 1940 januárjában kezdő- 
dött, miután az Egyesült Államok , nemzetvédelmi érdek- 
ből" leállította a repülőgép-üzemanyag és fémhulladék 
Japánnak történő eladását. A japánok tudták, ez lehetetlen- 
né teszi, hogy huzamos ideig fenntartsák katonai jelen- 
létüket Kínában. Az amerikaiak is tisztában voltak ezzel, 
ebből eredt új álláspontjuk. További megszorítások követ- 
keztek mindennemű vas- és acélhulladékra. Japán egyér- 
telmű választás elé került: visszavonul Kínából, vagy be- 
nyomul Délkelet-Ázsiába az ottani nyersanyagokért. Mivel 
Kína katonai ellenőrzését létfontosságúnak ítélték Japán 
nemzeti fennmaradása szempontjából, az első lehetőség 
szóba sem jöhetett. A németek megszállták Franciaorszá- 
got. Japán ezután további hidakat égetett föl Amerika 
irányában azzal, hogy csatlakozott a tengelyhatalmakhoz. 
1941 júliusában japán csapatok szállták meg Indokína déli 
részét. Az amerikaiak, valamint a britek és a hollandok 
ekkor úgy döntöttek, megtiltják az olajexportot. Japán új- 
ságok a tőlük megszokott önsajnáló hangnemben közölték, 
hogy az amerikaiak, a britek, a kínaiak meg a hollandok, 
vagyis az ABCD hatalmak (American, British, Chinese, 
Dutch) Japán nélkülözhetetlen utánpótlási vonalát szoron- 
gatják. 

Japán még mindig kivonulhatott volna Kínából, de 
Tódzsó tábornok, a hadügyminiszter kijelentette, semmikép- 
pen , nincs alku a csapatok Kínában állomásoztatásáról..." 
Mivel a fegyveres erők olaj nélkül nem működhettek, ez azt 
jelentette, hogy az olajban gazdag Holland Kelet-Indiát kell 
megcélozni. Maradt természetesen még egy választási lehe- 
tőség, amelyet a hadiflotta vezérkari főnöke, Nagano Oszami 
tengernagy öt nappal az amerikai olajembargó előtt vetett föl: 
mivel fogytán az idő, és a haditengerészet naponta négyszáz 
tonna olajat használ föl, Japán haladéktalanul támadja meg az 
Egyesült Államokat, mert ez kínálja a legjobb , esélyt a 
győzelem kivívására". Ha a japánok megszállják a Fülöp- 
szigeteket, a hadiflotta bizonyosan képes lesz ellenőrzése alá 
vonni a Csendes-óceánt. 

Nagano admirális azonban még mindig kissé előrébb 
járt kollégáinál. Se a császár, se Tódzsó, se Konoe nem 
akart összetűzni az Egyesült Államokkal, de végképp nem 
azonnal. Úgy döntöttek, hosszas diplomáciai tárgyalgatás 
közben fölkészülnek egy esetleges háborúra. Különféle 
javaslatokat tettek Washingtonnak. Japán kivonul Indo- 
kínából, mihelyt a , kínai incidens"? Tokió megelégedésére 
rendeződik, és a gazdasági szankciókat föloldják. Vagy 
Japán fontolóra veszi a békekötést Kínával, amennyiben 
japán csapatok maradhatnak Kínában a térség biztonságá- 
nak szavatolására. Vagy Japán ígéretet tesz, hogy nem ra- 
gadja el Délkelet-Ázsia más részeit, ha a továbbiakban 
ellátják olajjal. E javaslatok egyike sem talált kedvező 
fogadtatásra. Mihez kezdhettek most? A japán vezetők úgy 
határoztak, októberig várnak. Ha az amerikaiak addig nem 
térnek jobb belátásra, a háború elkerülhetetlenné válik. 

Eljött az október. Konoe magánrezidenciájára hívta a 
hadseregügyi és a haditengerészeti minisztert, a külügy- 
minisztert, valamint Szuzuki Teiicsit, a tervhivatal elnökét. 
Szuzuki tábornok az öt évvel későbbi tokiói perben így 
számolt be erről a sorsdöntő értekezletről: 

, E tanácskozás eredményeként eléggé nyilvánvalóvá 
vált, hol van a kutya elásva. A haditengerészet voltaképpen 
úgy gondolta, lehetetlen hadba szállni Amerika ellen, de 
ezt nem kívánta nyíltan kimondani. A hadseregnek nem 
okvetlenül hiányzott a háború, viszont hevesen ellenezte a 
kínai csapatkivonást. A külügyminiszter arra a határozott 
álláspontra helyezkedett, hogy az amerikaiakkal folytatott 
tárgyalásokon semmi kilátás sincs a sikerre, ha nem egye- 
zünk bele, hogy kivonjuk fegyveres erőinket Kínából. A mi- 
niszterelnök ennélfogva csakis úgy előzhette meg a há- 
borút, ha vagy hivatalos színvallásra készteti a haditenge- 
részetet, vagy pedig megérteti a hadsereggel a flotta 
kimondatlan szándékait, és elfogadtatja a fegyveres erők 
kivonását. Láttam, hogy a kormányfő szorult helyzetbe 
került, mert nem érezte képesnek magát, hogy akár a had- 
sereget, akár a haditengerészetet meggyőzze." 

Más szóval senkinek sem akaródzott vállalnia a fele- 
lősséget egy következetes politikáért. A miniszterelnök 
nem parancsolt a fegyveres erőknek. A hadseregügyi és a 
haditengerészeti miniszter pedig nyugodtan sodródott az 
eseményekkel. A polgári kormány ezért végső soron hatal- 
mának szétforgácsolódásával fizetett. Marujama Maszao 
politológus a rendszerszerű felelőtlenség logikus folyo- 


" Idézi Masao Maruyama (Ivan Morris szerk.): Thought and Behaviour 
in Modern Japanese Politics (Oxford, Oxford University Press, 1969). 

mányaként magyarázza a japán katasztrófát. Úgy véli, a 
császár olyan volt, mint valami hordozható szentség, és 
akik a vállukon cipelték, azoknak fogalmuk sem volt, 
merre tartanak, egyszerűen a sors mindenkori fordulataira 
reagáltak, mintha a politika olyan lenne, akár az időjárás: 
egy felhőszakadás itt, egy kis napsütés amott, aztán várat- 
lanul egy borzalmas földrengés. A kamikaze, azaz ,isteni 
szél" kifejezés éppen ilyen jelenségre utal, arra a tizenhar- 
madik századi esetre, amikor a mongol megszállók hajóha- 
da tájfun miatt sziklákra futva pusztult el. Valahányszor 
kétségbeejtő helyzetbe kerültek — Perry sorhajókapitány 
1853-as megjelenésekor vagy az 1944-es amerikai győ- 
zelmek közepette —, a japán vezetők isteni szélért fohász- 
kodtak, hogy mentse meg a nemzetet. Miként senkit sem 
vonhattak felelősségre a földrengésekért, amelyek félel- 
metes gyakorisággal romboltak le japán városokat, ugyan- 
úgy senki sem érezte magát felelősnek a Nyugat elleni 
háborúért sem, legfeljebb talán a császár, de hát ő csupán 
szentségként működött. 

Nem tudhatjuk, mennyire helytálló Szuzuki tábornok 
elbeszélése a Konoe-villában lezajlott értekezletről. Elvég- 
re egyes katonák már alig várták, hogy harcolhassanak. 
Marujama professzor elemzése kissé túlzottan sematikus- 
nak is tűnik, de az nem vitás, hogy rendszerszerű prob- 
lémával állunk szemben. A politikai számonkérés lehető- 
ségének hiánya nagyon megkönnyítette, hogy emberfölöt- 
ti, vagy legalábbis japán hatáskörön kívüli tényezőket 
okoljanak százmilliók sorsáért, olyan elvont fogalmakat, 
mint , a kikerülhetetlen történelmi erők", vagy az ABCD- 
szorongatás, vagy akár egyetlen amerikai lépés, például a 
híres jegyzék, amelyet Cordell Hull külügyminiszter adott 

át 1941. november 26-án a washingtoni japán nagykövet- 
nek. Ekkorra Koncét már az a Tódzsó tábornok váltotta föl 
a miniszterelnöki székben, aki egyúttal a hadügyi és a 
belügyi tárcát is birtokolta. 

A Hull-jegyzékben , kölcsönös elvi nyilatkozat terve- 
zete" szerepelt. Az Egyesült Államok követelte, hogy a 
japánok vonuljanak ki Indokínából és Kínából, de nem 
jelölte meg, mikor és Kína mely részeiről. Se Mancsukuót, 
se Koreát nem említette. Japán eleve hadba lépett volna, ha 
az Egyesült Államok november 15-éig nem oldja föl a gaz- 
dasági szankciókat — cserébe homályos japán csapatki- 
vonási ígéretekért , megfelelő idő elteltével", amint Kíná- 
ban , helyreáll a béke". A Hull-jegyzék csupán ürügyet 
szolgáltatott. A Pearl Harbor elleni támadás terve már 
elkészült. Haditengerészeti bombázók gyakorolták a légi- 
támadást újra meg újra a Kagosimai-öbölben. A legtöbb 
kétellyel küzdő személyiség, Jamamoto tengernagy dol- 
gozta ki a legapróbb részletekig. Abban a reményben állt 
kötélnek, hogy egy megsemmisítő csapás szelídebbre han- 
golja majd az amerikai követeléseket a tárgyalóasztalnál. 
A japán szellemből adott bemutató bizonyára elég lesz 
ahhoz, hogy észre térítse a dekadens, anyagias amerika- 
iakat. Ha nem, akkor érvényes Tódzsó tábornok megjegy- 
zése: , Az ember olykor kénytelen behunyni a szemét, és 
ugrani." 


Bár a japánok sosem fogalmazták meg a faji irtó hadjárat 
elvét, ázsiai szent háborújuk során döbbenetes kegyetlen- 
ségeket követtek el. Megkínoztak, és gyakran agyondol- 
goztattak hadifoglyokat. Délkelet-ázsiai rabszolgamunká- 
saikkal még a nyugati hadifoglyoknál is mostohábban bán- 

tak. Százezrek pusztultak el éhségtől, szomjúságtól és az 
embertelen bánásmód miatt a vasútépítkezéseknél vagy 
kényszermunkára alapozott más beruházásoknál. Kínában 
és Mancsukuóban speciális egységek borzalmas orvosi kí- 
sérleteket végeztek kínaiakon és néhány európain. Koreai, 
kínai és délkelet-ázsiai nőket kényszerítettek tábori bordé- 
lyokba, sokan belehaltak, akik pedig megmaradtak, egész 
életükre kiható testi-lelki sérüléseket szenvedtek. Polgári 
személyeket mészároltak le Kínában, Szingapúrban, Ma- 
lájföldön, a Fülöp-szigeteken, Burmában és másutt. A ka- 
tonai rendőrség, a Kempeitai a huszadik század legbru- 
tálisabb szervezetei közé tartozott. 

A szent háború japán áldozatokat is követelt. A hátor- 
szágban élelmiszerhiány köszöntött be. A rizsfogyasztást 
már egy évvel a Pearl Harbor-i támadás előtt jegyrendszer- 
rel szabályozták. A Japánban eleve nagyarányú tüdőgümő- 
kóros halálozás az 1930-as évek végén évi 140 000 körül 
járt, 1943-ban meghaladta a 170 000 főt. Háztömbbizalmik 
és más buzgólkodók a , defetista" vagy ,,kokutai-ellenes" 
viselkedés legcsekélyebb jelét is jelentették a gondolat- 
rendőrségnek vagy a Kempeitainak. Azokat, akiknek 
rokonai vagy valaha ők maguk is az Egyesült Államokban 
éltek, önkényesen letartóztatták mint , kémeket". A , kül- 
földies magatartás" halvány gyanúja már kellemetlen talál- 
kozáshoz vezethetett a titkosrendőrséggel. A városi nőket 
, törzsökös" népviseletbe öltöztették. A gyermekeket arra 
tanították, hogyan kell katonához méltóan meghalni. A ja- 
pánok egyre inkább berzenkedtek a katonás keretek közé 
szorított, fojtogatóan rideg élet ellen, de azt mondták 
nekik, a háború előtti szabadság és kényelem visszasírása 

helyett a folyton magasztalt japán szellem segítségével 
vegyenek erőt magukon. 

A japán katonai kormányzat otthon és külföldön tapasz- 
talható brutalitását még fenyegetőbbé tette a béke és sze- 
retet propagandája. A Kokutai no hongi (A nemzeti rend 
alapjai) azt ígérte, Japán az egész világot egyetlen birodal- 
mi tető alá (hakkó icsiu) gyűjti. Miután Japán 1940-ben 
csatlakozott a tengelyhatalmakhoz, császári rendelet tudat- 
ta: , Az igazság előmozdítása a földön és a világ egyetlen 
háznéppé összefogása az a császári őseinktől örökül ha- 
gyott, szigorú parancs, amelyet éjjel-nappal szívünkön 
viselünk." Konoe miniszterelnök ugyanebben az évben 
kijelentette, hogy , Japán nemzeti politikájának alapvető 
célja a szilárd világbéke megteremtése a hakkó icsiu fenn- 
költ eszméjével összhangban..." Tódzsó tábornok 1942- 
ben azt nyilatkozta, az új ázsiai rend , az erkölcsi igazsá- 
gosság alapján", , Japán köré szervezetten" jön létre. 

1943-ban a Nagy-kelet-ázsiai Közös Felvirágzás Öve- 
zete minden részéből küldöttek érkeztek egy tokiói konfe- 
renciára. Vang Csing-vej a nankingi kínai kollaboráns kor- 
mány képviseletében, valamint a Fülöp-szigeteki José 
Laurel, a burmai Ba Maw és a bengáli nacionalista Subhas 
Chandra Bose. Ünnepélyes ígéret hangzott el a nemzeti 
függetlenség és a nemzeti hagyományok tiszteletben 
tartására. Az ázsiai delegátusok csoportképhez sorakoztak 
föl, amelyen középütt jóságos patriarchaként mosolygott 
Tódzsó tábornok. Hivatalos közleményt adtak ki: , A jelen 
nagy-kelet-ázsiai kiáltvány híven tükrözi valamennyi ázsi- 
ai nép közös eszményeit. A nagy-kelet-ázsiai terv teljes- 
séggel az igazságosságon alapul, és szemben áll Nagy- 
Britannia és Amerika kizsákmányoló, agresszív, kirekesztő 

önzésével. Nagyszerű leckeként szolgál, amelyet kinyil- 
vánítunk a világ minden népének." 

A japánok tudták, hogy tisztán katonai erővel nem épít- 
hetnek kelet-ázsiai birodalmat, ezért a nyugati gyarmati 
elnyomás alóli nemzeti felszabadítás ígéretét a japán egye- 
diség sajátosan egyetemes verziójával ötvözték. Úgyszól- 
ván exportálták az egyedülállóan japán szellemet, hogy 
megvilágosítsanak másokat. Mintha a japán propagandis- 
ták a visszájára akarták volna fordítani a kultúraátadás 
folyamatát. Miután Japán évszázadokon át magába szívta 
Kína és a Nyugat kultúráját, most másokat akart a japán 
kultúra átvételére kényszeríteni. Meidzsi-kori idealisták 
Japánról mint a nyugati modernizáció mesteréről beszél- 
tek. Most viszont szigorúan japán tanulnivalót akartak 
továbbadni. Az egész birodalomban sintó szentélyek épül- 
tek. Koreaiakat és tajvaniakat nevük japánosítására köte- 
leztek. Indonéz, burmai és filippínó kisiskolások évfolya- 
maival tankönyvből bifláztatták a szamurájszellemet. Per- 
sze hatástalanul. Az egyediség nem exportálható. A legtöbb 
ázsiai egyébként sem akart japánná válni. És még akik föl- 
szabadítókként és tanítókként tekintettek a japánokra, azok 
is megváltoztatták a véleményüket, amint a japán hadsereg 
nyers erővel tukmálta rájuk birodalmi áldásait. 


Ezalatt az amerikaiak egyre közelebb jutottak a japán 
anyaországhoz. A japán fegyveres erőkön belüli intéz- 
ményi rivalizálás és frakcióharc, valamint a parancshierar- 
chia hagyományos áttekinthetetlensége szétzilálta az or- 
szág háborús erőfeszítéseit. De még ha Japánt katona- 
zsenik vezetik, mint ahogy nem ez történt, ezt a háborút 
akkor sem nyerhették volna meg. Amerika egyszerűen 

gyorsabban, hatékonyabban több repülőgépet, hajót meg 
egyéb szükséges hadfelszerelést gyártott, mint Japán. A ja- 
pánokat már csapataik Kínában tartása is megerőltette. 
Délkelet-ázsiai és csendes-óceáni állásaikat nem bírták 
volna védeni. Japán mindenből kifogyott: kőolajból, va- 
dászgépből, élelmiszerből. Nem maradt mása, csak ember- 
anyaga, és miután megkezdődött az anyaország bombá- 
zása, ez az erőforrás is rohamosan fogyatkozott. 

1942-ben elesett Guadalcanal, 1943-ban Tarawa; a kö- 
vetkező évben Kwajalein, azután Leyte, Luzon, Guam, 
Saipan, végül pedig Iwo Jima (Iódzsima), ahonnét B—29-es 
bombázók könnyen elérték, és a továbbiakban sorra rom- 
bolták le a japán városokat. Egy japán tiszt verset írt 
guadalcanali élményeiről: 


Az elesésektől sár borít, 

Sebeinkből vér folyik, 

Bekötnünk nincs mivel, 

Legyek rajzanak rájuk, 

Hessegetni őket nincs erőnk, 

Fölbukunk, mozdulni sem bírunk, 

Hányszor gondoltam már az öngyilkosságra! 


Az öngyilkosság volt az az áldozat, amelyet minden, az 
ellenség fogságába esett katonától elvártak. Sőt a civilektől 
is.. 1944-re Japán vezetői már tudták, hogy szokványos 
eszközökkel a háború megnyerhetetlen, de a legmegátal- 
kodottabbak váltig állították, hogy még ha minden japán- 
nak meg kell is halnia, a kokutai örökké élni fog. Ily módon 
a szamurájok ősi kiváltságából nemzeti kötelesség lett. 
Amikor az amerikaiak partra szálltak Saipanon, a fanatiz- 

mus nőket és gyermekeket késztetett arra, hogy a tengerbe 
vessék magukat a szirtfalról. Okinaván közel 170 000 civil 
vesztette életét. Ezreket hajtottak amerikai gépfegyver- 
tűzbe, hogy fedezzék a japán csapatokat. Másokat arra 
kényszerítettek, hogy katonáknak engedjék át búvóhe- 
lyüket, e célból borotvával, késsel vagy szükség esetén 
puszta kézzel öljék meg családtagjaikat, majd saját ma- 
gukat. Százezrek lelték halálukat Tokió, Oszaka és Fu- 
kuoka emberkéz támasztotta tűzvészeiben, de az uralkodó 
elit még ekkor is a köznép elégtelen szellemét, nem meg- 
felelő császárhűségét hibáztatta a japán istenek alkonyáért. 

Iskolás gyerekekkel leveleket írattak japán frontka- 
tonáknak, amelyekben arra biztatták őket, hogy , haljanak 
hősi halált". 1945-ben a hadsereg öngyilkos taktikája már 
nemzeti vezérelvvé vált. Az , Isteni Szél? különleges tá- 
madóegységek" ötlete annak az Ónisi Takidzsiró tenger- 
nagynak az agyából pattant ki, aki Japán veresége után 
maga is öngyilkosságot követett el. Sokszor a legjobb 
egyetemekről kikerült fiatalembereket szorítottak rá, hogy 
önként jelentkezzenek a japán szellem eme végső tanú- 
sítására. Tengeralattjárókat és vadászgépeket építettek 
kifejezetten öngyilkos bevetésekre. Bár csupán minden 
harmadik öngyilkos pilóta talált el ténylegesen amerikai 
célpontot, ez a taktika nagy kárt tett az amerikai flottában, 
és sok emberéletet követelt. Azt azonban még Ónisi ten- 
gernagy sem gondolhatta komolyan, hogy általa megnyer- 
heti a háborút. Talán azt remélte, a módszerrel — egy idős 
államférfi szavaival élve — , előnyösebb hadi helyzetet" si- 
kerül teremteni, és az ellenség tárgyalásra kényszerül. A kí- 
vánt hatás vitathatatlanul gyilkos volt, ugyanakkor teátrális 
is: maga a japánság eszméje, amelynek magvait a kései 


126 IAN BURUMA - A MODERN JAPÁN 


Edo-korban vetették el, de csak az 1930-as évek végén 
fajult a nemzet kóros tudatállapotává, kifelé irányuló 
agresszióból merő önpusztítássá. 

Valójában egyetlenegy ember vethetett volna korábban 
véget ennek az egész nyomorúságnak, mégpedig maga a 
császár. Háborús kabinetjének bármiféle döntést egyhan- 
gúlag kellett meghoznia, máskülönben összeomlik a kor- 
mányzat. A háború befejezésének mindennél fontosabb 
kérdésében Hirohito miniszterei távolról sem vélekedtek 
egyhangúlag. 1945 májusában Truman megerősítette a 
szövetséges hatalmak álláspontját, miszerint Japánnak fel- 
tétel nélkül kell kapitulálnia, azután a katonai rezsimet a 
szövetségesek demokratikus kormánnyal váltják föl. A wa- 
shingtoni külügyminisztérium szakértői, köztük Joseph 
Grew volt tokiói nagykövet javaslataitól eltérően semmi- 
féle ígéretet sem tettek a császári trón megóvására. Mivel a 
trón számított a kokutai legfőbb szentségének, a császár 
semmivel sem inkább hajlott a feltétel nélküli megadásra, 
mint tábornokai. 

1945 júniusában bombatalálat érte a tokiói császári 
palotát. Talán ez segített az uralkodónak a figyelem-össz- 
pontosításban, talán az aggasztó jelentések, hogy alattvalói 
kezdik elveszíteni a türelmüket. A császárt meghökkentette 
a kibombázott lakosság tiszteletlensége — mi több, a már- 
már ellenségesen közömbös légkör —, amikor sietve áthaj- 
tatott Tokió központjának üszkös romjain. A főváros — mi- 
ként Japán szinte minden népes települése — törmelékhal- 
mazzá vált. Polgári lázadás jelei egyelőre nem mutatkoz- 
tak, de a veszélyét nem lehetett kizárni. Konoe herceg, a 
volt miniszterelnök komoran figyelmeztette, hogy egy 

kommunista forradalom még a szövetséges győzelemnél is 
nagyobb fenyegetés a kokutai-ra nézve. 

A császár tehát úgy határozott, saját istenadta uralkodói 
jogának veszélyeztetése nélküli békéért folyamodik. Puha- 
tolódzás kezdődött Sztálin irányában, kiderítendő, hogy a 
szovjetek képesek-e békét kieszközölni. A japán ajánlatok 
azonban bizonytalanul és késve érkeztek. A szovjeteknek 
nem fűződött érdekük a közvetítéshez. Miközben a kö- 
vetek föl-alá jártak Tokiótól Moszkváig, a japánok arra 
készültek, hogy mindhalálig harcoljanak. Ami a hadi- 
iparukból megmaradt, azzal feszített ütemben gyártották az 
emberi torpedókat, öngyilkos repülőgépeket, emberi ra- 
kétabombákat és speciális , ütközőhajókat" a megszállók- 
kal való végső összecsapásra. 

Truman a potsdami értekezleten júliusban említést tett 
Sztálinnak , szokatlan rombolóerejű, új fegyveréről". Sztá- 
lin már tudott róla kémei révén, úgyhogy bemutatta kro- 
kodilmosolyát, és minden jót kívánt az újdonsághoz az 
amerikaiaknak. A Truman, Churchill és Csang Kaj-sek ál- 
tal kiadott potsdami nyilatkozat feltétel nélküli megadást 
követelt. Továbbra sem szavatolta semmi a trón fenntartá- 
sát, de a szövetségesek azt ígérték, , a japán nép szabadon 
kinyilvánított akaratával összhangban" létesítenek kor- 
mányt. Néhány japán, így Tógó Sigenori is fölismerte, 
hogy ez a legtöbb, amit Japán remélhet. De ha kiáll a szö- 
vetségesek feltételeinek elfogadása mellett, akkor hasonló 
gondolkodású kollégáival együtt börtönbe kerülhet mint 
, defetista". A legfelsőbb katonai parancsnokság hajthatat- 
lanul ki akart tartani a végsőkig. Szuzuki Kantaró minisz- 
terelnök, nyugalmazott tengernagy azt tette, amit japán 
vezetők már oly sokszor: sodortatta magát az események- 

kel. A potsdami nyilatkozatot figyelmen kívül hagyták, 
folytatódtak a japán előkészületek a végső harcra, és 
augusztus 6-án Truman rászabadította különleges fegyve- 
rét Hirosima városára. Egyetlen szempillantás alatt száz- 
ezer, vagy talán annál is több férfi, nő, gyermek halt meg. 
Két nap múlva szovjet csapatok törtek be Mancsukuóba. 
Három nappal Hirosima bombázása után Nagaszakit is 
megsemmisítették. 

Aznap este, miután híre jött a nagaszaki bombatáma- 
dásnak, a császár egy fülledt föld alatti bunkerban értekez- 
letre hívta össze legfelsőbb hadvezetési tanácsát. A tanács 
hat tagja izzadt díszegyenruhájában, mialatt a császár 
mereven ült egy aranyozott paraván előtt, és vitájukat hall- 
gatta. Ha a továbblépést illetően nem jutnak megegyezésre, 
akkor a kormány megbukik, és még több ember hal meg. 
Ami most következett, az a misztikus dogmára alapozott 
politika groteszk tetőfoka volt. Mindenki egyetértett egy- 
valamiben, a kokutai megőrzésében. Nem tudtak megál- 
lapodni viszont ennek a megfoghatatlan dolognak a jelen- 
tésében. Tógó külügyminiszter világi, alkotmányos monar- 
chia keretei között képzelte el a császárság intézményét, 
mint az állam szervét, ahogy azt a Taisó-kori jeles jogtu- 
dós, Minobe Tacukicsi határozta meg. A hadsereg és a flot- 
ta részéről megjelent kollégái viszont isteni fényben szem- 
lélték a császár kiváltságait. Uralkodói jogát nem tehették 
alku tárgyává. Ezenkívül a hadseregügyi miniszter Japán 
szövetséges megszállását sem akarta elfogadni, nemhogy 
egy háborús bűnöket vizsgáló nemzetközi bíróságot. 

A lényeg tehát a következőképpen festett: most, hogy 
Japán fél évszázados háborúskodás után a teljes pusztulás- 
sal nézett szembe, a japán államrend definiálásának alap- 

vető kérdésére egyszerűsödött le a probléma. Amerikaiak, 
kínaiak, európaiak, délkelet-ázsiaiak millióinak élete függött 
ettől. Szuzuki tengernagy, ez a régi vágású, tétova japán 
konszenzuskereső a császárhoz fordult döntésért. A császár 
még mindig hivatalának szent misztikumán rágódott. Ha 
az ellenség az Iszei-öbölnél száll partra, akkor elfoglalhat- 
ja a két legfontosabb sintó szentélyt, ahol a császári jelvé- 
nyeket őrzik. Ilyen körülmények között, gondolta ekkor 
későbbi visszaemlékezése szerint az uralkodó, nehéz lenne 
a kokutai védelme. Közölte , szent véleményét", hogy el 
kell fogadni a szövetségesek feltételeit. 

Augusztus 15-én japánok milliói életükben először hal- 
lották a császár hangját a rádióban. Sokan térden állva 
zokogtak, de egyébként is alig értették szóvirágos udvari 
nyelvezetét. Kapitulációs beszédét a nagy-kelet-ázsiai pro- 
pagandához hasonló fordulatokkal fűszerezte. Mint mon- 
dotta, nemcsak azért döntött a megadás mellett, hogy meg- 
akadályozza , egy új és rendkívül kegyetlen bomba" továb- 
bi alkalmazását, hanem azért is, hogy , az elviselhetetlen — 
elviselése és az elszenvedhetetlen elszenvedése által" ki- 
kövezze , az utat egy nagyszerű békéhez minden eljövendő 
nemzedék számára". 

A császár sok mindenről nem szólt. Nem említette a 
szovjet invázió veszélyét, sem saját népe lázadásától való 
félelmét. Akárcsak magát a háborút, befejezését is sok ja- 
pán az isteni gondviselés művének tekintette. De az efféle 
gondviselés is manipulálható. Jonai tengernagy, a legfel- 
sőbb hadvezetési tanács tagja 1945. augusztus 12-én ken- 
dőzetlen számvetést készített: 

, Úgy gondolom, a kifejezés talán nem ideillő, de a szov- 
jetek hadba lépése és az atombombák bizonyos értelemben 

az istenek ajándékai. Így nem kell azt mondanunk, hogy 
belföldi körülmények miatt hagyjuk abba a háborút." 
Japán romokban hevert. A belföldi körülmények soha 
többé nem lehettek a régiek. A háború roncsai alá temetett 
életek millióival egy sajátos, egyszerre modern és ar- 
chaikus, nyugati és őshonos, másokra és magukra a japá- 
nokra nézve egyaránt pusztító Japán-eszme is eltemetve 
feküdt. Az ember azt remélte, örökre. A rákövetkező esz- 
tendőkben mégis jöttek olyan idők, amikor meg-megmoz- 
dult — vajon végvonaglás volt ez, vagy makacs tovább- 
élésének jele? Talán még ma is korai ezen töprengenünk. 


6. Tokiói boogie-woogie 


Douglas MacArthur tábornok 1945. augusztus 30-án érke- 
zett meg Ausztráliából a Jokohama melletti Acugi hadi- 
tengerészeti repterére. Miután a szövetséges erők főpa- 
rancsnoka kiszállt a gépből, megállt a lépcső tetején, fél 
kezét a farzsebébe dugta, ráharapott Popeye-pipájára, és 
pilóta-napszemüvegén át fölmérte a meghódított földet. 
Gondosan begyakorolta ezt a hanyagul fenséges, védje- 
gyévé vált pózt. Különféle szögben többször megismételte, 
hogy valamennyi sajtófotós jól lekaphassa. 

Nem tudhatjuk, pontosan mi járt ebben a pillanatban a 
főparancsnok fejében, de a hosszú légi úton elhangzott 
monológjairól szóló beszámolók azt sejtetik, küldetéses 
embernek érezte magát. MacArthur nem volt Japán-szak- 
értő, sőt alig tudott valamit az országról. De — saját 
elmondása szerint — George Washington, Abraham Lincoln 
és Jézus Krisztus útmutatásával ki akarta szabadítani ezt a 
szellemi sötétségben élő keleti nemzetet a feudalizmus 
rabigájából, és békés demokratává tenni népét. A feladat a 
Meidzsi-restauráció óta a legradikálisabb átalakításnak, 
újabb nyugati ébresztőnek ígérkezett. Ám ezúttal Német- 
ország helyett Amerika szolgált mintául, egyedüli mintául. 
Hivatalosan a többi szövetséges hatalom, így a Szovjetunió 
is osztozott Japán megszállásában. Valójában kezdettől 
amerikai műsor volt ez. 

A főparancsnok missziója csaknem száz esztendővel 
azután kezdődött, hogy Perry sorhajókapitány befutott fe- 
kete hajóival. , Az egyetemes jenki nemzet" (Perry elkép- 
zelése szerint mindenesetre) már akkor is azért jött, hogy 
fényt gyújtson a japán sötétségben. Zászlóshajója, a Pow- 
hatan fedélzeti ágyúi biztosították, hogy a japánok megért- 
sék az üzenetet. Japán hivatalos kapitulációjának óráján 
nem feledkeztek el erről a hajdani küldetésről. Perry zász- 
lóját, amelyet gondosan megőriztek az annapolisi hadi- 
tengerészeti akadémián, Japánba röpítették a Missouri csa- 
tahajón rendezendő ceremóniához. Miután fölvonták a régi 
lobogót, és MacArthur a szerepét túljátszva szónokolt sza- 
badságról, türelemről meg igazságosságról, az USA hadi- 
tengerészetének másfél ezer vadászgépe és négyszáz B—29- 
es bombázó dübörgött át az égbolton zárt kötelékben. 

A japán császári hadsereget és a haditengerészetet föl- 
oszlatták. A megmaradt hadfelszerelés és raktárkészlet 
vagy tönkrement, vagy eltűnt a feketepiacokon, ezáltal 
megalapozva jó összeköttetésekkel bíró japán gengszterek, 
politikai machinátorok és jobboldali politikusok pályáját. 
A japán hadigépezet szétzúzása azonban csak a kezdetet 
jelentette. A politikai intézményrendszert megreformálták, 
és a zaibacu-kkal is foglalkoztak. A japán bürokráciát vi- 
szont nagyjából meghagyták, hogy végrehajtsa a főparancs- 
nok reformjait. Japánt Németországgal ellentétben maguk 
a japánok igazgatták, a főparancsnok és stábja bábmes- 
terként gyakran a sötétben mozgatta a szálakat. 1946-ban 
általános választásokat tartottak, és a megszállt Japánt — az 
egyeduralkodó főparancsnok vigyázó szeme előtt — hivata- 
losan továbbra is japán kormányok irányították. Egy fontos 

láncszem tehát megmaradt a háború előtti, alatti és utáni 
Japánban. Nem teljesen jótékony hatással. 

A főparancsnok missziója azonban valami mélyebb és 
nagyszabásúbb volt merő politikai reformnál. Magát a japán 
kultúrát, az évezredeken át kártékony konkolyként burján- 
zott egész japán mentalitásegyüttest kellett átvizsgálni, 
megtisztítani és újjáalkotni. A főparancsnok ezekben a kér- 
désekben kíséretének néhány konzervatív tagjától kapott 
tanácsot, olyanoktól, akik ,,a japán észjárás" ismeretével di- 
csekedtek. Nagyjában-egészében olyan konzervatív férfiak- 
tól, akik úgy vélték, a japán gyermeteg nép, vadulásra 
hajlamos, ha nem tartják erősen kézben. Ha nem is minden 
tanácsadója, MacArthur komolyan vette azt a feladatát, 
hogy erőnek erejével demokráciát vezessen be. Ehhez azon- 
ban politizálásnál jóval több kellett. A japán lélek megrefor- 
málójának tekintette magát. 

Gondolkodására jellemző az az 1951-es megjegyzése, 
miszerint a modern civilizáció szempontjából a japánok 
olyanok, mint egy tizenkét éves kisfiú. Érdemes megem- 
líteni, milyen összefüggésben hangzott el az USA szená- 
tusának egy vegyesbizottsági ülésén. MacArthur Németor- 
szághoz hasonlította Japánt. A németek, mint mondotta, 
, érett fajta". A japánok , még jelentős nevelésre szorul- 
nak". Németországban a természettudomány, a kultúra és a 
vallás éppolyan fejlett, mint más nyugati nemzeteknél. 
Ahhoz, hogy a német társadalomból lecsapolják a náci 
mérget, nem kell megváltoztatni a német kultúrát, amely 
végül is Luthert, Beethovent és Goethét adta a világnak. 
A náci rezsim kificamította a német kultúrát, vezetői előre 
megfontolt brutalitással világuralomra törtek. A németeket 
nem kell megtanítani egy másfajta civilizációra. (Mac- 

Arthur ezt nem elismerésnek szánta, úgy vélte, a németek 
még inkább elítélendőek, hiszen több eszük is lehetett 
volna.) A japánok ellenben gyermetegségüknek megfele- 
lően cselekedtek. MacArthur eseményértelmezése szerint 
, belebotorkáltak" a militarizmusba, mert ennél okosabb 
nem tellett tőlük. Ez kimondatlanul azt is jelentette, a ja- 
pánok a maguk éretlen állapotában még eléggé képlé- 
kenyek ahhoz, hogy szigorú, de igazságos irányítás mellett 
fejlődjenek. 

Perry sorhajókapitány az 1850-es években szintén 
elmélkedett a japánok gondolkodásáról, és az alábbi jelen- 
tést küldte fölötteseinek a haditengerészeti minisztérium- 
ba: , Világosan láttam, hogy minél inkább elzárkózom, és 
minél többet követelek tőlük, annál nagyobb tiszteletben 
hajlandóak részesíteni ezek a szertartásos külsőségekre fo- 
gékony emberek engem, s ennélfogva célkitűzésemet is, és 
a fejlemények megmutatják majd, mennyire helytállóak 
ezek a következtetések." A főparancsnok most pontosan 
ugyanezt vallotta, és attól a pillanattól, hogy az acugi tá- 
maszponton kilépett a gépéből, egészen 1951-es távozá- 
sáig alig találkozott japánokkal, csupán a császárral és más 
előkelőségekkel, igen hivatalos külsőségek között. A kép- 
telenségig tartózkodó és méltóságteljes főparancsnok 
beszédeket mondott és rendeleteket hirdetett ki, de épp- 
olyan megközelíthetetlen maradt, mint alattvalóik számára 
a japán uralkodók. A demokrácia nagy tanítómesterének 
közelébe ugyanúgy nem férkőzhetett senki, ahogy ma- 
gához a császárhoz sem. 

A párhuzam nem kerülte el a japánok figyelmét, de 
kénytelenségből tapintatosan viselkedtek. 1946-ban egy 
tokiói varietéműsorban elénekeltek egy számot, amelyben 

szerepelt a következő szöveg: , Mindenki a demokráciáról 
beszél. De hogy lehetne demokráciánk két császárral?" A fő- 
parancsnok munkatársainak fülébe jutott a dolog, és betil- 
tották a dalt. Egy szintén tokiói kabukiszínház egyik csil- 
lagának különösen remekbe sikerült alakítása elragadtatott 
kiáltásokat váltott ki a közönségből. , Edo [Tokió] legjobb- 
ja!" — lelkesedett valaki. , Japán legjobbja!" — toldotta meg 
egy másik néző. , MacArthur tábornok!" — kurjantotta egy 
hang, majd csönd támadt, mert ezt már senki sem bírta túl- 
licitálni. Ott lett volna persze a másik császár, de az ő nevét 
színházban ordibálni mégsem ildomos, és a japánok 
egyébként is tudták, hogy most a főparancsnok az úr, nem 
pedig Hirohito, aki a tábornok védelme alatt áll. A császár 
is az amerikaiak gyámkodását élvezte, hogy a japán át- 
alakulás szimbólumává emelkedhessen. Egyesek az ameri- 
kai bölcsesség jelének látták, hogy nem vált gazdátlanná a 
császári trón; számukra ez azt mutatta, a csavaros eszű 
főparancsnok megérti a japánok felfogását. Mások, köztük 
sok japán liberális, akiknek Japán háborús veresége a saját 
fölszabadulásukat jelentette, a főparancsnok legkártéko- 
nyabb mulasztásaként értékelték a dolgot. 

A megszállás első éveiben a , feudalizmus" kulcsszót alkal- 
mazták mindarra, amit a japán kultúrában helytelenítettek. 
A kabukiszínházról úgy vélték, velejéig feudális. A visz- 
szafogott és arisztokratikus nószínházat és a népszerű báb- 
játékot, a bunrakut valamilyen okból kevésbé szigorúan 
ítélték meg. Időlegesen betiltották vagy erősen cenzúrázták 
azokat a kabukidarabokat, amelyekben hűséges szamu- 
rájok vagy öngyilkossági jelenetek szerepeltek. Ugyanígy 
járt a Kodzsiki, a részben a hajdani császárok erényeit 

ecsetelő, nyolcadik századi mondagyűjtemény. A Fudzsit, 
a sintó vallás szent hegyét is a feudalizmus ártalmas 
jelképének bélyegezték. Japán filmekből kivágták a híres 
hegyet ábrázoló kockákat. A szamurájfilmeket persze egy 
az egyben betiltották. 

A tanítókat, akik gyermekek egész nemzedékét arra ok- 
tatták, hogy a japán császári ház isteni eredetű, és a csá- 
szárért meghalni dicsőség, most utasították, tagadják meg 
mindezt, inkább a demokurasí értékeit dicsérjék. Mivel 
nem tudtak azonnal új tankönyveket nyomatni, a régiek 
tilalmas bekezdéseit fekete tintával kihúzták. A japán hadi- 
hajók és egyéb harceszközök képét hasonló módon 
takarták el. 

A japánokba akarták csepegtetni a demokurasí-t, noha 
addig hírből sem ismerték a fogalmat, amely egyebek kö- 
zött a három s-t — szex, mozi (screen), sport — is magában 
foglalta. A baseballt eredendően demokratikus játékként 
szorgalmazták. Az amerikai oktatókat zavarta a japán fér- 
fiak és nők feudalisztikus viszonya: a párok nyilvánosság 
előtt még egymás kezét sem fogták meg, nemhogy 
csókolództak volna. A háború előtt a hollywoodi filmekből 
Japánban kivágták a csókjeleneteket. A megszálló hatóság 
tehát elrendelte, hogy ettől fogva tessék csókolódzni a 
japán filmekben. Az első alkotás, amely vállalkozott erre 
a merészségre, a Húszéves ifjú címet viselte, és szenzációt 
keltett. Egy túlbuzgó megszálló tisztnek az a pompás ötlete 
támadt, hogy a countrytánc ideális megoldás lenne a ja- 
pánok feudalizmustól való megszabadítására, és megis- 
mertetett ezzel az újdonsággal egynéhány falusit. 

Jókora adag idealizmus és naivitás rejlett az amerikaiak 
japáni demokráciahozó kísérletében. Az idealizmus, mint 

mindig, képmutatást szült, mert mialatt javában okították a 
japánokat a szólásszabadságra, a megszállási intézkedések 
bírálatát betiltották. A főparancsnokról rajzolt karikatú- 
rákat elkobozták. A főparancsnokság tisztviselői annyira 
igyekeztek az erény és feddhetetlenség mintaképeiként 
bemutatni az Egyesült Államokat és polgárait, hogy az 
elmarasztaló véleményeket cenzúrázták. John Steinbeck 
amerikai nyomort ábrázoló regénye, az Érik a gyümölcs 
éppúgy indexre került, mint a hirosimai és nagaszaki atom- 
bombázásról készült regények. Bármennyire propagálták 
is a japánok egymás közti csókolódzását, a kézen fogva 
sétálgatást meg a népi táncot, helyi lányokkal barátkozó 
amerikai katonákat tilos volt fényképezni. Minthogy azon- 
ban a szólásszabadság is az amerikai életformához tarto- 
Zott, a megszállási cenzúra említését szigorúan tiltották. 

Az amerikai kultúra akkor terjedt a legeredményeseb- 
ben, ha nem hivatalosan, vagyis önkéntes alapon adták át. 
Csaknem tíz esztendei kulturális nélkülözés és katonai pro- 
paganda után a japánok zöme ki volt éhezve mindenre, ami 
külföldi és fölvidító. A háború alatt Japánban kifejezett 
tilalom alá estek , a személyes boldogságról szóló filmek". 
Így Glenn Miller és Betty Grable alkalmasint többet tettek 
a japán fölszabadításért, mint akárhány magasröptű elő- 
adás a demokurasí-ról. Az 1920-as és 30-as évek fordulója 
óta nem akadt ennyi ero guro nanszenszu: közkedveltté 
váltak a sztriptízmúsorok, akárcsak a csinos lányokat olyan 
izgalmas címek alatt bemutató képes magazinok, mint 
LL Amour, Liebe, Nightclub és Neo-Riberal (sic!). Milliók 
éheztek, kóboroltak hajléktalanul. Árvák aludtak a vasútál- 
lomásokon. De az 1948-as év nagy slágere, a , Tokiói boogie- 
woogie" ilyesformán szólt: 

Tokiói boogie-woogie, 
Ritmusa subidubi. 
Dibidobb, kalapál a szívem. 
Dalolja a világ lelkesen: 
Tokiói boogie-woogie. 


A főparancsnokság puritánkodó tisztjei által ,a helyi 
lakossággal való fraternizálásról" kibocsátott átmeneti 
tilalmak dacára az amerikai erőkhöz elsőként a , pan-pan 
lányok" kerültek közel, amatőrök és profik, akik haris- 
nyáért, pénzért, élelemért vagy egyszerűen hálóhelyért , fra- 
ternizáltak" a jenki katonákkal. Az amerikai divatholmik 
filléres utánzatában lődörögtek lerombolt városközpontok 
kiégett parkjaiban, sáros bombatölcséreiben, és a holly- 
woodi sztárok affektálását majmolták. Irigykedés és meg- 
vetés egyként irányult a pan-pan lányok felé, akik a háború 
utáni Japánban a kommersz amerikai kultúra pionírjai közé 
tartoztak — csakúgy, mint a gyerekek, akik csokoládét és 
rágógumit kunyerálva szaladtak minden GI Joe után. (A nya- 
lánkságokat jellemző bőkezűséggel rendszerint a romok 
között száguldozó dzsipekről osztogatták.) 

Az amerikai tömegkultúrát lenéző értelmiségiek a fran- 
cia irodalomban kerestek vigasztalást. A kifinomultabb 
irodalmárok némelyike választékos műveltségű nihilista 
mezt öltött. A marxizmus azonnal visszatért az egyete- 
mekre, tokiói és kiotói kávéházakba. De bármilyen alak- 
ban vagy álarcban is, a művészet és szórakoztatás virágzott 
a megszállás alatt, a militarista évek fojtogató megkötései- 
hez semmiképpen sem hasonlítható cenzúra kicsinyes 
szabályai ellenére. Japánt se tanítani, se bátorítani nem kel- 

lett arra, hogy keblére ölelje az intellektuális és művészi 
szabadságot. 

A kultúra egyébként egy kicsit elterelte a figyelmet a 
lényegről. Japán problémái nem a kabukiszínházból meg 
a Fudzsiból fakadtak. Az igazi gondot a császár köré épített 
kokutai, a szent államrend jelentette, amelynek nevében 
eltiporták a polgári szabadságjogokat. 

A kokutai megőrzésének görcsös igyekezete akadályoz- 
ta meg a háborús idők vezetését — magát Hirohito császárt 
is beleértve — abban, hogy már Hirosima és Nagaszaki előtt 
beismerje a vereséget. Egyes amerikaiak, különösen a ja- 
pán észjárás konzervatív szakértői amellett kardoskodtak, 
hogy a szövetségesek ezen a ponton engedjenek. Joseph 
Grew, az Egyesült Államok háború előtti tokiói nagykö- 
vete például azt akarta, hogy a szövetségesek szavatolják a 
császári ház fennmaradását. Mások — gyakran liberálisabb 
beállítottságúak — úgy gondolták, ez meghiúsítana minden 
erőfeszítést, hogy a modern japán militarizmus gyökeréig 
hatoljanak. Ez az ellentét érződött a MacArthur-admi- 
nisztrációban is, amelyet megosztottak a Roosevelt-féle 
New Deal liberális támogatói és a keményvonalas jobbol- 
daliak. A New Deal-tábor zöme — miként maga MacArthur 
is — tele volt eszményekkel, de alig tudott valamit Japánról. 
A jobboldaliak egy picit tájékozottabbaknak képzelték 
magukat. Minden valószínűség szerint csak véletlen, hogy 
az utóbbiak némelyike, például Charles Willoughby (szü- 
letett Weidenbach) tábornok német származású volt. 

Az 1945-ös japán kapituláció után a tokiói kormányt 
két hónapig Higasikuni Naruhiko herceg, egy szürke egyé- 
niség vezette, akit erős szálak fűztek a császári családhoz. 
A helyettese Konoe Fumimaro herceg, a kínai háború ide- 

jének miniszterelnöke lett. Mindketten továbbra is azt re- 
mélték, a kokutai nagyjából változatlanul folytatódik, még 
a császári hadsereg nélkül is. Némi reformra persze sor 
kerül, de lassan és korlátozott mértékben. Higasikuni kine- 
vezett néhány különleges tanácsadót. A japán nép szellemi 
mozgósításával — a nemzet vereségéért a nem kielégítő 
szellemet okolták — Isivara Kandzsit, a mandzsúriai csel- 
szövőt bízta meg, aki még 1945 szeptemberében is Ázsia 
és a Nyugat jövendő összecsapásáról tartott beszédeket. 
Ugyancsak tanácsadói közé tartozott Kodama Josio, az 
otromba jobboldali machinátor, aki egy vagyont keresett a 
megszállt Kínában. Kodama 1945 augusztusában szor- 
gosan bordélyokat létesített az amerikai csapatoknak, 
miközben a régi rend fenntartásán igyekezett. Miután a 
főparancsnokság októberben úgy döntött, eltörli a szólás- 
szabadság és a polgári jogok törvényi korlátozásait, Higa- 
sikuni elérkezettnek látta az időt a lemondásra. Isivara 
maga is meglepődött, hogy nem emeltek vádat ellene 
háborús bűnösként. 1949-ben elhunyt. Kodamát bíróság 
elé állították, egy darabig börtönben ült, de továbbra is 
kétes szerepet játszott a jobboldali politikában, mígnem az 
1970-es évek derekán le nem lepleződött egy nagyszabású 
korrupciós botrányban. 

Nemcsak jobboldali ideológusok, háborús bűnösök és 
reakciós hercegek próbálták megóvni a kokutai-t. Nagyobb 
jelentőséggel bírtak az amerikaiak által , mérsékelteknek" 
tekintett urak, például Josida Sigeru, egy cikornyás stílusú 
angolbarát, aki az 1930-as években, amikor nagykövetként 
szolgált Londonban, churchilli manírokat vett föl. A tipi- 
kus háború előtti liberálisnak tartott Josida a Higasikuni- 
kabinet külügyminisztersége után 1946-ban lépett elő kor- 

mányfővé. Josida vérmérsékletében és stílusában a Taisó- 
korszakhoz tartozott. Az 1930-as évek végi és 40-es évek 
eleji szélsőséges militarizmust a modern állammá fejlődő 
Japán balszerencsés, de egészében véve nem jellemző 
epizódjának vélte. Legjobban annak örült volna, ha vissza- 
tér az a fajta rendszer, amely a hadsereg közbeavatkozása 
előtt létezett, amikor Japánt paternalisztikus civil elit kor- 
mányozta kvázidemokratikus módon. A császárság intéz- 
ményét természetesen meg akarta őrizni, a minden szem- 
pontból amerikai stílusú demokráciát pedig Japán számára 
alkalmatlannak gondolta. Bármennyire liberálisnak számí- 
tott a háború előtt, ez most konzervatívvá tette. 

Josida szövetségeseket talált konzervatív nézeteihez a 
MacArthur-adminisztrációban, de nem a New Deal-es tá- 
borban. Az amerikai véleménykülönbségek ravasz mani- 
pulátoraként , idealistákra" és , realistákra"? osztotta meg a 
főparancsnokság tisztségviselőit. Maga a főparancsnok rá 
jellemzően felemás álláspontot foglalt el. Szorgalmazott 
olyan korai intézkedéseket, mint a zaibacu-k feldarabolása, 
a gondolatrendőrség eltörlése, teljes körű választójog a 
nőknek, kommunisták és más politikai foglyok szabadon 
bocsátása, és a legfontosabb: egy új, liberális alkotmány 
életbeléptetése. A japán baloldal és a liberálisok örömmel 
üdvözölték ezeket a reformokat. Josida és konzervatív elv- 
barátai cseppet sem ujjongtak mindezen, de nem tudták 
megakadályozni. A császárt illetően azonban közeledtek 
egymáshoz a japán és az amerikai célkitűzések. A főpa- 
rancsnokság nem ugyanúgy látta a császár jövőbeni szere- 
pét, mint Josida, a még jobboldalibb japánokról nem is 
szólva, de nem kevésbé óhajtotta a trón megőrzését. 


142 IAN BURUMA - A MODERN JAPÁN 


Jól szemlélteti ezt a megszállási cenzúra egy apró, de 
hitvány példája. Kamei Fumio baloldali rendező 1946-ban 
készítette A japán tragédia című dokumentumfilmjét. Régi 
filmhíradók, újságkivágások és fotók kollázsával fedte föl 
a japán háborús propaganda természetét. A film több -— 
egyenruhás és egyéb - képet is tartalmaz Hirohitóról, és 
nyíltan fölveti háborús bűnösségének kérdését. A japán 
tragédia átjutott a cenzúrán, és Tokióban tervezett forgal- 
mazása előtt néhány vidéki moziban mutatták be. Váratlanul 
azonban az amerikai cenzorok mégis betiltották. A for- 
dulatot Josida idézte elő, aki kifogásokat emelt, és 
Willoughby tábornok stábjánál latba vetette összekötteté- 
seit, hogy a főparancsnokság állítsa le a film további vetí- 
tését. Willoughby leplezetlenül csodálta Franco táborno- 
kot, sőt japáni tartózkodása után még tanácsadójául is 
szegődött. Kiváló kapcsolatokat ápolt Hirohito császár ud- 
varával, rendszeresen vendégeskedett császári kacsavadá- 
szatokon. 

A film betiltását azzal indokolták, hogy , radikális látás- 
módja" nagyon könnyen , zavargásokat és rendbontásokat 
provokálhat". A főparancsnokság ugyanezzel a hivatkozás- 
sal tartotta a császárt a trónján. Az ausztrálok, a britek és a 
szovjetek háborús bűnökért vádat akartak emelni Hirohito 
ellen. MacArthur váltig állította, hogy Japán kormányoz- 
hatatlanná válna a császár nélkül. Ez jól illett az elkép- 
zeléshez, miszerint a gyermeteg japánok császári útmu- 
tatás nélkül ámokfutást rendeznének, de vajon igaz volt-e? 
Hirohito családtagjai arra számítottak, hogy a császár le- 
mond, erkölcsi felelősséget vállal a háborúért. Korabeli 
közvélemény-kutatások arra vallanak, hogy a japánok zö- 
me helyeselte, talán még üdvözölte volna is ezt. Maga a 

főparancsnok akarta másként. Miként a Meidzsi-kor előtti 
Japán sógunjai, szimbolikus erőként akarta fölhasználni a 
császárt, egyfajta szentségként saját hatalma legitimá- 
lására. Josida miniszterelnök és más konzervatívok végül 
többek között azért értettek egyet a főparancsnokság 
összes reformjával, mert attól féltek, hogy ez a szentség — 
és ezáltal a kokutai utolsó maradványa — elvész, mielőtt 
saját céljaikra hasznosíthatnák. 

Először azonban a főparancsnokságnak meg kellett fosz- 
tania a trónt politikai hatalmától és vallási misztikumától. 
Ez intézményi és alkotmányos változtatásokat igényelt: a 
sintó rituálét el kellett választani az államügyektől, a csá- 
szárt isteni papkirály helyett , a nemzeti egység jelképévé" 
tenni. Egy tömegtájékoztatási mesterfogás is kellett hozzá. 
A császár átváltozását egyetlen hivatalos fényképfelvétel 
szimbolizálta, amely akkor készült, amikor a császár 1945 
szeptemberében főparancsnoki audiencia céljából az ame- 
rikai nagykövetségre érkezett. MacArthur kigombolt nya- 
kú ingben, mindkét kezét lazán farzsebébe dugva tornyosul 
az apró termetű monarcha fölé, aki feszes vigyázzban áll 
protokollszerű zsakettjében, résnyire nyitott szájjal. A fotót 
valamennyi japán újságnak leadták. Nagyon nehéz felfo- 
gásúnak kellett lennie annak, aki nem vette észre az 
amerikai—japán kapcsolatok igazi természetét. 

Hirohito 1946 januárjában amerikai oktatói instrukció- 
jára és a japán konzervatívok fölháborodására megtagadta 
isteni mivoltát. Egy hónap múlva elkészült az új japán 
alkotmány tervezete. Nem könnyű szülés volt. A főparancs- 
nok először japán jogtudósokat kért föl a régi Meidzsi- 
alkotmány felülvizsgálatára. Josidához hasonlóan angol- 
barát hírében álló, tekintélyes , mérsékelteket", de a német 

jogi hagyományok szellemében képzett jogászokat is, akik 
idegenkedtek a népfelség amerikai fogalmától. Egyikük 
sem nagyon látta értelmét a Meidzsi-alkotmány megvál- 
toztatásának. Próbálták meggyőzni az amerikaiakat, hogy 
a Meidzsi-alkotmány az ősi japán hagyomány tartozéka, 
nem helyettesíthető egy egészen eltérő civilizáció termé- 
kével. Emlegettek növényeket, amelyek csak bizonyos 
fajta talajban nőnek. Úgy látszik, szem elől tévesztették azt 
a tényt, hogy a Meidzsi-alkotmány nagyrészt porosz ere- 
detű volt. Mindenesetre jóformán csak megpiszkálgatták. 
Miután fáradozásaik híre kiszivárgott a sajtóba, a japánok 
zöme megvetéssel kezelte őket. Ennyit az ősi hagyo- 
mányról. 

MacArthur szélnek eresztette a japán jogtudósokat, és 
megbízta kormányzati részlegének vezetőjét, Courtney 
Whitneyt, aki a háború előtt a tábornok ügyvédje volt, 
hogy állítson össze amerikai munkacsoportot az alkotmány 
megszövegezésére. Egy hetet kaptak a feladat elvégzésére. 
Fiatal és tapasztalatlan amerikaiak zárkóztak be Mac- 
Arthur főhadiszállásának bankett-termébe. Beate Sirota, 
egy bécsi születésű, húszesztendős zsidó nő foglalkozott a 
társadalmi jogokkal. Hogy megtudja, miként intézik az 
ilyesmit, a könyvtárból kikölcsönzött más alkotmányokat. 
Kiderült, hogy a szovjet és a weimari alkotmány a leg- 
hasznosabb. Egy fiatal zászlósnak, Richard Poole-nak kel- 
lett megfogalmaznia a császár új státusára vonatkozó ren- 
delkezéseket. Ő változtatta a császárt emberi istenségből 
, szimbólummá". Beate Sirotának sikerült külön rendelke- 
zéseket beiktatnia a nők jogainak tárgyában. 

Az alkotmány japánra fordított változata helyenként ne- 
hézkesen olvasható, de a megszállás egyik legnépszerűbb 

és legidőtállóbb produktumának bizonyult. A Josida-féle 
konzervatívoknak nem tetszett, mégis tudomásul vették, és 
később rájöttek, miként húzhatnak hasznot belőle. Akadt 
azonban a japán társadalomnak egy szűk, ám időnként 
hangos és befolyásos rétege, amely kifejezetten utálta: a 
jobboldali keményvonalasoké. Sajnálták, hogy puszta szim- 
bólummá fokozták le a császárt, viszont kikeltek magukból 
a legradikálisabb újítás, a 9. cikkely miatt, amely elvette 
Japántól a saját fegyveres erők fenntartására és hadvise- 
lésre vonatkozó szuverén jogot. Még az ifjú Richard Poole 
is megkérdőjelezte az alkotmányos pacifizmus realitását, 
de közölték vele, hogy az utasítás magától a tábornoktól 
származik, szóval nincs apelláta. 

A jobboldali keményvonalasok megbotránkozása 1946- 
ban nem sok vizet zavart. A legtöbb japán nagyon is örült, 
hogy soha többé nem kell háborúznia. Mellesleg a 9. cik- 
kely módot adott, hogy az erkölcsi kielégülés melengető 
fényében sütkérezzenek, mint a történelem első pacifista 
nemzete. A háború utáni első évek idealizmusának e nagy 
szimbóluma azonban azzal a nem kívánt következménnyel 
is járt, hogy továbbörökítette a Meidzsi-állam egyik fő 
problémáját. A katonáknak és matrózoknak 1882-ben ki- 
adott uralkodói parancs rögzítette, hogy a fegyveres erők a 
császárnak, nem pedig az államnak tartoznak hűséggel. Ez 
a háborús ügyeket a parlamentáris politizálás köréből a 
császári trón magasabb, de nem elszámoltatható szintjére 
emelte. Mivel mostantól az Egyesült Államok intézte Ja- 
pán hadügyeit, az elszámoltathatatlan trónt egyszerűen 
áthelyezték Washingtonba. Ez mind Japánban, mind kül- 
földön sokakat megnyugtathatott, de fikarcnyival sem 
erősítette a japán demokráciát egy olyan területen, ahol az 
bőven ráfért volna. 

A japán észjárás megreformálása egy történelmi leckét is 
magában foglalt. A büntetés nem volt elegendő, világosan 
meg kellett mutatni a japánoknak, mit tettek helytelenül. 
Kelet- és Délkelet-Ázsia-szerte fölakasztottak vagy 
bebörtönöztek — nem minden esetben méltányos és alapos 
bírósági eljárás után — japánokat, akik a piszkos munkát 
végezték. A nagy számonkérésre azonban a japán hadsereg 
volt tokiói főhadiszállásán, ugyanazon a helyen került sor, 
ahol Misima Jukio regényíró pár évtizeddel később 
harakirit követett el. 1946 májusától 1948 novemberéig 
tizenegy nemzet, köztük a Szovjetunió bírái ítélkeztek 
tábornokok, politikusok és diplomaták fölött, akik a csá- 
szár nevében hadat viseltek. Törvényszék elé állították a 
nankingi vérengzés vezénylő tábornokát, néhányat azok 
közül, akik megszervezték Mandzsúria elfoglalását, a 
Pearl Harbor elleni támadás fő kitervelőit, egy jobboldali 
ideológust (aki őrültséget színlelt, és fölmentették), vala- 
mint a császár legközelebbi tanácsadóját. E gyászos gyüle- 
kezetből egyedül maga a császár hiányzott. 

A távol-keleti nemzetközi katonai bíróságot a nürnber- 
gi mintájára hozták létre. Miként Nürnbergben, itt is visz- 
szahatóan alkalmaztak a más országok megszállásának 
kitervelésére és végrehajtására vonatkozó új jogszabályo- 
kat, és a , civilizáció" nevében olyan testület osztott igazsá- 
got, amelyben Sztálin egyik fullajtárja is helyet foglalt. 
Akárcsak a németeket, a japánokat is emberiség elleni 
bűnökkel vádolták, egy új tényállással, amelyet a náci nép- 
irtás nyomán fogalmaztak meg. Durva párhuzamot vontak 
a németek és a japánok háborúja között. A japán háború 
egyik legmegrázóbb epizódjára, a nankingi vérengzésre 
Auschwitz szimbolikus súlya terhelődött, noha a japán 

kormány sohasem követett módszeres népirtási politikát. 
A csüggedt férfiak, akik Tokióban üres tekintettel me- 
redtek vádlóikra, összességükben véve meglehetősen el- 
ütöttek a nürnbergi náciktól. Göring, Hess, Ribbentrop, 
Frank és a többiek egy bűnös rezsimben vettek részt, 
amely 1933-ban ragadta magához a hatalmat. A tokiói vád- 
lottak sok esetben magasan iskolázott úriemberek voltak a 
régi civil elitből, amely a háború kezdete előtt kormányoz- 
ta Japánt. A többiek pedig katonák. 

Se a náci pártnak, se Hitlernek nem létezett japán 
egyenértékese. A japánokat sokféle bűn terhelte, de ezeket 
a kokutai és a császár mint annak isteni vezetője nevében 
követték el. Minden katona és tengerész császári útmu- 
tatást kapott, hogy , olybá vegye fölöttese parancsát, mint- 
ha Magam adtam volna". Mivel azonban a főparancsnok- 
ság úgy határozott, hogy a császár ártatlan, és még tanú- 
ként is ki kell hagyni a tárgyalásból, a tokiói történelmi 
lecke hazug és politikailag kártékony módon kifacsarodott. 
A , militaristák" nyakába varrtak minden felelősséget. Ök 
vitték tévútra a császárt, ahogy ők vezették félre a japán 
népet is. A bírák szemet hunytak a tény fölött, hogy Hiro- 
hito nemegyszer tájékozottabb volt a tábornokainál, és 
figyelmen kívül hagyták a számottevő közlelkesedést, 
amely legalábbis a háború kezdeti szakaszában a külföldi 
katonai kalandokat kísérte. És ha ártatlan az az ember, aki 
hivatalosan mindenért felelősséget viselt, nehéz volt belát- 
ni, hogyan találhatják bűnösnek azokat, akik úgy gondol- 
ták, az ő szent parancsait követik. 

A pert közvetítette a japán rádió, és kimerítően tudósí- 
tott róla a sajtó. A legtöbb embernek azonban túlságosan 
korgott a gyomra ahhoz, hogy sokáig foglalkozzék törté- 

nelmi leckékkel. Igaz, a nankingi, manilai és megszámlál- 
hatatlan egyéb mészárlás hírei megdöbbenést váltottak ki, 
miként annak a bizonyítékai is, hogy az illetékesek a 
háború egész folyamán hazudtak. Nem sok egyszerű 
állampolgár érzett erős rokonszenvet a háborús főbűnösök 
iránt. A legtöbben úgy vélték, azt kapták, amit megérde- 
meltek. Mivel katasztrofális vereségbe vezették Japánt, 
viseljék a következményeket. De a főparancsnokság trón- 
védelmezése elhomályosította a legeslegfontosabb tanulsá- 
got — a politikai felelősség kérdését, a kokutai természetét, 
a birodalmi ideológia és a többi ázsiai ellen elkövetett 
bűnök közötti összefüggést. Ha a japánok a militaristák 
kivételével mind ugyanolyan vétlenek, mint a császáruk, 
akkor áldozatok. És ha kínai polgári személyek megölése 
bűncselekmény, akkor Hirosima és Nagaszaki, de még 
Tokió, Oszaka és az összes többi japán város bombázása is 
az. Egy szó, mint száz, a főparancsnokság kihúzta a japá- 
nok nyakát a hurokból. 

Csak egyszer fenyegetett az a veszély, hogy az igazság 
fölborítja a gondosan megrendezett tárgyalást. 1947 de- 
cemberében került sor a csendes-óceáni háború kezdeteko- 
ri miniszterelnök, Tódzsó Hideki vallomástételére. A kerek 
teknőckeretes szemüveget viselő, kopaszra borotvált fejű 
és kapafogú Tódzsó tábornok a gonosz japánok kedvenc 
amerikai karikatúrája, úgyszólván a japán militarizmus Fu 
Manchuja volt. Az érdeklődők feketepiaci árakat fizettek, 
hogy láthassák, milyen szereplést nyújt a vádlottak padján. 
Bár személyes felelősséget vállalt a háború elvesztéséért, 
kollégáitól eltérően veszélyes elszólást engedett meg ma- 
gának. , Egyikünk sem mert volna a császár akarata elle- 
nében cselekedni" — jelentette ki. A vád gyorsan lezárta 

kérdéseit. Nyomást gyakoroltak Tódzsóra, hogy változtas- 
sa meg a vallomását, és egy hét múlva a tábornok köteles- 
ségtudóan leszögezte, hogy a császár mindig is szerette és 
kívánta a békét. 

1948. december 22-én, egy fagyos, borongós napon 
hideg rizsből és szakéból álló egyszerű étkezés után hét 
japán vádlottat, köztük Tódzsót végezték ki kötél által a 
Szugamo börtönben. A börtönt az 1970-es években lebon- 
tották, a bitófák helyén impozáns felhőkarcolót emeltek 
Sunshine 60 néven. Tódzsó tábornokot máig sem felejtet- 
ték el; az 1990-es években egy nagy sikerű háborús film 
hősként festette le. A többiekre, Arakira, Itagakira és Kidó- 
ra azonban már kevesen emlékeznek. A még mindig a to- 
kiói pert feszegető japánok ugyanazok, akik módosítani 
szeretnék a 9. cikkelyt: olyan jobboldali történészek, újság- 
írók és politikusok, akik elvetik azt a felfogást, miszerint 
Japán bármilyen szempontból bűnösebb, mint a háborúban 
érintett többi nemzet. Visszautasítják a történelmi leckét, 
mint amerikai propagandát, amelyet szerintük azután a 
japán baloldal szajkózott. 


A japán baloldal is talált okot az elégedetlenkedésre. 
Eleinte, amíg a New Deal-esek voltak nyeregben, és a 
, feudalizmus"? szúrta leginkább a főparancsnokság kor- 
mányzati részlegének szemét, szocialistákat és kommu- 
nistákat nemcsak kiengedtek a börtönből, de még erősen 
biztatták is őket, hogy segítsék a reformokat. Ennek lelke- 
sen eleget tettek. Ügybuzgó japán hivatalnokok felülvizs- 
gálták a munkaügyi jogszabályokat, és Japán történel- 
mében első ízben tényleges befolyáshoz jutottak a gyakran 
kommunisták vezette szakszervezetek. Munkások milliói 

léptek soraikba. A sztrájkok és tüntetések mindennaposak- 
ká váltak. Egyes esetekben munkások vették kezükbe a 
gyárak irányítását. Egy alkalommal megrohamozással 
fenyegették a császári palotát. Marxista tudósok elkép- 
zeléseket dolgoztak ki a tervgazdaságra. A gazdaságba 
történő állami beavatkozás volt az egyik terület, amelyen 
New Deal-esek, japán bürokraták és marxisták farkassze- 
met néztek egymással. 1947—48-ban először alakított kor- 
mányt Japánban szocialista politikus. Amerikai bátorítással, 
de japán hivatalnokok hajtották végre az egyik legelsöprőbb 
reformot, a termőföld újraelosztását a nagybirtokosoktól 
bérlőiknek. Ez a haladó, a baloldal részéről tetszéssel 
fogadott intézkedés egyszersmind lehetőséget kínált annak 
a vidéki forrongásnak a mederbe terelésére, amely Kíná- 
ban a kommunistákat segítette. A nyomorban tengődő, 
elgyötört földbérlők adták Japán szent háborújának leg- 
kíméletlenebb közkatonáit. Most falusi kisgazdák új rétege 
jött létre, azzal a nem szándékolt következménnyel, hogy 
segítettek a konzervatívoknak mind a mai napig hivatalban 
maradni. 

Szintén a főparancsnokság szándékán kívül állhatott, 
hogy reformjai a választott politikusok rovására erősítették 
a bürokratákat. Az újonnan megalakított külkereskedelmi 
és ipari minisztériumra (angol rövidítéssel: MITI) bízták a 
központi gazdasági tervezés irányítását. A New Deal-esek 
arról is meg voltak győződve, hogy a japán imperializmu- 
sért jórészt a magánkézben lévő nagyvállalatokat terheli a 
felelősség. A megoldást abban látták, ha kiveszik ezeket 
a cégeket a tulajdonos családok kezéből. Ez a feladat is a 
hivatalnokokra várt, voltaképpen ugyanazokra, akik a zai- 
bacu-kat annak idején, sokszor a magántulajdonosok óhaja 

ellenére, beillesztették ahadigazdaságba. A baloldali érzel- 
mű amerikaiak nem sejtették, hogy a nagytőkével szem- 
beni ösztönös ellenszenvük miatt éppen azoknak az intéz- 
ményeknek adnak további hatalmat, amelyek elősegítették 
Japán háborúba taszítását. Ennek következményeként a 
politikusok a vállalati és hivatali érdekek közvetítőivé ala- 
csonyodtak. 

Nehéz pontosan megjelölni a pillanatot, amikor az anti- 
feudális, reformista igyekezet a visszájára fordult, és a 
kommunizmus minden állítólagos megnyilatkozása elleni 
konzervatív fellépéshez vezetett. Amerikai bankárok és 
gazdasági vezetők kezdettől fogva riadtan figyelték a fő- 
parancsnokság reformjait. 1947 februárjában a főparancs- 
nok szükségét érezte, hogy betiltson egy általános sztráj- 
kot, mert attól tartott, a kommunisták tönkreteszik a japán 
gazdaságot. A tomboló hiperinfláció mellett csakugyan 
volt ok az aggodalomra. Hamarosan más intézkedésekre is 
sor került: köztisztviselők többé nem sztrájkolhattak. A ma- 
gánkonszernek tervezett földarabolása is jelentősen kisebb 
mérvű lett. Josida és más konzervatívok elégedetten látták, 
hogy a főparancsnokságon a , realisták" kezdenek fölülke- 
rekedni az , idealistákon?". A japán baloldal viszont úgy 
érezte, az amerikaiak a kezdeti bátorítás után cserben- 
hagyták. 

Két ok segít megmagyarázni az eseményeknek ezt a 
fordulatát. Először is az 1940-es évek végén republikánus 
többségű washingtoni törvényhozásnak már nem akaród- 
zott az amerikai adófizetők pénzéből támogatnia Japánt. 
Másodszor pedig Mao kommunistái közel álltak a győ- 
zelemhez Kínában. Olyan befolyásos és gyakorlatias sze- 
mélyiségek, mint George Kennan, úgy gondolták, ideje 

félretenni a demokratikus eszményeket, és a gazdaság talp- 
ra állítására összpontosítani. 1949 februárjában egy Joseph 
Dodge nevű harcedzett bankárt küldtek Tokióba, hogy 
segítsen leküzdeni az inflációt, egyensúlyba hozni a költ- 
ségvetést. Dodge abban summázta a lényeget, hogy a japán 
dolgozók és fogyasztók hozzanak áldozatot a köz javáért. 
A rátermett bürokraták által vezényelt és délkelet-ázsiai 
természeti erőforrásokkal táplált, exportra termelő ipar vál- 
hatott a hajtómotorjává Japán mint a kommunizmus elleni 
védőbástya újjáélesztésének. A hazai baloldallal a , vörös- 
tisztogatás" keretében számoltak le: eltávolították a poten- 
ciális bajkeverőket az államapparátusból, a szakszerve- 
zetekből és a magánvállalkozásokból. 

A főparancsnokot, bár sosem barátkozott éppen a , vö- 
rösökkel", lehangolták a történtek, mert látta, hogy kicsú- 
szik a kezéből a japán ügyek irányítása. Zene volt viszont 
mindez a japán konzervatívok füleinek, akik most szépen 
egymásra találtak egy bürokratákból, politikusokból és 
nagyvállalati vezetőkből álló — régről ismert, megbízható 
arcokat is magában foglaló — új elitben. Ez az új elit sok 
szempontból hasonlított az 1920-as évekbeli régire, de a 
hataloméhes tábornokok kellemetlen konkurrenciája 
nélkül. Dodge inflációellenes intézkedései rengeteg embert 
tettek munkanélkülivé, ez az 1949-es választásokon tíz szá- 
zalékot szerzett a Kommunista Pártnak, de Josida Liberális 
Pártja így is megsemmisítő szavazatfölénnyel győzött. 

A következő évben kitört koreai háború épp kellő 
indítólökést biztosított a japán gazdaságnak. Az immár 
nagybankok körül újjászervezett zaibacu-k szigorúan sza- 
bott árakon minden szükségessel ellátták a felkészületlen 

amerikai csapatokat. A , visszarendeződés" miatt amúgy is 

elkeseredett baloldaliak, liberálisok és pacifisták végképp 
viszolyogva figyelték, hogy újabb ázsiai konfliktusba rán- 
gatják Japánt. A végső csapást a japán hadseregpótlék 
létrehozása jelentette rendőrségi tartalékállomány formá- 
jában, amelyet — a főparancsnok kívánságával szemben — 
Washington erőltetett a japán kormányra, jóllehet ellenké- 
zett a pacifista alkotmánnyal. De a gazdaság növekedett, és 
egy éhes nemzetnek ez többet számított. A háború fő 
áldozata a több millió koreai mellett magának a főparancs- 
noknak a karrierje lett. Truman elnök az incshoni győze- 
lem dacára megsokallotta MacArthur nagyzási hóbortját. 
Miután a főparancsnok nyíltan kijelentette, hogy szeretné 
Kínára is kiterjeszteni a háborút, ha kell, azanombombákkal 
is, menesztették. 

Ez rendkívüli hatást váltott ki Japánban. Miközben 
jobb- és baloldaliak egyaránt sebeiket nyalogatták, az 
Aszahi liberális hírlap köszönetet mondott MacArthurnak, 
amiért megtanította a japán népnek , a demokrácia és paci- 
fizmus értékét", és , jóságosan vezette ezen a fényes ösvé- 
nyen". A cikk a főparancsnok atyai szívét melengető sza- 
vakkal folytatódott: , Mintha saját gyermeke növekedését 
figyelné, örömét lelte abban, ahogy tegnapi ellensége, a japán 
nép lépésről lépésre haladt a demokrácia felé..." A császár 
meglátogatta, hogy köszönetét fejezze ki mindazért, amit 
tett. A hanedai repülőtérre vezető utat könnyes szemű 
japánok százezrei szegélyezték, akik papírzászlócskákkal 
integettek a tábornoknak. Az NHK rádió a , Gyertyafény- 
keringő"-t játszotta. Josida miniszterelnök búcsút intett, 
miközben a Bataan, ugyanaz a gép, amely 1945-ben az 
acugi bázisra szállította a főparancsnokot, végleg elhagyta 
Japánt. 

MacArthur küldetése a visszarendeződés ellenére sok 
döbbenetes sikerrel járt. A tábornok idealizmusát többé- 
kevésbé megörökítette az alkotmány. A japánok általános 
választójogot, szólásszabadságot kaptak, és elméletben jo- 
got a boldogság keresésére szabadon, minden megkülön- 
böztetés nélkül. Úgy tűnt, a militarizmus végérvényesen a 
múlté, és a parlamentáris demokráciával Szakamoto 
Rjómától Fukuzava Jukicsiig, a Népi Jogok Mozgalma 
aktivistáitól a háború utáni demokratákig sok nemzedék 
álma vált végre valóra. A főparancsnok hagyatéka azonban 
alapvető fogyatékosságokat mutatott. A pacifizmus ára a 
teljes függőség másoktól, akik a védelemről gondoskod- 
nak. Ez életben tartotta a jobboldali revansizmust, és 
véglegesen megosztotta a politikai véleményeket éppen 
abban az egy dologban, amelyben konszenzus kellett vol- 
na: magát az alkotmányt illetően. A háborús bűnösök pere 
és az alkotmány tehát megoldatlan kérdéseket hagyott 
hátra a japánoknak monarchiájukkal kapcsolatban és 
tisztázatlan hozzáállást a múltjukra vonatkozóan. Japán 
legalább egy tekintetben görbe tükröt tartott az elé a 
nemzet elé, amely oly nagy igyekezettel próbálta átformál- 
ni: a fennen szárnyaló eszmények még nyilvánvalóbbá tet- 
ték a hiányosságokat. 


7. 1955 meg a többi 


1948 szentestéjén egy vékony testalkatú, középkorú férfit 
bocsátottak szabadon viseltes khaki egyenruhában és 
ellenzős sapkában a Szugamo börtönből. Puha ajka széles 
mosolyra nyílt, ahogy beszállt egy amerikai dzsipbe. Kisi 
Nobuszuke mindössze három évet töltött a Szugamo fegy- 
intézetben mint háborús főbűnök gyanúsítottja. Tódzsó 
tábornok kereskedelmi és ipari minisztereként szolgált, 
amikor Japán megtámadta Pearl Harbort. Azt megelőzően 
Mancsukuo iparának teljhatalmú ura volt. Tulajdonképpen 
ő állt legközelebb Albert Speer japán megfelelőjéhez. Há- 
borús hatásköre a lőszerellátástól a rabszolgamunkáig ter- 
jedt. Ha a háborút katonák vívták is, a meghódított terü- 
leteket a hozzá hasonló emberek igazgatták. 

Sok háború utáni barátság szövődött vagy mélyült el a 
Szugamóban. Kisi zárkatársa, Szaszakava Rjóicsi az 1930- 
as években egy kis fasiszta pártot vezetett, és nyerész- 
kedésével hírhedtté vált a megszállt Kínában. A háború 
után különféle többé-kevésbé kétes üzletekkel, többek 
között egy hatalmas szerencsejáték-vállalkozással gyarapí- 
totta vagyonát. Háborús összeköttetései meg egy kazal 
homályos eredetű pénz félelmetes kulisszák mögötti té- 
nyezővé tették a háború utáni konzervatív politikai berkek- 
ben. Szaszakavát ugyanaznap engedték ki, mint Kisit. Tíz 
év sem telt bele, és Kisi alakított kormányt Japánban. 

1948-ban azonban még Josida Sigeru töltötte be a mi- 
niszterelnöki hivatalt. Bár Josida és Kisi ugyanazokban a 
magas körökben mozogtak; nem kedvelték egymást. A To- 
szában született Josida, a Népi Jogok Mozgalma egyik 
aktivistájának fia hamisítatlan konzervatív volt a vidéki 
szamuráj őseire büszke, csósúi Kisivel, a vakbuzgóbb ja- 
pán jobboldal jellegzetes képviselőjével szemben. Kisi si- 
mulékonyabban viselkedett, mint a gorombáskodó Josida, 
aki Japánban máig emlékezetes módon lehülyézett egy 
szocialista képviselőt a parlamentben. De Kisit ösztönei a 
Tokiói Császári Egyetemre való jelentkezésétől kezdve 
hosszú pályafutása végéig csakis a liberalizmussal ellen- 
kező oldalhoz vonzották. Fiatalemberként Kita Ikkit, az 
1936-os katonai zendülés mögött álló nemzetiszocialista 
agitátort csodálta. A Minobe és jobboldali ellenfelei közöt- 
ti alkotmányjogi vitában Kisi az ultranacionalista nézeteket 
tette magáévá. Mancsukuóban közel került Tódzsó tábor- 
nokhoz és a kvantungi hadsereghez. 1939-ben helyeselte a 
kapcsolatok szorosabbra fűzését a náci Németországgal. 
Az üzletemberek és a hadsereg huzakodásában az utóbbit 
támogatta. A Szugamo börtönben pedig rendületlenül hitt 
abban, hogy Japán , igazságos háborút" vívott. 

Noha Kisi a háború után a demokrácia védelmezőjévé 
vált, politikája bizonyos szempontból figyelemre méltóan 
következetes maradt. A háború előtt és alatt azt vallotta 
magáról, hogy nemzetiszocialista: tekintélyelvű, naciona- 
lista, és abban az értelemben szocialista, hogy a tervgaz- 
daságot tartja helyes útnak a nemzet megerősítésére és 
javainak gyarapítására. Sosem hitt a liberális angolszász 
stílusú laissez faire-kapitalizmusban. 1953-ban szót emelt 
, a gyeplőt a lovak közé dobó" gazdaságpolitika ellen. Úgy 

látta, inkább központosított ipartervezésre van szükség, 
amelyet , gondosan kell kidolgozni, mint az orosz ötéves ter- 
vet". Közvetlenül azelőtt, hogy ezt a kijelentést tette, 
Nyugat-Németországban járt, ahol kellemes találkozást 
bonyolított le régi kollégájával, a volt náci gazdasági mi- 
niszter Hjalmar Schachttal. Kisi gazdasági elképzelései igen 
közel álltak és maradtak a japán gondolkodás fő irányához. 


A konzervatívok vezetéséért folytatott harcban Kisi táplál- 
ta azt a közkeletű nézetet, miszerint Josida a főparancsnok 
talpnyalója, amerikás fiú, szófogadó japcsi. Ez nem egé- 
szen felelt meg az igazságnak. 1951-ben, miközben Mac- 
Arthur még hazafelé repült az Egyesült Államokba, John 
Foster Dulles már úton volt Tokióba, mint különmegbízott, 
hogy békeszerződést kössön a japánokkal. Menet közben 
rádión tárgyaltak. Dulles olyan utasításokat kapott, hogy 
gyakoroljon nyomást a japánokra komoly hadsereg fölál- 
lítása érdekében. Josida — és a főparancsnok — már évek óta 
civakodott Washingtonnal ebben a kérdésben. MacArthur 
1948-ben kifejtette, hogy egy ilyen lépés ellentétben állna 
az elveivel, és , a japán nép szemében nevetséges megvilá- 
gításba helyezné" az amerikaiakat. Miután fölszólították, 
hogy hozasson létre nemzeti rendőrségi tartalékállományt 
a japánokkal, még mindig úgy emlegette Japánt, mint ,a 
csendes-óceáni térség Svájcát", és húzta az időt. 1950-ben 
a koreai háború kitörésével a további ellenállás hiábava- 
lóvá vált, és hetvenötezer japán , rendőrt" levetett amerikai 
egyenruhába öltöztettek, gépfegyverekkel, harckocsikkal, 
páncélöklökkel szereltek föl. Josida úgy tett, mintha a csá- 
szári hadsereg e veteránjai nem lennének valódi katonák. 
Az iparvidékekre vezényelték őket, hogy letörjék a kom- 


158 IAN BURUMA - A MODERN JAPÁN 


munista agitációt. De hamarosan újabb harceszközöket 
kaptak, és japán önvédelmi erőkre keresztelték át őket. 

Dulles még többet követelt. 350 000 japánt kívánt föl- 
fegyverezni. Josida ellenállt a békealkotmány e nyilván- 
való megsértésének. Arra figyelmeztetett, hogy ez nagyon 
nagy felfordulást okozna nemcsak Japánban, hanem egész 
Ázsia-szerte. Nyomatékképpen titokban arra biztatta a 
szocialistákat, hogy tüntessenek a hivatala előtt. Hetvenöt- 
ezres szinten tartotta a japán önvédelmi erőket. Végül komp- 
romisszumot kötöttek, amelyet Josida tulajdonképpen 
győzelemként könyvelhetett el. Az Egyesült Államok meg- 
határozatlan ideig korlátozás nélkül használhatta Japán fel- 
ségterületét katonai támaszpontok céljára. Okinava rop- 
pant hadi létesítménnyé vált amerikai közigazgatás alatt. 
Japán azt ígérte, idővel átveszi a felelősséget saját védel- 
méért. Az időpontot nem jelölte meg. Addig a szép napig 
az Egyesült Államok gondoskodhatott Japán biztonsá- 
gáról, a szigetország pedig nyugodtan az államilag irányí- 
tott ipari növekedésre fordíthatta minden erejét. 1951 de- 
cemberében San Franciscóban békeszerződést, és azzal 
egyidejűleg biztonsági egyezményt írtak alá. Japán vissza- 
nyerte szuverenitását — egy bizonyos pontig. Az alkotmá- 
nyos problémáról többé nem esett szó. A Josida-alku 
megköttetett. 

A megszállás befejeződése azt jelentette, hogy a csaló- 
dott japánok végre szabad folyást engedhettek indulataik- 
nak. A baloldali értelmiségiek, a Kommunista Párt és szak- 
szervezeti vezetők által 1952. május 1-jén utcára vitt diá- 
kok és munkások tömegtüntetéseket rendeztek a biztonsá- 
gi szerződés ellen. A császári palota előtti téren a sokaság 
a karhatalmi alakulatokra támadt. A rendőrök könnygáz- 

zal, gumibottal válaszoltak, tüzet is nyitottak. Két személy 
veszítette életét, sokakat durván bántalmaztak vagy össze- 
tapostak a felfordulásban. Ez korántsem csillapította a 
japán liberálisok és baloldaliak haragját. A Szovjetunióra 
sokszor ábrándos szemmel tekintő és a kínai kommu- 
nistákkal lelkifurdalásosan szolidáris baloldal kikívánko- 
zott az Egyesült Államokkal kötött bármiféle biztonsági 
megállapodásból. Úgy vélte, Japánnak ezúttal ázsiai szom- 
szédai oldalán kell állnia, mintegy vezeklésül azért a tör- 
ténelmi tévedéséért, hogy nyugati stílusú imperialista hata- 
lommá próbált válni. Soha többé nem háborúzhat szom- 
szédaival. Elvégre ezt jelenti a katonai erő alkalmazásáról 
való lemondás. A japán baloldal számára szentírássá vált 
MacArthur tábornok alkotmányának 9. cikkelye. 

A Kisi-féle jobboldaliak lelkesen sorakoztak föl a hi- 
degháborúban az amerikaiak mellett, viszont mind a 9. 
cikkelyt, mind a császár új, világi státusáról rendelkező 
1. cikkelyt illetően alkotmányrevíziót óhajtottak. A Josidá- 
hoz hasonlóan pragmatikus konzervatívok szívesen elnéz- 
ték, hogy az amerikaiak a kommunistákkal verekszenek, 
miközben Japán a maga dolgával törődik, és remélték, 
hogy az alkotmányos vita egyszerűen elül majd. De nem és 
nem. Az alkotmánymódosításhoz kétharmados parlamenti 
többség kellett, és mivel erre nem nyílt kilátás, az elége- 
detlenség zavargásokban, Japán háborús történetéről foly- 
tatott szócsatákban, tankönyvpolémiákban, Amerika-elle- 
nes kirohanásokban jutott kifejezésre, és megafonos autók 
járták az utcákat, amelyekben egyenruhás suhancok jobb- 
oldali revansista jelszavakat fröcsögtek. 

Az 1950-es évek elején Ozu, Mizogucsi és Kuroszava 
alkotásaival aranykorát élte a japán film. A mozivászon 

azonban a jobb- és baloldali antiamerikanizmusnak is 
tökéletes hordozófelületet kínált. Jobbról A Jamato csata- 
hajó, A csendes-óceáni sas és hasonló művek ünnepelték a 
császári haditengerészet szellemét, bátor és makulátlan 
becsületű tengernagyait. A bal térfélen olyan filmpamf- 
letek születtek, mint a radikális pedagógus-szakszervezet 
védnöksége alatt készült Hirosima, amely rasszista cselek- 
ményként ábrázolja az atombomba ledobását. Befejező 
képsorain amerikai turisták érkeznek a városba, és szu- 
venír gyanánt szedik össze az áldozatok csontjait. Nem ke- 
vésbé vonzották a közönséget az amerikai katonák 
báziskörnyéki viselt dolgairól szóló félpornográf filmek. A 
támaszpontos filmek a virágzó szexipar pezsgő alműfaját 
képezték. E játékfilmek némelyike feltűnően acsarkodó. 
Egy népszerű képregényfüzet később megfilmesített hős- 
nője nemibeteg japán szajha, aki annyi amerikaival fekszik 
le, amennyivel csak bír, hogy vérbajjal fertőzze meg az 
USA haderejét. Ugyanezt az elbájoló témát szőtte azután 
tovább egy tokiói pódiumbörleszk A tacsikavai támasz- 
pont: tíz hosszú év asszonygyalázásai címmel. 

Bár Hirosima és Nagaszaki nőtt az Amerika-ellenes 
pacifizmus elsődleges szimbólumává, a baloldal a japánok 
háborús bűneit sem értékelte alá. Épp ellenkezőleg, az 
1950-es években a szigetországban kritikusabban tárgyal- 
ták a háborút, mint Németországban, s ez néha megdöb- 
bentő következményekkel járt. Veterán frontharcosok töre- 
delmes beszámolót írtak Kínában elkövetett rémtetteikről, 
mire kommunistának bélyegezték őket, kiadójuk pedig 
jobboldali huligánok fenyegetéseinek hatására visszavonta 
a könyvet. A baloldali értelmiségi körök és a befolyásos 
pedagógus-szakszervezet irányvonalát azonban dogmati- 

kus marxizmus terhelte: a kínai kommunisták bátor 
szabadságharcosokká nemesedtek a japán imperialista tőke 
és a , császári rendszer" elleni fölszabadító háborúban. 
Úgy vélték, Hirosimának a béke fáklyavivőjévé kell tennie 
Japánt, az új ellenség Ázsiában az amerikai imperializmus 
és annak japán lakájai. 

A jobboldal Kisivel az élen kitartott amellett, hogy Ja- 
pán igazságos háborút vívott. Pótcselekvésként lassacskán 
ez a kérdés váltotta föl az alkotmányról folytatott szük- 
ségszerű vitát. Valahányszor a baloldal Japán dokumentált 
háborús barbarizmusát hozta föl az alkotmányos pacifiz- 
must támogató érvként, a jobboldal tagadta, hogy az or- 
szág bármit vétett volna, vagy pedig többet, mint más nem- 
zetek a háborús időkben. A tankönyvek körül a pedagógus 
szakszervezet és a konzervatív művelődésügyi miniszté- 
rium között mindmáig folyó huzavona valójában erről szól. 
A 9. cikkely, amelyet Nixon amerikai alelnök 1953-ban 
, jóhiszemű tévedésnek" nevezett, alapvetően nem törté- 
nelmi okokból végletesen megosztotta a jelenkori japán 
közvéleményt. A japán bulvársajtóban szűnni nem akaró 
háborús vita szembeszökő vonása a történészszakma tün- 
tető távolmaradása, a historikusok ugyanis jobbára a szi- 
gorúan tudományos orgánumokban közölték írásaikat. 


A baloldal talán sikeresebben szerepelt volna a háború 
utáni Japánban, ha kevésbé dogmatikus és belviszályra 
hajlamos. Az 1952-es zavargások után a kommunisták 
kezdtek háttérbe szorulni. A Kommunista Párt megpróbál- 
ta a vörös lobogó alá gyűjteni a társadalom peremén élő és 
hátrányos helyzetű csoportokat: a koreaiakat, az , érinthe- 
tetlen" burakumin-okat, a napszámosokat. A másként gon- 

dolkodókkal szembeni türelmetlenség és az erőszakos tisz- 
togatások miatt azonban mindinkább perifériára került a 
Kommunista Párt. A jobb- és balszárnyra tagolódott szo- 
cialisták viszont továbbra is az alsóházi mandátumok 
körülbelül egyharmadát birtokolták, hol többet, hol keve- 
sebbet. Őket támogatta a legnagyobb szakszervezet, ame- 
lyet keményvonalas baloldaliak vezettek, és még mindig 
tekintélyes erőt képviselt. A konzervatívok a Demokrata 
Párt és a Josida által irányított Liberális Párt között oszlot- 
tak meg. 

1955-ben egy pillanatra úgy tűnt, mintha a Szocialista 
Párt esélyt kaphatna. Jobb- és balszárnya békét kötött, Ja- 
pán Szocialista Párttá olvadt egybe. Ez azonban moz- 
gósította a liberálisokat meg a demokratákat, akik kölcsö- 
nös rágalmazás és hátbatámadósdi után létrehozták a 
Liberális Demokrata Pártot (LDP). A pártegyesítés kovácsa 
Kisi, hajtóereje a nagytőke volt. Az LDP első vezetője, 
Hatojama Icsiró megint csak a régi kokutai elit veteránjai 
közé tartozott, abba az elitbe, amelyet a szövetséges főpa- 
rancsnokság tisztogatásnak vetett alá, amiért az 1930-as 
években elnyomta a szólásszabadságot. Ez az új párttömö- 
rülés , 1955-ös rendszer" néven vált ismertté. 

1955 decemberében a Kiotói Egyetem egy radikális 
hallgatója — nemsokára világhírű filmrendező — az alábbi 
sorokat írta naplójába: ,, Tíz évvel a háború után a felületes 
szemlélőnek úgy tűnhet, mintha a demokratikus erők visz- 
szaestek volna. Holott valójában előrenyomultak. A partta- 
lan ábrándozás ideje lejárt. A tömegek a sarkukra álltak, és 
belépünk a realizmus korába." Néhány évvel később Ósi- 
ma Nagisza minden illúzióját elveszítette. 

A Japán Szocialista Párt önként vállalt hátránnyal 
indult. A fúzió után a balszárny uralta a pártvezetést. A pa- 
cifizmus népszerű volt Japánban, de a párt azon célja, hogy 
a kapitalizmus elleni forradalomra vezesse az ázsiai mun- 
kásokat, aligha illeszkedett a japánok zömének szerényebb 
törekvéseihez. Az LDP viszont gyorsan LDP-rendszerré 
alakította az 1955-ös rendszert. A nagytőke, Washington, 
magas rangú bürokraták és a konzervatív vidéki körzetek- 
nek kedvező választási szisztéma segítségével az LDP 
félelmetes politikai gépezetet épített ki. Ez a pénzen ala- 
pult: építőipari vállalatoktól, bűnszövetkezetektől, CIA-s 
megvesztegetési alapoktól és kereskedőcégektől kapott, 
szavazatnyerő helyi intézkedések költségvetésének hálóza- 
tán átcsorgatott, olyan pártfrakciók által kezelt pénzen, 
amelyeknek tagjai mindaddig számíthattak parlamenti 
székükre, ameddig a pénz választóikhoz áramlott. A frak- 
ciók nagy hatalmú főnökök köré rendeződtek, akik egy- 
mást váltogatták a pártvezéri és miniszterelnöki poszton, 
hogy előbb-utóbb mindenki hozzáférhessen a húsosfa- 
zékhoz. Az olajozott működés érdekében az LDP-rendszer 
színfalak mögötti manipulátorokra támaszkodott, itt jutot- 
tak szerephez az olyan tapasztalt nyerészkedők, mint 
Szaszakava Rjóicsi és Kodama Josio. Hivatalba lépésekor 
mindegyik LDP-s miniszterelnök fogadkozott, hogy letöri a 
frakciókat. Egyik sem tette meg. A szocialisták negyven 
évig nem kaptak újabb esélyt a kormányalakításra, és 
akkor sem sokáig tudtak élni vele. 

Így tehát igaza lett Ósima Nagiszának, a filmrende- 
zőnek. Új kor jött el, de nem az általa remélt. 1956-ban új 
jelszó bűvölte el a japánokat: , A háború utáni korszaknak 
vége. Ezzel a mondattal kezdődött a gazdasági fehér 

könyv, amely csaknem negyvenesztendős nyaktörő gaz- 
dasági növekedés alapjait vetette meg. Bár japán értelmi- 
ségiek és politikusok körében később általánossá vált, 
hogy ősi japán erényeknek — engedelmesség, önfeláldozás, 
szorgalom — vagy , nemzeti jellemvonásoknak" — műszaki 
ügyesség, kimagasló érzékenység, csoporttudat — tulaj- 
donították a gazdasági sikert, a háború utáni konjunktúra 
fölött a japánok mellett amerikaiak is bábáskodtak: 
Douglas MacArthur és Joseph Dodge majdnem annyival 
járult hozzá, mint a háborút túlélt bürokraták és konzer- 
vatív politikusok, akiknek figyelemre méltóan zökkenő- 
mentes átmenetet sikerült megvalósítaniuk a háború előtti 
kokutai-ból az LDP-rendszerbe. 


Bekövetkezett azonban még egy fölbolydulás, a radikális 
baloldal hanyatló befolyásának még egy rohama. Miután 
Kisi 1957-ben miniszterelnök lett, buzgón hozzálátott, 
hogy egyszer s mindenkorra rendezze a megoldatlan alkot- 
mányos problémát. Japán független, szuverén hatalmi stá- 
tusának helyreállításához mind az alaptörvényt, mind a 
biztonsági szerződést felül kellett vizsgálni. Az utóbbi, 
amely japán földön szabad kezet adott az Egyesült Álla- 
moknak, sok japánt — a jobb- és a baloldalon egyaránt — 
emlékeztetett az 1860-as évek egyenlőtlen szerződéseire. 
Újra meg újra feldühödött tömegek támadták meg az 
amerikai támaszpontokat. Kisi nacionalista lévén óhajtotta 
a revíziót, de azért is, mert olyan rendszert szeretett volna, 
amelyben két konzervatív párt ellenőrzi egymást. Hitt 
abban, hogy amíg nincs alapvető egyetértés az alkotmányt 
illetően, és Japánt egyenlőtlen szerződés alázza meg, addig 
a politika a radikalizálódott baloldal meg egyetlen, hatalmi 

monopóliuma által könnyen korrumpálódó konzervatív 
párt harca marad. Bármit vétkezett is a múltban, Kisi elem- 
zése helyesnek bizonyult. 

A japán érdekérvényesítés útjának egyengetése 
érdekében Kisi mindenekelőtt kimerítő látogatásra indult 
Délkelet-Ázsiába, ahol bocsánatot kért a japán katonák 
által elkövetett kegyetlenkedésekért. Azonkívül golfozott 
Washingtonban Eisenhower elnökkel. Alkotmánymódosí- 
tási próbálkozásaival mégsem jutott semmire. Mindazon- 
által erősen igyekezett, hogy a baloldalt és a konzervatí- 
vokat is megnyerje a biztonsági szerződés felülvizsgála- 
tához. Csak az volt a bökkenő, hogy nem sokan bíztak a 
régi apparatcsikban. A rendőrség ütőerejének megnöve- 
lésére irányuló kísérlete dugába dőlt, zavargások törtek ki 
miatta a parlament épülete előtt. Ezután , erkölcsi nevelést" 
vezetett be az iskolákban, ez az intézkedése a háború előt- 
ti hazafias propagandát idézte. Nem csoda, hogy a szocia- 
listák meggondolták magukat a szerződésmódosítást illető- 
en, és úgy döntöttek, mégis szembehelyezkednek Kisivel. 

Az alku, amelyet Washingtonban ígértek neki, valame- 
lyes javulást jelentett. Eszerint az USA a jövőben , kon- 
zultál" a japánokkal a területükön fölvonultatandó csapa- 
tokról és hadfelszerelésről. Eisenhower tokiói látogatással 
kívánta megpecsételni az új egyezséget. 1959 végén radi- 
kális egyetemisták nyomultak a parlamenthez, és levizel- 
ték a kapuját. Először tízezrek, majd százezrek csatlakoz- 
tak a demonstrációkhoz. Rendőrbarikádokat söpörtek el. 
A pacifista honszeretettől és Kisi elleni gyűlölettől hevített 
liberális hírlapok a biztonsági szerződés ellenzőit támogat- 
ták. Egy rendőrattakban agyontapostak egy fiatal lányt. 

Hamarosan csaknem egymillióan tódultak az utcákra, és 
angolul kántálták, hogy , Yankee go home!". 

Aszanuma Inedzsiró, a Szocialista Párt elnöke , a japán 
és a kínai nép közös ellenségének" nevezte az , amerikai 
imperializmust". Egy jobboldali fanatikus leszúrta — mint- 
ha a háború előtti japán politika támadt volna föl. Eisen- 
hower elnök megbízottjának gépkocsiját a repülőtérről a 
városba menet megostromolta a csőcselék. Eisenhower 
japáni látogatását le kellett fújni, noha ígéret hangzott el, 
hogy a vén manipulátor, Kodama Josio által szervezett 
gengszterek segítséget nyújtanak a rendőrségnek az útvo- 
nal-biztosításban. Egy pillanatig úgy tűnt, mintha küszö- 
bönállna a forradalom. A régi rend és az annak támo- 
gatásával nem alaptalanul vádolt Egyesült Államok elleni 
minden gyűlölet és gyanakvás viharrá sűrűsödött Tokió 
utcáin. Kisi azzal a gondolattal játszott, hogy beveti a japán 
önvédelmi erőket, de szerencsére jobb belátásra tért. 

1960 májusában majdnem ugyanekkora zűrzavar 
támadt a parlamentben. A szocialisták bojkottálták a szer- 
ződés alsóházi ratifikálását, előbb különféle módszerekkel 
obstruálták a vitát, majd irodájába zárták a házelnököt. 
A házelnök, aki a háborús bűnösök tokiói perében Tódzsó 
tábornok védőügyvédje volt, odarendelte kiszabadítására a 
rohamrendőrséget. Éjfél után az LDP rendőri védelem alatt 
szavazást erőszakolt ki, miközben szocialista párti képvi- 
selőnek színét sem lehetett látni az ülésteremben. Kisi 
győzött, de csak egy hajszállal. Tudta, hogy le kell monda- 
nia. Merényletet kíséreltek meg ellene. A háború után 
látványosan újraéledt karrierje véget ért — mármint a nyil- 
vánosság előtt, mert a színfalak mögött továbbra is félel- 
metes bábjátékos maradt. 

A publikus Kisi ellőtte a puskaporát, de előtte a radi- 
kális baloldal is. 1960-ban jó néhány hónapig tartó, véres 
sztrájkba kezdtek a szénbányászok, akik azért veszítették 
el a munkájukat, mert a kormány úgy döntött, kőolajjal 
fedezi Japán energiaszükségletét. Az 1960-as évek végén 
és a 70-es években nagyszámú diák tüntetett a vietnami 
háború ellen, de vajmi csekély hatással. Miként Németor- 
szág és Olaszország esetében, a radikális baloldal gyilkos 
frakciókra forgácsolódott szét, amelyeknek tagjai repülő- 
gép-eltérítésekkel és pokolgépes merényletekkel próbálták 
előmozdítani a világforradalmat, de az 1960-ashoz fogható 
nagyságrendű esemény többé nem történt. Miután a gyű- 
lölt Kisi eljátszotta a népharag villámhárítójának szerepét, 
Josida védence, egy szürke pénzügyi bürokrata, Ikeda 
Hajato került a helyére. Japán alkotmányos gondjait azon- 
ban Ikeda sem oldotta meg. Viszont nem is bolygatta őket. 
Más módot talált a viszály lecsöndesítésére, az elégedet- 
lenkedők kiengesztelésére. 

Kisi 1958-ban a kereskedelmi és ipari tárcát bízta rá 
kabinetjében. Ikeda minisztériuma, a MITI Kisi egykori 
kereskedelem- és iparügyi, a háború alatt hadfelszerelésivé 
átszervezett minisztériumának örökébe lépett. A MITI Ja- 
pán háború utáni gazdasági terjeszkedésének idegközpont- 
ja volt. Ikeda egy jól ismert munkaerő-gazdálkodási szak- 
ember elgondolását fölkarolva azt ígérte, minden japánt 
gazdagabbá tesz. 1960 decemberében a személyi jövedel- 
mek megkettőzéséről közreadott terve tudatos lépés volt 
arra, hogy elterelje az emberek figyelmét az alkotmányos 
kérdésekről. A még egyenletesebben szétterített pénz leke- 
nyerezhette a Japán Szocialista Párt mérsékelt szárnyát. 
Azt remélték, a pénz teljesen elfeledteti az emberekkel a 

politikát. Az atyai LDP-államban a japán gazdaságot a 
nemzet javára irányító, hozzáértő technokraták stabilitást 
és fölvirágzást szavatoltak. Ez volt az Ikeda-féle elrende- 
zés lényege. 

A bomlasztó balos szakszervezeteket vagy bűnözőban- 
dákkal félemlítették meg, vagy a magánvállalatok új szak- 
szervezeti rendszerével ásták alá, amelyek azt ígérték, úgy 
gondoskodnak munkásaikról, mint a vállalati család gyer- 
mekeiről. A legnagyobb cégek az élethossziglani foglal- 
koztatás biztonságát ajánlották dolgozóiknak feltétlen 
hűségért cserébe. Mindezek a — gyakran ősi japán hagyo- 
mányként beállított — megoldások tulajdonképpen az Ike- 
da-terv részét képezték. Akárcsak a fáradhatatlan építke- 
zés, amely a japán nagyvárosokat, de különösen a vidéket 
egybefüggő építési területté változtatta, amelyen egyre 
újabb utak, hidak és gátak létesültek. Ez jót tett az építő- 
iparnak és maffiakapcsolatainak. Jót tett az építést és 
mezőgazdasági fejlesztést felügyelő minisztériumoknak. 
Jót tett a japán ipar egészének. Jót tett a politikusoknak, 
akik üzleti lehetőségekhez juttatták vidéki választóke- 
rületeiket. Jót tett tehát az LDP-nek, amelynek kasszáját 
megtöltötték a minden új beruházásnál csurranó-cseppenő 
kenőpénzek és sápok. 

Japán bruttó nemzeti terméke az 1960-as években reál- 
értéken számolva évi 10,690-kal nőtt. Az országot korábban 
szétszakítással fenyegető ellentétek most csak marginálisan 
érződtek: jobboldali zavarkeltók még mindig lengették a 
régi harci lobogókat, és katonai indulókat bömböltettek 
megafonos autóikkal, a legradikálisabb diákok pedig vérre 
menő tisztogatási akcióikban egymást szedték ízekre. A ja- 
pánok zömét azonban politikailag eltompította a nemzeti 

prosperitás új korszaka. Dagadt a keblük, amikor szinte az 
Eiffel-torony hasonmása emelkedett fel Tokióban, csak 
épp magasabbra annál. 1964-ben az első szuperexpressz 
vonatszerelvénye három és fél óra alatt süvített Tokióból 
Oszakába. És a főváros az egész világot látta vendégül az 
olimpiai játékokon. A japánok végre-valahára egy pilla- 
natig megbékélhettek önmagukkal és a világgal. 

Ikeda, feladatát végrehajtván, még az olimpia évében 
elhunyt. Josida egy újabb védence, Szató Eiszaku lépett a 
helyére. Akárcsak a testvérbátyja, Kisi Nobuszuke, poli- 
tikai álommanó módjára Szató is port hintett a szemekbe 
azon kérdések tárgyában, amelyek legnagyobb valószí- 
nűséggel vitát kavarhattak Japánban. A külpolitikát egy- 
szerűen közelítette meg. Azt mondotta, a történelem során 
, valahányszor Japán szembehelyezkedett az Egyesült 
Államokkal, annak kárát látta, ha pedig a két ország szo- 
rosan együttműködött, Japán jól járt. Ennélfogva arra 
törekedtem, hogy mindenben együtt haladjak az Egyesült 
Államokkal a világbéke biztosítására." Szató békét, csakis 
békét ígért. Ezért 1972-ben Nobel-békedíjjal jutalmazták. 

Akkor hát befejeződött az újkori Japán története? Termé- 
szetesen nem. De az a történet igen, amelynek elmesé- 
lésére vállalkoztam. 1964 óta sok minden zajlott le 
Japánban: kormányok buktak bele megvesztegetési 
botrányokba; elhunyt Hirohito császár, és megkezdődött az 
új uralkodási időszak, a Heiszei; a buborékgazdaság olyan 
látszatot keltett, mintha Japán mindjárt bekebelezné a vilá- 
got; vallási terroristák mérgesgáz-támadást intéztek Tokió 
ellen; szétpattant abuborékgazdaság. És mellesleg sok más 
is történt. De a háború utáni rend az amerikai megszállás 
alatt fölépült és 1955-ben konszolidálódott formájában 
máig épen maradt. Alapzatán repedések keletkeztek, a tar- 
tógerendákon a korhadás jelei mutatkoznak, de az épület 
áll. Amíg recsegve-ropogva össze nem omlik, 1964-nél 
nincs jobb határvonal a modern Japán tündöklésének, 
bukásának, majd újbóli tündöklésének lezárására. 
Akadtak pillanatok, amikor úgy tűnt, mintha valódi vál- 
tozás készülődne. 1976 tele ilyen drámai helyzetet hozott 
magával. Az előző esztendőben diákként érkeztem Tokió- 
ba. Akkoriban itt-ott még látszottak a háború apró nyomai. 
Félkarú vagy féllábú veteránok ültek fehér kimonóban a 
gyorsvasút állomásain, szomorú háborús dallamokat nyö- 
szörgettek szájharmonikájukon. Az emberek látták őket, 
mégis elsiettek mellettük, talán kissé meg is szaporázták 


172 IAN BURUMA - A MODERN JAPÁN 


lépteiket, úgy tűnt, nem veszik észre ezeket az öregeket, 
mintha hátborzongató jelenlétük csupán egy másodpercre 
hűtené le a növekvő bőség balzsamos levegőjét. 

A Sindzsuku állomás előtt, az 1960-as évek diáktün- 
tetéseinek és színpadias happeningjeinek kedvelt terepén 
figyeltem, ahogy az emberek földimogyoróval dobálják 
Tanaka Kakuei, a levitézlett miniszterelnök hevenyészett 
karikatúráját. A , mogyoró" kifejezést (peanuts, azaz , fil- 
lérek") azok a közvetítők használták, akik a Lockheed 
Corporation kenőpénzét repülőgép-megrendelésekért 
cserébe szétosztották Tanaka meg a többi politikus között. 
A főmachinátor Kodama Josio, a háborús nyerészkedő 
volt, aki együtt ült Kisi Nobuszukéval. Amikor híre terjedt 
ennek a legutóbbi botránynak, egy fiatal pornószínész a 
kapitalista korrupció elleni tiltakozásként sportrepülő- 
gépével becsapódott a Lockheed tokiói székházába. A ka- 
mikazepilóták egyenruháját viselte. Utolsó szavai így szól- 
tak: , Eljen a császár!" Ekképpen visszhangozza bohózat a 
történelem tragédiáit. 

Tanaka már két éve lemondott hivataláról amiatt, amit a 
japán média az ő , pénzpolitikájának" nevezett, mégis meg- 
döbbent, amikor vádat emeltek ellene kenőpénzek elfo- 
gadásáért. Valósággal úgy érezte, hátba döfték. Elvégre a 
megvesztegetés a japán politika mindennapi részévé vált. 
Semmi sem intéződött el anélkül. Tanakát végül nem ok- 
hanem régi vetélytársa, Fukuda Takeo, egy dörzsölt exbü- 
rokrata, aki Kisi Nobuszukéhoz hasonlóan Mancsukuóban 
kezdte pályáját. A Fukuda-frakció tagjai szivárogtatták ki 
az ügy részleteit a sajtónak. Fukuda Tanaka félreállításával 
és az LDP-ből való kiakolbólításával állt bosszút azért, 

hogy Tanaka megkísérelte elbitorolni az LDP-rendszert. 
Tanaka befolyását azonban így sem tudta megsemmisíteni. 
Tanaka frakciója még jó néhány évig ellenőrizte az LDP-t, 
miután a főnök átült a parlamentben a függetlenek közé. 

Tanaka maga volt a túláradóan szívélyes, lelkesen ügy- 
buzgó, tökéletes populista politikus, Fukuda pedig a tipi- 
kus bürokrata politikus. Amióta Ikeda egyezséget kötött a 
japán néppel, hogy technokrata nagyvonalúsággal elfojtsa 
a politizálást, bürokraták uralták az LDP-t. Ők határozták 
meg az irányelveket, írták a miniszterek parlamenti beszé- 
deit, és vették át nyugalomba vonulásuk után helyüket az 
LDP hierarchiájában. A politikusok dolga a szavazatnyerő 
pénzforrások előteremtése volt, hogy az LDP hatalmon 
maradhasson. Az LDP-n belüli frakciórivalizálás biztosítot- 
ta, hogy egyik politikus se izmosodhasson meg túlságosan, 
vonhassa végül irányítása alá az egész rendszert. Tanaka 
azonban a politikai lángelme és az elképesztő arányú pénz- 
mozgatás kombinációjával közel jutott ehhez. Pártfogása 
annyi embert tett a lekötelezettjévé, hogy ez a falusi mar- 
hakupec fia, aki még középiskolát sem végzett, kis híján 
megtörte a bürokrácia uralmát. A jelenkori történelemben 
először politikusok dirigáltak a hivatalnokoknak. Ennek 
eredményeként Tanaka összehasonlíthatatlanul gazdagab- 
bá és összehasonlíthatatlanul korruptabbá változtatta 
Japánt. 

A populista azonban még nem demokrata reformer. 
Tanaka sosem próbálta megújítani az LDP-rendszert. 
Manipulálta, hogy a lehető legnagyobb számú embernek 
szerezzen hasznot és munkát. Az építőiparra támaszkodott. 
Egy építési nagyfőnök lányát vette feleségül. Az építőipar- 
ral alapozta meg politikai pályáját. Tanaka azt ígérte, az 

egész japán szigetvilágot egyetlen építkezéssé változtatja. 
1985-ös szélütése után befolyása lehanyatlott, de a beru- 
házási program, és az abból eredő pénzfolyam, amely fenn- 
tartotta az LDP-t, akkor is lankadatlanul hömpölygött 
tovább: újabb utak, újabb hidak, újabb gátak, újabb konfe- 
renciaközpontok, újabb repülőterek, újabb pacsinko- (flip- 
perszerű játék) szalonok, újabb múzeumok, újabb város- 
házák, újabb szállodák, alagutak, kalandparkok és ipartele- 
pek nőttek ki a földből. Ezek közül sok hasznos, sőt égetően 
szükséges volt. Sok meg nem. Japánban most egymást érik 
a fölösleges alagutak, sehová sem vezető utak, élettelen 
folyók, hidak, amelyeken senki sem kel át, félig üres 
múzeumck, és olyan kalandparkok, amelyekre nem sokan 
kíváncsiak. Ezek az Ikeda-terv és a tanakai , pénzpolitika" 
nem épp szemet gyönyörködtető emlékművei. 

A rideg pénzügyi mutatószámokat tekintve azonban 
Tanaka fantasztikus sikert hagyott hátra. Az 1980-as évek- 
ben tokiói yuppie-k aranyfüstöt nassoltak. Egy príma japán 
ingatlan áráért föl lehetett vásárolni egy kisebb országot. 
Japán szerzők az eljövendő , japán évszázaddal" hencegő 
könyveket írtak: ma Tokió, holnap az egész világ! Külföl- 
diek a Japán elleni eljövendő háborúról írtak könyveket, 
vagy a mindent meghódító jenről, vagy a föltartóztathatat- 
lan japán rendszerről, amellyel csak ugyanolyan harcias 
saját iparvédő intézkedésekkel szállhatunk szembe. 
Nyugati üzletemberek tizenhetedik századi értekezéseket 
olvastak a szamuráj hadművészetről. Japán üzletvezetési 
technikákat ismertető kötetek azonnal bestsellerré váltak. 
Úgy tetszett, a nagy japán föllendülés sosem ér véget. 

Sok japán mégis úgy érezte, valami hiányzik ebből a 
gazdag és egyre rondább országból. Nem véletlen, hogy 

a legjobb egyetemeken végzett férfiak és nők vezették az 
aum sinrikjó kvázibuddhista szektát, amely 1995-ben 
szaringázzal kísérelt meg tömeggyilkosságot a tokiói 
metróban. Sok tudós vagy a technokrata bürokrácia 
számára képzett szakember akadt köztük. Az Ikeda-terv 
eme örökösei a jelent illető politikai felelősségtudat 
hiányában gyilkos vallási utópiákkal töltötték meg a fe- 
jüket. A csoport egetverő szerencsétlenség előidézésére, 
az általa értelmetlennek tartott társadalom látványos el- 
pusztítására törekedett, hogy a háború utáni bőség ham- 
vaiból egy csodálatos új világ emelkedjen ki. 

Az 1980-as években konzervatív politikusok és értel- 
miségi támogatóik a modern Japán értékvesztése miatt is 
nyugtalankodni kezdtek. Különösen a jó élettől elpuhult 
fiatalok látszottak gyámoltalannak, mintha irányt tévesz- 
tettek volna. A 80-as évek közepén alakított kormányt 
Nakaszone Jaszuhiro, egy volt tengerésztiszt, a Tanaka- 
frakció tagja, és újfajta nacionalizmussal próbálkozott. 
Azaz a hivatali idejéhez köthető propaganda nagyon úgy 
hangzott, mint a régi nacionalizmus: az etnikailag egyön- 
tetű állam kiválósága, a császárság intézményének tiszte- 
lete, a páratlan japán szellem. Ezt részben ellenméregnek 
szánták a pedagógus-szakszervezet és a marxista értelmi- 
ségiek által évek óta hajtogatott baloldali dogmákra, 
részben pedig kétbalkezes kísérlet volt arra, hogy értelmet 
adjanak egy olyan nemzetnek, amelynek nincs más poli- 
tikai célja, mint gazdasági hatalmának kiterjesztése. De a 
szócséplés a japánság lényegéről leginkább a politikai vita 
gyatra pótszeréül szolgált. 

Nakaszone nacionalizmusa egyébként sem igen volt 
egyéb üres handabandázásnál. Még azt a politikai 

lendületet is nélkülözte, amellyel Kisi próbálta módosítani 
az alkotmányt. Nakaszone időnként úgy fogalmazott, mint 
egy háborús időkbeli patrióta, ugyanakkor az Egyesült 
Államok elsüllyeszthetetlen repülőgép-hordozójának 
nevezte Japánt. Tengernyi nacionalista retorika sem változ- 
tathatott az amerikai—-japán kapcsolatok féloldalasságán. 
Az 1991-es Öböl-háború, amelyet részben Japán olajel- 
látásáért vívtak, fájdalmasan nyilvánvalóvá tette ezt: a ja- 
pánok csak külső szemlélőként figyelhettek, nem segéd- 
kezhettek egy őket közvetlenül érintő válságban. Japán 
szerepe arra korlátozódott, hogy rengeteg pénzt fizessen az 
Egyesült Államoknak meg szövetségeseinek, azt is késve, 
és nem sok köszönetet kapott érte. Ezt nem csak a japán 
nacionalisták érezték megalázónak. 

Két évvel az Öböl-háború után az újabb korrupciós 
botrányoktól és néhány befolyásos politikus dezertálásától 
megtépázott LDP elveszített egy választást. Rövid ideig 
úgy látszott, mintha az LDP-rendszer nagy nehezen csak- 
ugyan véget érne. Talán egy ellenzéki pártokból alakított új 
kormány végrehajtja a szükséges reformokat, új életet 
lehel japán elmeszesedett politikai rendszerébe. Az egyik 
fő LDP-s dezertőr, egy Ozava Icsiró nevű veterán pénz- 
mozgató még arról is beszélt, hogy felülvizsgálják az 
alkotmányt, ezáltal, mint mondta, , normális országgá" vál- 
toztatják Japánt. Kifejtette, legfőbb ideje, hogy a japánok 
egyéniségekké váljanak, megtanuljanak kockázatot vállal- 
ni és saját érdekeikért kiállni. Az alkotmánymódosítás 
képessé tenné Japánt arra, hogy önállóbb szerepet játsszék 
a világban. Az oly régóta a csökkenő vidéki lakosság javá- 
ra részaránytalan választási rendszer felülvizsgálata pedig 

masszív kétpártrendszerhez vezetne, amely véget vetne az 
LDP dominanciájának. 

Kiderült, hogy megint tévedésből kukorékolt a kakas. 
A választókerület-kiigazítások nem jutottak olyan mélyre, 
hogy eltérést eredményezhessenek. Az ellenzéki vezetők 
egymás közti csetepatékra fecsérelték el az erejüket. Ozava 
az LDP-n kívül nem tudott elég pénzt osztogatni, hogy elér- 
je, amit akar, és kielégítse pártja tagjait. 1994-ben ismét az 
LDP került hatalomra, és koalíciós partnerül a sok párt 
közül épp a szocialistákat sikerült megnyernie. 1997-re 
Ozava és az LDP többi rebellise végleg felsült. 

Valami mégis változott, nem politikai akarat révén, ha- 
nem gazdasági körülményeknek köszönhetően: a nagy 
konjunktúra irtózatos tőzsdekrachba torkollott. Mélybe 
zuhantak az ingatlanárak, bankok mentek csődbe, és a 
japán buborék visszatekintve éppolyan képtelenségnek 
tűnik, mint a tizenhetedik századi amszterdami tulipánmá- 
nia. A diadalmaskodó japánok és a vészharangkongató 
nyugatiak szokatlan csöndbe dermedtek. Az LDP-rendszer 
persze ettől nem hullott szét, de többé-kevésbé megrendült 
az emberek beléje vetett bizalma. A bürokrataelit tagjai 
jócskán veszítettek tekintélyükből. A stabilitás és növeke- 
dés szavahihető, megbízható kezesei helyett valóságtól 
elrugaszkodott, nagymellényű hebehurgyáknak látszottak. 
Most is az LDP kormányoz, de csak jobb híján, és már nem 
egyedül. Kénytelen más pártokkal osztozni a hatalmon, 
olyanokkal, mint a jobboldali buddhista szervezethez 
kötődő Kómeitó. És az 1950-es évek óta először fordul elő, 
hogy még a magasan képzett nagyvállalati felső vezetők 
munkahelye sincs többé élethossziglan biztosítva. A könyv- 
tárakban, kávézókban és a gyorsvasút állomásain kifo- 

gástalan sötétkék öltönyös férfiakat látni, akik újságot 
olvasnak, úgy tesznek, mintha dolgoznának, de valójában 
csak elkallódtak a lassan elemeire bomló társadalomban. 
A gazdasági krach — egyelőre — nem döntött nyomorba sok 
japánt. Ötvenesztendei rohamos fejlődés busás anyagi tar- 
talékokat halmozott föl. De az Ikeda-tervnek befellegzett. 

Még az egyébként minden más fővárosnál zsivajgóbb 
Tokió is furcsán visszafogottnak tűnik, mintha az emberek 
azon merengenének, vajon mit is ronthattak el. Amikor 
ezeket a sorokat írom, Koizumi Dzsunicsiró a miniszterel- 
nök, aki 2001-ben egyenes beszédével, fiatalos megje- 
lenésével és radikális reformígéreteivel vált médiasztárrá. 
Mind minden elődje, ő is azt mondta, megszünteti a párt- 
frakciókat, kordába szorítja a zavaró bürokráciát. Az ő 
vezetésével megfékezhető a sápszedés régi, korrupt rend- 
szere, a nyakló nélküli építkezés és a különféle kasszák 
elszámolás nélküli pénzforgalma. Az emberek azt remél- 
ték, talán itt a japán Gorbacsov, a reformer, aki lebontja a 
rendszert. Nem így történt, és a közvélemény politikát, 
politikusokat illető cinizmusa napról napra erősebb. Fiatal 
demokráciában ez mindig vészjósló jel. A csalódott nacio- 
nalizmussal és gazdasági elkeseredéssel társulva még 
inkább antiliberális irányba lökheti Japánt. 

Azt rebesgetik, Tokió jelenlegi főpolgármestere, Isihara 
Sintaró az az ember, akire érdemes figyelni. Egyesek két- 
ségbeesett reménykedéssel beszélnek róla, mint aki után 
már nincs több dobás, mások félelemmel, gyűlölködve. 
Isihara az 1950-es években népszerű regényíróként vált 
ismertté. Akárcsak Koizumit, csodálják kameraképes 
külsejéért és szókimondásáért, nézeteit könyvek, videoka- 
zetták, képes újságok és televíziós csevegőműsorok végte- 

len sora terjeszti. Miként előtte más populisták, Isihara is 
hangot adott az LDP-rendszer bürokratizálódottsága miatti 
rosszallásának. Leghíresebb, lázongó kamaszokról szóló 
regénye 1955-ben, az LDP megalapításának esztendejében 
jelent meg, egy évvel azelőtt, hogy a gazdasági fehér 
könyv kihirdette a háború utáni korszak végét. Isihara 
mondanivalója azóta nem sokat változott. Az Egyesült 
Államokat hibáztatja, amiért lagymatag és lelkiekben se- 
kélyes nemzetet hozott létre. Véleménye szerint Japán 
igazságos háborút vívott, és úgy gondolja, legfőbb ideje, 
hogy a háború utáni Japán elvágja a washingtoni köl- 
dökzsinórt, újra elfoglalja az őt megillető domináns hatal- 
mi pozíciót Ázsiában. 

Meglehet, ez is csak handabanda, a csalódottság és a 
háborús vereség miatti szűnni nem akaró megalázottság- 
érzés kifejeződése, de nem csak Isihara saját nemzedéke 
reagál erre az érzelmes nacionalizmusra. A fiataloknak is 
tetszik, s azt hiszem, ez a bal- és jobboldali dogmáktól foj- 
togatóvá vált szellemi légkör következménye. Meg azé a 
politikai berendezkedésé, amely tudatosan elnyomta a nyil- 
vános vitát a gazdasági növekedés rögeszmés középpontba 
állításával. Meg az Egyesült Államoktól való gyermeteg 
függésé. Amíg ezek a problémák nem oldódnak meg, 
addig nincs vége a háború utáni korszaknak. 

De hát miként oldhatók meg? Ezen a ponton törté- 
netünk visszakanyarodik a kiinduláshoz, abba az időbe, 
amikor Japán először szembesült a Nyugat erejével, abba 
az időbe, amikor egyes vélemények szerint kezdetét vette a 
Nyugat elleni hosszú háború. 2002 kora tavaszán, Tokió- 
ban írom ezt, és az jár az eszemben, hányszor hallottam az 
elmúlt hetekben japánoktól teljes komolysággal, hogy 

bárcsak újra eljönnének a fekete hajók, megmozdítanák a 
politikai rendszert. Azt mondják, csak külső nyomás sza- 
kíthatja szét a csomókat, amelyek működésképtelenné vált 
régi módszerekhez pányvázzák a szigetország társadalmát. 
Ertem, mire gondolnak, mégis, alig várom a napot, amikor 
a japánok felszabadítják magukat, és végre búcsút intenek 
a fekete hajóknak, mert többé nincs szükségük rájuk. 


Kislexikon 


sógunok: Japán katonai kormányzói. Az elnevezés szó 
szerinti jelentése: , hadvezér". A sógunok 1603-tól 
1867-ig mind a Tokugava-családból kerültek ki. Ural- 
muk időszaka a Tokugava- vagy Edo-kor. 

Edo: A Tokugava-sógunok székhelye. 1867 után, a Toku- 
gavák uralmának befejeztével Tokióra nevezték át, és a 
modern Japán fővárosa lett. 

bakufu: Katonai kormányzat, sógunátus. 

szamurájok: A harcosok osztályának tagjai. A szamurájok 
köre a sóguntól a legalacsonyabb rangú csatlósig ter- 
jedt. A számukra alantas kereskedéstől és iparűzéstől 
eltiltott szamurájok leginkább rosszul fizetett állami 
tisztviselők voltak. Békeidőben sokan munka nélkül 
maradtak, de ők képezték az egyetlen kasztot, amely 
fegyvert viselhetett, és rituális öngyilkosságot követ- 
hetett el. 

rangaku: Hollandtudomány. Mivel a Tokugava-kor elején 
holland kereskedők voltak az egyedüli európaiak, akik 
Japánban élhettek, a japán tudósok a holland nyelv 
megtanulása révén férhettek hozzá az európai 
tudományos ismeretekhez. 

Szacuma: A feudális időkben Kjúsú szigetének déli részén 
elhelyezkedő hűbérbirtok. Szacuma a három nagybirtok 
egyike, amelynek szamurájai föllázadtak a Tokugavák 

ellen. A Meidzsi-kor számos kiemelkedő személyisége 
származott innen, például az államférfi Ókubo Tosi- 
micsi. Szacumai hős, Szaigó Takamori vezette az elé- 
gedetlen szamurájok felkelését az új tokiói kormány 
ellen. 

Csósú: A Honsú fősziget délnyugati csücskén elhelyez- 
kedett hűbérbirtok. Csósúi szamurájok hol a szacumai 
harcosokkal szövetségben, hol azok riválisaiként 
lázadoztak a Tokugava-kormányzók ellen. Itó Hirobu- 
mi, a nagy Meidzsi-kori államférfi éppúgy Csósúban 
született, mint a modern császári hadsereg létrehozója, 
Jamagata Aritomó. 

"Tosza: A három rebellis hűbérbirtok közül a legszegé- 
nyebb és leginkább szabadelvű. Sikoku sziget déli 
részén feküdt. Tosza leghíresebb alakja Szakamoto 
Rjóma, a falusi kardforgató, aki végül megfogalmazta a 
Meidzsi-alkotmányt. 

bakumacu: A Tokugava-bakufu utolsó évei, amikor Japán 
intrikákkal, véres fölkelésekkel, kóborló fegyvere- 
sekkel és vértől csöpögő kabukiszíndarabokkal teli, 
veszedelmes hellyé változott. 

Meidzsi-restauráció: A Tokugavák uralma elleni felkelés, 
amely új kormányzatot hozott létre Tokióban, ahol a 
császár immár a sógun egykori kastélyában székelt. 
Meidzsi a közvetlenül a restaurációt követő császári 
uralkodási korszak neve. 

bunmei kaika: , Civilizáció és felvilágosodás". A fő jelszó 
a Meidzsi-korban, abban az időszakban, amikor Japán 
megpróbált nyugati mintát követő, modern nemzetté 
válni. 

fukoku kjóhei: , Gazdag ország, erős hadsereg". A másik 
Meidzsi-jelszó, a , civilizáció és felvilágosodás" kato- 
nai és gazdasági hatalmat hangsúlyozó variációja. 

diéta: Országgyűlés. A japánok idegen nyelvekre e szó 
megfelelőivel fordítják parlamentjük nevét. 

Taisó: Meidzsi császár fia, Josihito uralma. Hivatalosan 
1912-től 1926-ig tartott, de régensként már 1922-tól 
Josihito örököse, Hirohito országolt, mivel édesapja 
nem tudta tovább ellátni feladatait. 

kokutai: Államrend. Többé-kevésbé misztikus elképzelés 
a japán nemzetről mint az istencsászár által kormány- 
zott, autoritariánus, családszerű államról. A szent rend 
lényegét a művelődésügyi minisztérium által 1937-ben: 
kiadott Kokutai no hongi (A nemzeti rend alapjai) 
fogalmazta meg. 

Kódóha: A Császári Út frakció. Az 1920-as évek végén 
főként fiatal katonatisztek és szellemi atyamestereik 
csoportja forradalmi programot dolgozott ki, amely arra 
törekedett, hogy megszabadítsa Japánt az olyan ártal- 
mas nyugati hatásoktól, mint a liberalizmus, az indivi- 
dualizmus és a kapitalizmus, , helyreállítsa" az isteni 
császár abszolút hatalmát, majd a császár által megsze- 
mélyesített japán szellem révén meghódítsa a világot. 
1936 februárjában a Császári Út hamvába holt állam- 
csínnyel próbálta megvalósítani elképzeléseit. 

Tószeiha: Az Ellenőrzés frakció, az előbbi riválisa a fegy- 
veres erőkön belül. Bár tagjai nem feltétlenül ellenezték 
a Császári Út radikálisainak céljait, mérsékeltebb meg- 
közelítésre hajlottak. Az 1936-os puccskísérlet elfojtása 
után az Ellenőrzés frakció uralta a katonapolitikát. 

zaibacu-k: A Meidzsi-kor elejére, az állami üzemek ma- 
gánkézbe adásának idejére visszanyúló gazdasági kon- 
glomerátumok. A magántulajdonú vállalatok — például 
a Micui (Mitsui) és a Micubisi (Mitsubishi) — kor- 
mányzati segítséggel sok különféle fiókcéget, így ban- 
kokat, bányákat, nehézipari üzemeket és kereskedelmi 
társaságokat öleltek fel, ezáltal jórészt monopolizálták a 
japán gazdaságot. Bár a családi cégeket a második 
világháború utáni amerikai megszálláskor megfosztot- 
ták tulajdonuktól, a zaibacu-k rendszere megváltozott, 
ám nem feltétlenül kevésbé monopolista formában 
tovább működik. 


Ajánlott irodalom 


Ha az ember semmi mást nem olvas el Japán újkori 
történetéről, nagyjából minden tudnivalót tartalmaz Marius 
Jansen könyve: The Making of Modern Japan (Cambridge, 
Mass., Harvard University Press, 2000). Mély hálával tar- 
tozom Jansen professzor mesterművének. De vannak más 
klasszikusok is, amelyeket nem nagyon lehet kihagyni. 
Kézikönyvként ma is állandóan forgatom John K. Fair- 
bank, Edwin O. Reischauer és Albert M. Craig munkáját: 
East Asia: The Modern Transformation (Boston, Houghton 
Mifflin Co., 1960). 

A Tokugava-kori Japán és a Nyugat összecsapásáról 
sok hasznosat árult el Donald Keene: The Japanese Dis- 
covery of Europe (London, Routledge and Kegan Paul, 
1952), különösen Honda Tosiaki, a fölvilágosult imperia- 
lista bemutatásával. Perry sorhajókapitány érkezésének és 
az általa kiváltott politikai küzdelmeknek jól dokumentált 
beszámolója Peter Booth Wiley: Yankees in the Land of 
Gods (New York, Viking, 1990); a Perry tolmácsától, 
Samuel Wells Williams tiszteletestől vett idézetek ebből a 
könyvből valók. A kései Tokugava-kori Japán szellemi 
légköréről az alábbi művekből tájékozódtam: Masao 
Maruyama: Studies in the Intellectual History of Tokugawa 
Japan (Princeton, Princeton University Press, 1974) és 
Grant K. Goodman: Japan: The Dutch Experience 

(London, Athlone, 1986). Ugyancsak fölbecsülhetetlen 
értékű forrás, kivált a mitói iskola és annak folyományai 
vonatkozásában Bob Tadashi Wakabayashi: Anti-Foreignism 
and Western Learning in  Early-Modern Japan 
(Cambridge, Mass., Harvard University Press, 1986). 
Sokat írtak Szakamoto Rjómáról, a kardforgatóból lett 
alkotmánytudósról. Én ezt a könyvet használtam föl: Ma- 
rius Jansen: Sakamoto Ryoma and the Meiji Restoration 
(Princeton, Princeton University Press, 1961). Aki szeretne 
jobban elmélyülni e korszak szellemi életében, nézze meg 
a következő kötetet: Marius Jansen: China and the 
Tokugawa World (Cambridge, Mass., Harvard University 
Press, 1992). 

Annak megértésében, hogyan érezhette magát egy mű- 
velt japán a Meidzsi-korban, alighanem Nacume Szószeki 
regényei segítenek, különösen a Kokoro (1914). Ezt és az 
időszak más könyveit tárgyalja Donald Keene: Dawn to 
the West (New York, Holt, Rinehart and Winston, 1984). 
Keene maga is igen közel áll a Meidzsi-kor szelleméhez, 
rendkívül értékes kalauz és kiváló fordító. Takamura 
Kótaró verseinek idézett fordításai tőle valók. A másik 
Meidzsi-kori nagyságtól, Fukuzava Jukicsitól vett idézetek 
forrása Eiichi Kiyooka (ford.): The Autobiography of 
Fukuzawa Yukichi (New York, Columbia University Press, 
1964). Jó könyv a Meidzsi-színházról J. Thomas Rimer: 
Towards a Modern Japanese Theater: Kishida Kunio 
(Princeton, Princeton University Press, 1974). A japán film 
korai időszakáról még mindig alapmű Donald Richie — 
Joseph L. Anderson: Tha Japanese Film (New York, Grove 
Press, 1959). Fametszeteknél jóval többről szól Julia 
Meech-Pekarik: The World of the Meiji Print (New York, 

Weatherhill, 1986). Tele van csodálatos leírásokkal. Pierre 
Lotinak a Szarvasbőgés Pavilonban zajlott eseményekről 
szóló bekezdéseit saját könyvéből vettem. Misima Jukio 
Meidzsi-prüdéria miatti sopánkodása egy gyönyörű fotóal- 
bumhoz — Yato Tamotsu: Naked Festival (New York, 
Weatherhill, 1968) — írott előszavából való, de a kötet 
jelenleg botrányos módon nem kapható. 

A modern nacionalizmus ideológiájáról nem ismerek 
lebilincselőbb könyvet, mint Carol Gluck: Japan"s Modern 
Myths: Ideology in the Late Meiji Period (Princeton, 
Princeton University Press, 1985). Nem is tudom, mihez 
kezdtem volna nélküle. Nélkülözhetetlen a japán biro- 
dalomépítésről szóló Ramon Myers — Mark Peattie 
(szerk.): The Japanese Colonial Empire, 1895—-1945 
(Princeton, Princeton University Press, 1984)."A Népi 
Jogok Mozgalma és a hatalom elleni egyéb felkelések 
vonatkozásában nagy hasznomra volt Roger W. Bowen: 
Rebellion and Democracy in Meiji Japan (Berkeley, 
University of California Press, 1980). 

A kort fölelevenítő, elégikus leírást ad a Taisó-időszaki 
Tokióról Edward Seidensticker: Low City, High City (New 
York, Knopf, 1983). Érdemes elolvasni néhány fordítását 
is, de legalább az A Srrange Tale from East of the River 
címűt a nagy nosztalgikustól, Nagai Kafútól. Kevésbé 
élvezetesek, de egyesek számára talán ugyanolyan izgal- 
masak Kita Ikki írásai. Idézeteim forrása Matsumoto 
Kenichi: Kita Ikki Ron (Tokyo, Gendai Hyoronsha, 1981), 
de Kitáról angol nyelven az irányadó mű George M. 
Wilson: Radical Nationalist in Japan: Kita Ikki, 
1883-1937 (Cambridge, Mass., Harvard University Press, 
1969). Éppilyen érdekes, bár nyilvánvalóan korának ter- 

méke D. C. Holtom: Modern Japan and Shinto 
Nationalism (Chicago, University of Chicago Press, 1943). 
Az 1936-os lázadásról szóló fontos forrás Ben-Ami 
Shillony: Revolt in Japan: The Young Officers and the 
February 26, 1936 Incident (Princeton, Princeton 
University Press, 1973). A császári ház újkori történetéről 
és különösen Hirohito neveltetéséről óriási haszonra vált 
Herbert P. Bix: Hirohito and the Making of Modern Japan 
(New York, Harper Collins, 2000). 

Mandzsúria újabban fölkapott téma, de aki erről ír, nem 
engedheti meg magának, hogy figyelmen kívül hagyja 
Louise Young művét: Japan"s Total Empire (Berkeley, 
University of California Press, 1998). Rengeteget használ- 
tam, különösen a tömegkultúráról és a kormánypropa- 
gandáról tájékozódtam belőle. A nankingi vérengzés talán 
még divatosabb téma. Szinte minden, amit írtak róla, poli- 
tikailag elfogult. Tisztességes liberális/baloldali japán 
véleményt közöl Honda Katsuichi: The Nanjing Massacre 
(New York, M. E. Sharpe, 1999). A Nankingban harcolt 
japán katonától vett idézetem forrása Arnold C. Brackman: 
The Other Nuremberg (London, Collins, 1989), a háborús 
bűnök tokiói bíróságáról szóló kitűnő beszámoló. A no- 
monhani csata kimerítő leírását tartalmazza Alvin D. Cox: 
Nomonhan: Japan against Russia, 1939 (Stanford, Stan- 
ford University Press, 1985). 

A Pearl Harbor-i támadásról az egyik legjobb és legis- 
mertebb beszámoló Gordon Prange: At Dawn We Slept: 
The Untold Story of Pearl Harbor (New York, McGraw- 
Hill, 1981). A támadást megelőző diplomáciai tevékeny- 
ségről hasznomra volt Ralph E. Shaffer (szerk.): Toward 
Pearl Harbor: The Diplomatic Exchange between Japan 

and the United States, 1899—-1941 (Princeton, Princeton 
University Press, 1991). A japán reakciókból idéz Hayashi 
Fusao: Daitoa Senso Koteiron (Tokyo, Yamato Bunko, 
1978). Okuna Takao szavait citáltam belőle. Hozzám 
hasonlóan talán mások sem minden megállapításával 
értenek egyet, de a háborús idők gondolkodásmódjaira 
vonatkozó információforrásom mégis John W. Dower: War 
without Mercy: Race and Power in the Pacific War (New 
York, Pantheon, 1986). Jóval vékonyabb, de nem kevésbé 
gondolatébresztő tanulmány e tárgyban Tsurumi Shunsuke: 
An Intellectual History of Wartime Japan, 1931-1945 
(London, Kegan Paul International, 1986). Újra meg újra 
lekerül a polcomról Akira Irye: Power and Culture: The 
Japanese-American War 1941-1945 (Cambridge, Mass., 
Harvard University Press, 1981). Japán kapitulációját jól 
dokumentálja Robert J. Butow: Japan"s Decision to Sur- 
render (Stanford, Stanford University Press, 1954). A há- 
borúról mindmáig használható, általános, némileg balol- 
dali/liberális irányban elfogult képet ad Ienaga Saburo: The 
Pacific War 1931-—1945 (New York, Pantheon, 1978). 

A legjobb, legkimerítőbb és véleményem szerint leg- 
méltányosabb elemzés a szövetséges megszállás alatti Ja- 
pánról John Dower: Embracing Defeat: Japan in the 
Aftermath of World War II (New York, W. W. Norton, 
1999). Bennfentes véleményért nagy haszonnal forgatható 
Theodore Cohen (Herbert Passin szerk.) : Remaking Japan: 
The American Occupation as New Deal (New York, Free 
Press, 1987). Igen eredeti betekintés a megszállás alatti 
kultúrpolitikába Kyoko Hirano: Mr. Smith Goes to Tokyo: 
Japanese Cinema under the American Occupation, 
1945—1952 (Washington, D. C., Smithsonian, 1992). A to- 

kiói perek tanulmányozásakor Arnold C. Brackman már 
említett könyve mellett szintén kihagyhatatlan Richard H. 
Minear: Victorjis Justice: The Tokyo War Crimes Trial 
(Princeton, Princeton University Press, 1971). Határozott 
álláspontja csak egy a könyv értékei közül. Szintén 
hasznomra volt tudományos alaposságával Meirion és 
Susie Harris: Sheathing the Sword: The Demilitarization of 
Japan (London, Hamilton, 1987). 

A vén gazfickónak túl sokat tulajdonít, mindazonáltal 
hasznos volt Dan Kurzman: Kishi and Japan: The Search for 
the Sun (New York, Astor-Honor, 1960). A romba dőlt Tokió 
életét és a város újjászületését szépségesen idézi föl Edward 
Seidensticker: Tokyo Rising: The City since the Great 
Earthguake (New York, Knopf, 1990). Ósima Nagisza 
naplóbejegyzésének forrása saját esszégyűjteménye: 
Oshima Nagisa: Taikenteki Sengo Eizoron (Tokyo, Asahi 
Shimbunsha, 1975). A háború utáni alkotmány konzervatív 
nézőpontú tárgyalásaként ajánlom (és idéztem) a következő 
művet: Kataoka Tetsuya: The Price of a Constitution: The 
Origin of Japan s Postwar Politics (New York, Crane 
Russak, 1991). Jól mutatja be a háború utáni gazdaságot 
Chalmers Johnson: MITI and the Japanese Miracle 
(Stanford, Stanford University Press, 1982). A dokumentá- 
cióban pedig nagy segítséget nyújtott David J. Lu: Japan: 
A Documentary History (New York, M. E. Sharpe, 1997). 

Természetesen rengeteg művet sorolhatnék még föl. 
Kiváló, tudományos igényű munkák maradtak ki ebből az 
összefoglaló listából, de azokra a könyvekre szorítkoztam, 
amelyeket különösen hasznosnak találtam rövid Japán- 
történetem megírásakor. Remélem, ízelítőnek megteszi, 
étvágyat gerjeszt a további, dúsabb fogásokhoz. 

